অসমৰ বিদেশী সমস্যাটো: -এটি পুনৰাৱলোকন (অভিজিৎ কলিতা) - সাহিত্য ডট অৰ্গ\nঅসমৰ বিদেশী সমস্যাটো: -এটি পুনৰাৱলোকন (অভিজিৎ কলিতা)\nআধুনিক মেনেজমেণ্ট সূত্ৰসমূহৰ মতে সমস্যা সমাধানৰ প্ৰথম ঢাপটো বোলে সদায় ’ সমস্যাৰ সংজ্ঞা’ বা Problem Definition’. এই ক্ষেত্ৰত সদায় সকলোতকৈ বেছি গুৰুত্ব দিব লাগে, তাৰ বাবে সমস্যাটোৰ সকলো দিশ পুংখানুপুংখ ভাৱে অধ্যয়ন কৰি, আলোচনা কৰি, তাৰ এটা সৰ্বাত্মক সংজ্ঞা তৈয়াৰ কৰিবলৈ চেষ্টা কৰিব লাগে৷ সংজ্ঞা যিমান শুদ্ধ হব, বুজিব পৰা হব, সকলো দিশ সামৰি লব পৰা হব, সমাধান সূত্ৰ সিমানে সহজ হব৷ তাৰ বাবে সমস্যাটোৰ সংজ্ঞা দিয়াৰ সময়ত প্ৰয়োজন হোৱা প্ৰতিটো শব্দৰ নিশ্চিত আৰু অদ্বিতীয় অৰ্থ নিৰ্ণীত হোৱা দৰকাৰ৷ কিন্তু উল্লেখিত সমস্যাটোৰ ক্ষেত্ৰত এইখিনিতে বহু বৈপৰীত্য আছে, বহু কথা সৰ্বজন গৃহীত নহয়৷ গতিকে প্ৰথমতে এই দিশটোৰ ওপৰত আলোকপাত কৰা হওক, আৰু ইয়াৰ বাবে অসমীয়া জাতিগঠনৰ প্ৰক্ৰিয়াটোৰ ওপৰতো চকু ফুৰোৱা প্ৰয়োজন হব৷\nঅসমীয়াৰ সংজ্ঞা নিৰূপণ বুলি এটা আজিলৈকে নিষ্ফল প্ৰচেষ্টা চলি আহিছে বিভিন্ন মঞ্চৰ পৰা৷ পিছে কথাটো হ’ল কোনেও ইজনে সিজনৰ কথা মানি নলয়, বিধানসভাৰ অধ্যক্ষই দিয়া সংজ্ঞাটো, শাসনাধীস্থ দলেই নেমানে, বাকী বাদেই দিলোঁ৷ হয়, কামটোত সমস্যা আছে, অসমীয়া বোলা শব্দটোৰ গাঁঠনি বৰ জঁটিল৷ গতিকে অলপ ওলোটাফালৰ পৰা চেষ্টা কৰি চোৱা হওক, কোন অসমীয়া নহয়, তাকে বিচাৰ কৰি চোৱা যাওক, যদি পাৰি, তেনে অনা-অসমীয়া সংজ্ঞাৰ বাহিৰৰ মানুহখিনিকে অসমীয়া বুলি বুজাই দিব পৰা যাব৷\nসমস্যাটো আৰম্ভ হৈছিল ’ভাষা ভিত্তিক ৰাজ্য গঠন’ৰ পৰম্পৰাৰ পৰাই৷ ভাৰতৰ আন ভাষাবোৰৰ দৰে অসমীয়া কোনো নিৰ্দিষ্ট নৃ-গোষ্ঠী বা জাতি-জনজাতিৰ একচেটিয়া ভাষা নহয়, (আন ভাষাবোৰতো সমস্যা নথকা নহয়) ই আচলতে এটা সংযোগী ভাষাহে, Lingua Franca. আনকি ধাৰ্মিক, সাংস্কৃতিক বা ৰাজনৈতিক ভাৱেও এক নোহোৱা অঞ্চল এটাৰ ভাষা৷ গতিকে অসমীয়াৰ সংজ্ঞা ভাষাৰ ওপৰত নিৰ্ভৰ কৰি নিৰ্ধাৰণ কৰা প্ৰায় অসম্ভৱ৷ পিছে আমি আজিও ’ভাষা ভিত্তিক সংজ্ঞা’ টোকে মানিবলৈ চেষ্টা কৰাৰ বাবে আমি অসমীয়াৰ সংজ্ঞাটো সংকীৰ্ণহে কৰি আনিছো৷ অসমীয়া একেবাৰে কব নোৱাৰা দিচাং মুখৰ মিছিং লোক এজন অসমীয়া হয়নে নহয়? সেয়ে এই আলোচনাত ভাষাৰ সংজ্ঞাটো আঁতৰি চলাৰ চেষ্টা কৰা হব৷\nআকৌ ব্ৰেইনষ্টৰ্মিং কৰাৰ প্ৰয়োজন হ’ল, কোন অনা-অসমীয়া বিছাৰি উলিয়াবলে আকৌ ’অসমীয়া কোন’ প্ৰশ্নটো আহি পৰিল, সমস্যাটোৰ এইটো আটাইতকৈ গুৰুত্বপূৰ্ণ দিশ৷ Cascade এফেক্ট বুলিও কব পাৰি৷ অলপ ঐতিহাসিক আলোচনা কৰা হওক৷ অসমভূমিত(ব্ৰহ্মপূত্ৰ আৰু বৰাক উপত্যকা) বসবাস কৰিবলে লোৱা প্ৰথম নৃ-গোষ্ঠী ’অষ্ট্ৰিক’ সকল বুলি বহুতে কয়৷ তেওলোক মূলতঃ মংগোলীয় যদিও, অষ্ট্ৰেলিয়াৰ এব-অৰিজিনেল সকলৰ লগত মিল থকাৰ বাবে এই নামেৰে জনা যায়৷ পাপুৱা-নিউগিনি আদিত থকা আদিবাসী সকল এই নৃ-গোষ্ঠীৰ বুলি পণ্ডিত সকলে থাৱৰ কৰিছে৷ আজিৰ উত্তৰপূৱৰ খাছীয়া, জয়ন্তীয়া আদি লোকসকল সেই গোষ্ঠীৰেই বংশধৰ৷ ’অসমৰ ’তামোল’খোৱাৰ পৰম্পৰাও এই নৃ-গোষ্ঠীৰে অৱদান৷ কিনতু তাৰো আগতেই অসমত ’নেগ্ৰইড’ বুলি ধাৰণা কৰা নৃ-গোষ্ঠীৰ কিছুলোক আছিল৷ ইতিহাসৰ সেই অধ্যায় এতিয়াও প্ৰায় আন্ধাৰত, অসুৰ বংশ বুলি, নৰকাসুৰ আদিক সেইখিনি লোকৰ মাজত ৰখা হৈছে, কিছুলোকে আকৌ এইখিনি লোকক ’আলপাইন ’ গোষ্ঠীৰ লোক বুলিও কয়, ইয়াৰ ওপৰত বেছি আলোচনা কৰিব বিছৰা নাই, কাৰণ লেখাটোৰ মূল উদ্দেশ্য পৃথক৷ ৷ তাৰ পাছত কিৰাট, মানে বড়ো-কছাৰী মূলীয়া সকল, পিছলৈ তিব্বতমূ্লৰ বহু লোক, আলপাইন সকল, শেহতীয়াকৈ শান বংশৰ আহোমসকল, ’মান’ বা মানৰ ওচৰ সম্পৰ্কীয় লোকসকল, কনৌজৰ পৰা অহা পাৰস্যমূলীয় সংস্কৃত আৰ্যসকল, মোগলৰ স’তে অহা পাঠানসকল, শেহতীয়াকৈ চাহখেতিৰ বাবে বৃটিছে লৈ অহা মধ্য আৰু পূৱ ভাৰতীয় জনজাতিয় লোকসকল, আদি সকলো নৃ-গোষ্ঠী বিভিন্ন কাৰণত এইভূমিত বসবাস কৰিবলৈ ধৰিছিলহি৷ আৰু সকলো মিলি, সকলো মিলি জুলি থকাৰ প্ৰয়োজনত, এটা উমৈহতীয়া ভাষা, উমৈহতীয়া সংস্কৃতিৰে অসমীয়া নামৰ জাতি এটা সৃষ্টি হ’ল৷ শক্তিশালী আহোমসকলে অসমক এটা ৰাজনৈতিক পৰিচয় দিলে, শংকৰদেৱকে আদি কৰি সংস্কাৰক সকলে এটা ধৰ্মীয় আৰু সাংস্কৃতিক পৰিচয় দিলে, ইয়াৰ বাদেও তান্ত্ৰিক বৌদ্ধসকলৰ লগতে সকলো জাতি জনগোষ্ঠীয়ে নিজৰ নিজৰ অৱদানেৰে পৃথিৱীৰ ভিতৰতে এটা বৈশিষ্টপূৰ্ণ জাতি গঢ়ি তুলিলে যাৰ নাম- ’অসমীয়া’৷ কিন্তু এই সকলোৰে মাজত এটা সমন্বয় বা সাদৃশ্য আছিল৷ কোনেও নিজৰ বৈশিষ্টপূৰ্ণ ভাষা-সংস্কৃতি-ধৰ্ম আদি অসমৰ ওপৰত জাপি দিয়া নাছিল, কেৱল নিজৰ ফালৰ পৰা অৱদান দি গৈছিল আৰু ’অসমীয়া জাতিগঠন’ নামৰ প্ৰক্ৰিয়াটোত অংগ্ৰহণ কৰিছিল৷ আগৰ পৰা থকা স্থানীয় লোকসকলৰ জীৱনধাৰা, সংস্কৃতি আদিক সন্মান কৰিছিল, আৰু নিজকে তাৰ লগত মিলাই দিছিল৷ আৰু সেইটেৱেই অসমীয়া জাতিগঠনৰ মূলমন্ত্ৰ৷ এইখিনিতে অকণমান ব্যক্তিগত কথা কও- মই মোৰ শ্ৰীমতীক মাজে মাজে কও, -“আচৰিত কথা নহয়নে, তোমাৰ গাত আছে চীনৰ পৰা অহা মংগোলীয় শান বংশৰ তেজ ( E disease! ! ) মই আকৌ শ্লাভসকলৰ লগত সাদৃশ্য থকা আলপাইন মালভূমিৰ আধা-আৰ্য মানুহ৷ পিছে বিহুত ঢোলটো বাজিলে দুইটাৰে একেলগে গা উঠে কিয়? “ কথাটো হাঁহি উঠিবলৈ কোৱা যদিও ইয়াতে অসমীয়া জাতিৰ প্ৰাণ সোমাই আছে বুলি মোৰ ধাৰণা৷ প্ৰসিদ্ধ লেখিকা ড° ৰীতা চৌধুৰীয়ে কোৱা এষাৰ কথা মনত পৰে, – Assam is the place where the East meets the West, inaglobal scenario.\nআলোচনা বেছি আগ-নবঢ়াই পোনে পোনে মূল কথালৈ অহা যাওক, অসমীয়া জাতি গঠন হৈছেই ’প্ৰব্ৰজন’ৰ যোগেদি, তেতিয়া হ’লে যোৱা শতিকাটোত হোৱা কিছুমান প্ৰব্ৰজনে কিদৰে অসমীয়া নামৰ জাতিটোৰ অস্তিত্ত্বৰ প্ৰতিয়েই সংকট সৃষ্টি কৰিলে? কিয় কিছুশতিকা আগতে এই ভূমিলৈ অহা কিছু লোকক ’সাংবিধানিক ৰক্ষা কৱচ’ৰ দৰে বস্তুৰ প্ৰয়োজন হ’ল? এইটো কাৰ ঐতিহ্য যাক ৰক্ষা কৰিবলৈ হাজাৰ হাজাৰ যুৱক যুৱতীয়ে নিজৰ প্ৰাণ পৰ্যন্ত আহুতি দিব লগা হ’ল? আজি অসমীয়া নামৰ এটা ’মালিক নোহোৱা’ ’ভাষা’ই ইউনিক’ডত স্বীকৃতি নোপোৱাৰ বাবে যিসকল লোকে প্ৰাণপনে যুদ্ধ কৰি আছে, তেওলোকো দেখোন এসময়ত কৰবাৰ পৰা নহয় কৰবাৰ পৰা অসমলৈ প্ৰব্ৰজন কৰি অহা লোকেই, যাৰ স্বকীয় ভাষা-সংস্কৃতি-ধৰ্ম আছিল৷ গন্দগোলটো ক’ত?\nগন্দগোল নথকা নহয়, আছে! অসমীয়া জাতি গঠনত ভাগ লোৱা প্ৰত্যেক নৃ-গোষ্ঠীৰে আগতে কোৱাৰ দৰে এটা সাদৃশ্য আছিল, এইবিলাকৰ কোনো ৰাজনৈতিক, ধাৰ্মিক বা সাংস্কৃতিক সাম্ৰাজ্যবাদী নাছিল৷ নিজৰ লগতে সকলোৰে সুবিধাজনক এটা সুষম পৰিবেশ সৃষ্টি কৰিবৰ বাবে তেওলোকে নিজৰ সৰ্বস্ব বিসৰ্জন দিছিল৷ কিন্তু যোৱা শতিকাত অসমলৈ প্ৰব্ৰজন কৰা সকলে(সকলো নহয়, প্ৰায়বোৰেই) এই কামটো কৰা নাই৷ তেওলোকে কেতিয়াও থলুৱা অসমীয়া সংস্কৃতিৰ লগত নিজকে খাপ খুৱাবলে চেষ্টা কৰা নাই, আৰু এই থলুৱা জীৱনধাৰাৰ প্ৰতি সন্মানো প্ৰদৰ্শণ কৰা নাই৷ থলুৱা ভাষা-সংস্কৃতি গ্ৰহণ কৰা নাই, নিজৰ নিজৰ ধৰ্ম-ভাষা-সংস্কৃতিকে থলুৱাতকৈ উত্তম বুলি প্ৰতিষ্ঠা কৰিবলে যিকোনো পন্থা লবলৈ পিচ হোঁহোকা নাই, আৰু সেইকাৰণেই ’অসমীয়া’ নামৰ সত্ত্বাটোৰ প্ৰতি ভাবুকি হৈ পৰিছে৷\nঅসম বোলা ধাৰণাটোৱেই এখন নদীৰ দৰে, যৰে পৰা যি সূঁতি-নিজৰা বৈ আহিছে তাকে নিৰ্বিবাদে গ্ৰহণ কৰিছে৷ কিন্তু নদীত পোৱা মাছৰ সোৱাদ সলনি কৰিবলৈ দিয়া নাই, ; পাৰৰ মাটিত পেলোৱা পলস বিষাক্ত হবলৈ দিয়া নাই৷ কথা হ’ল, “শেহতীয়াকৈ“ এই নদীত লগ হোৱা কিছুমান জুৰি নিজৰাই নিজকে নদীখনতকৈ বেছি গুৰুত্বপূৰ্ণ বুলি প্ৰতিপন্ন কৰিবলৈ উঠি পৰি লাগিছে, তেওলোকে মূল নদীখনৰ অস্তিত্ত্বকে নস্যাৎ কৰিবলৈ চেষ্টা কৰিছে৷ তাতোতকৈয়ো ডাঙৰ কথা, নদীখনৰ উৎস যিবিলাক ঝৰ্ণা নিজৰা, তাৰে বহুতেই নদীখনতকৈ নিজৰ পানীখিনিৰ ওৰপতহে বেছি গুৰুত্ব দিছে, কিন্তু পাহৰিছে যদি মূল নদীখন নহ’লে তেওলোকে মাত্ৰ এটা সৰু সুঁতি বা নিজৰা হৈহে জীয়াই থাকিব লাগিব, মানুহে প্ৰয়োজনীয় গুৰুত্ব নিদিব৷ মূল নদীখনৰ পানী বিষাক্ত হ’লে তেওলোকৰ স্বচ্চ নিৰ্মল পানীয়েও বৰ বেছি উপকাৰ কৰিব নোৱাৰিব৷ অৱশ্যে ইয়াত নদীখনক আপোন বুলি কোৱা জান জুৰিবিলাকৰো বহুত ভুল আছে, কিন্তু সেইটো আন এটা বিষয়৷\nহাইপ’থেটিকেলী, আমি সেই জীন যাবলে অনিচ্ছুক অসমবাসীসকলকে অনা-অসমীয়া বুলি কব পাৰো, ইয়াত জাতি- ধৰ্ম- বৰ্ণৰ কথা নাহে, লগতে ঐতিহ্যকো হয়তো একাষৰীয়া কৰিব লগা হব পাৰে৷ আলোচনাটো যিহেতু অসম আৰু অসমীয়াক লৈ গতিকে ভাৰতীয়ত্বৰ ধাৰণাটো আলোচনাৰ মাজলৈ অনা হোৱা নাই৷ এই সূত্ৰ মতে শান বংশীয় চুকাফা, কনৌজৰ পৰা অহা কুসুম্বৰৰ বংশধৰ শংকৰদেউ, মাৰোৱাৰ প্ৰদেশৰ জ্যোতিপ্ৰসাদ, এইসকলো সকলো শ্ৰেষ্ঠতম অসমীয়াসকলৰ লেখত পৰে৷ আজান ফকীৰে অসমত ইচলাম প্ৰচাৰ কৰাৰ পদ্ধতিও ইয়াৰ এক অন্যতম উদাহৰণ; ফকীৰে ইছলাম ধৰ্মৰ তত্ত্বসমূহ প্ৰচাৰ কৰিবলৈ অসমীয়া থলুৱা গীত মাতৰ আধাৰত জিকিৰ জাৰী আদিৰ সৃষ্টি কৰি অসমীয়া সংস্কৃতিক এক নতুন মাত্ৰা প্ৰদান কৰিছিল৷ সেইকাৰণেই ইছলাম অতি সুষম ভাৱে ’অসমীয়া’ নামৰ মূলসূঁতিটোত মিলি যাব পাৰিছিল৷\nসমস্যাৰ সংজ্ঞাটো যিহেতুকে হাইপ’থেটিকেল হ’ল, গতিকে সমাধানৰ কথা উলিওৱাৰ আগতেই আৰু কিছু বিশদ আলোচনাৰ প্ৰয়োজন হৈছে৷ এই নিজকে অনা-অসমীয়া বুলি আকোঁৰ-গোজকৈ ধৰি, কিন্তু অসমীয়া বুলি সুবিধা লবলৈকো পিছ নোহোহোঁকা থকা সকলৰ মাজত কোন অসম বোলা সত্ত্বাটোৰ প্ৰতি বেছি ভয়ংকৰ? যিহেতু সমস্যাটোৰ বহুতো খলপা আছে, গতিকে আকৌ মেনেজমেণ্টৰ সূত্ৰ প্ৰয়োগ কৰি ’প্ৰায়ৰিটাইজ’ কৰাৰ প্ৰয়োজন আহি পৰিছে৷ আটাইতকৈ ভয়ংকৰ আৰু একেবাৰে জোৰ পুৰি হাত পোৱা যেন দিশটো প্ৰথমতে বিচাৰ কৰিব লাগিব৷ আৰু সকলোৰে মতে এইটো হ’ল “বাংলাদেশী প্ৰবজনকাৰীৰ সমস্যাটো“৷\nবাংলাদেশী প্ৰবজনকাৰীসকলৰ সমস্যাটো আটাইতকৈ গুৰুতৰ বুলি ভবাৰ কাৰণ কেইটা তলত উল্লেখ কৰাৰ আগতে এই প্ৰবজনৰ অলপ ঐতিসাহিক আলোচনাৰ প্ৰয়োজন হব৷ বৰ্তমান বাংলাদেশ আৰু বৰ্তমানৰ অসম, এই দুইখন ঠাইৰে লোক সকলৰ মাজত প্ৰাক ঐতিহাসিক কালৰে পৰা সম্পৰ্ক আছে৷ সংস্কৃতিৰো মিল আছে৷ চান্দ সদাগৰৰ দৰে সাধু দুইখিনি মানুহৰে লোক কথা, আমাৰ ধুবুৰীত ’নেতাই ধুবুনী’ ঘাট থকাৰ দৰে বাংলাদেশৰ সুন্দৰবন অঞ্চলত ’নেতি-ধোপনী’ ঘাট আছে৷ বৃটিছৰ আমোলত অসমৰ ৰাইজে চিটাগঙত গৈ উচ্চ শিক্ষা লাভ কৰিছিল৷ মুঠতে অহা-যোৱাৰ সম্পৰ্ক চলি আছিল৷ অসমতকৈ বহু আগতে বাংলাদেশত ইছলাম ধৰ্ম প্ৰৱৰ্তন হৈছিল, আৰু কোনো কাৰণত তাত হিন্দু আৰু মুছলমান সকলৰ মাজৰ সম্পৰ্কটো অসমৰ দৰে সুস্থ নাছিল৷\n১৯৪৭ চন ভাৰত আৰু পাকিস্তানৰ তথাকথিত স্বাধীনতা আহিল, আৰু মূলতঃ ইছলাম ধৰ্মীলোকৰ প্ৰাধান্য থকাৰ বাবেই বৰ্তমানৰ বাংলাদেশ পাকিস্তানৰ অন্তৰ্গত হল৷ ইয়াৰ পাছতে বাংলাদেশৰ পৰিস্থিতিত হিন্দু আৰু মুছলমানৰ সম্পৰ্কটো একেবাৰে স্খলিত হৈ পৰিল৷ ইতিমধ্যে এটা চক্ৰই অসমকো সেই পূৱ-পাকিস্তানৰ সৈতে অন্তৰ্ভুক্ত কৰাৰ প্ৰচেষ্টা চলালে, পিছে স্থানীয় লোকৰ অসন্মতি আৰু গোপীনাথ বৰদলৈকে আদি কৰি কিছুলোকৰ প্ৰচেষ্টাত অসম ভাৰতৰ অংগে হৈয়েই ৰৈ গ’ল৷ কথাখিনি কোৱাৰ অৰ্থ হ’ল যে স্বাধীনোত্তৰ কালছোৱাত অসম বাংলাদেশৰ অংগ হব লাগে বুলি কিছুলোকে যুক্তি বিছাৰি পাইছিল, আৰু সেইসকল লোক আজিও অসমত আছে, আনকি আগতকৈ ৰাজনৈতিক ভাৱে শক্তিশালীহে হৈছে৷\nবাংলাদেশ পূৱ-পাকিস্তান বুলি জনাজাত সময়ছোৱা বাংলাদেশৰ ইতিহাসৰ ক’লা অধ্যায়৷ সেই সময়তে এই প্ৰবজনে এক বহুল ৰূপ ধাৰণ কৰিলে, জীৱনৰ মোহত মৌলবাদী সকলৰ পৰা নিজকে ৰক্ষা কৰিবলৈ বাংলাদেশী হিন্দুসকল আৰু জীৱিকাৰ প্ৰয়োজনত মুছলমানসকল৷ অসমত এলাগী হৈ পৰি থকা অপৰ্যাপ্ত সাৰুৱা মাটি, ভাৰতৰ তুলনামূলক ভাৱে সুস্থিৰ ৰাজনৈতিক পৰিবেশ, আৰু সকলোতকৈ ডাঙৰ কথা, অসমীয়া মনুহৰ অকৰ্মণ্য স্বভাৱে এইসকল অনুপ্ৰৱেশকাৰীক উৎসাহিত কৰিলে৷ লগতে অৰিহণা যোগালে কংগ্ৰেছৰ ভোটবেংকৰ ৰাজনীতিয়ে৷ বাংলাদেশত জীৱন জীৱিকাৰ বাবে হাঁহাকাৰ কৰা লোকসকলে খোলা সীমান্তইদি অসমৰ প্ৰবেশ কৰিয়েই সংস্থাপন পালে, ভোট দিয়াৰ অধিকাৰ পালে, অসম চৰকাৰক ধমকি দিব পৰা অধিকাৰো পালে৷ ইয়াত আগৰে পৰা থকা ’থলুৱা’ সকলে কথাটো বৰ গুৰুত্ব নিদিলে, কাৰণ অসমবাসী ’প্ৰবজন’ ৰ ওপৰত অভ্যস্ত৷\nএইটোৱে এটা সমস্যাৰ ৰূপ নললেহেঁতেন, যদিহে এইসকল অনুপ্ৰবেশকাৰীয়ে অসমৰ মূলসূঁতিৰ লগত নিজকে মিলাই দিবলৈ চেষ্টা কৰিলেহেঁতেন৷ কিন্তু তেওলোকে সেই কাম নকৰিলে, (একেবাৰে ১০০% কৰা নাই বুলি ক’লে ভুল হব, ইয়াত সংখ্যাগৰিষ্ঠৰ কথাহে কোৱা হৈছে)৷ কাৰণটো হয়তো ধৰ্ম আৰু ভাষা৷ বৃটিছৰ লেমটৌ হৈ অহা অৰ্ধশিক্ষিত, অসমত জংঘলৰ বাদে একো নাই বুলি ভবা বাঙালীসকলে অসমীয়া ভাষা-সংস্কৃতিক সম্পূৰ্ণ নস্যাৎ কৰিবলৈ চেষ্টা কৰাৰ পৰাই সমস্যটোৰ সৃষ্টি হ’ল আৰু পিছলৈকো, বাংলাদেশৰ পৰা প্ৰবজন কৰা হিন্দু মুছলমান নিৰ্বিশেষে প্ৰায় সকলোৱে এই ধাৰণাটোকে খামুচি ধৰি থাকিল৷ তাৰ মাজৰ বহুসংখ্যক মূছলমানধৰ্মীলোকে বাংলাদেশৰ মৌলবাদী সকলে বুজাই দিয়া “ইছলাম“ৰ ধাৰণাটোৰ পৰাও মুক্ত হব নোৱাৰিলে৷ গতিকে তেওলোক ইয়ালৈ আহি বসবাস কৰি, পৰিয়াল চলাই জীয়াই থাকিলেও অসমৰ ভাষা-সংস্কৃতি আৰু ধৰ্ম সহিষ্ণুতাক গ্ৰহণ কৰিব নোৱাৰিলে৷\nবাংলাদেশৰ পৰা প্ৰবজন কৰা হিন্দুয়েই হওক বা মুছলমানেও হওক, তেওলোকে অসমত মূলতঃ দুটা বিষাক্ত ভাৱধাৰাৰ প্ৰচলন কৰিলে, যাৰ ফল আজি আমি আলোচনা কৰি থকা সমস্যাটো৷\n১৷ ধৰ্মীয় অসহিষ্ণুতাঃ- বাংলাদেশত যিদৰে মুছলমানে হিন্দুক অত্যাচাৰ কৰে, সেইয়া বাংলাদেশী হিন্দুসকলে পাহৰিব নোৱাৰিলে, আৰু মৌলবাদেৰে দীক্ষিত মুছলমানখিনিয়েও হিন্দু বা আন ধৰ্মীসকলক সহ্য কৰিবলৈ নিবিছাৰিলে৷ অসমৰ কৌটিকলীয়া ধাৰ্মিক সম্প্ৰীতিৰ ব্যৱস্থাটোক উপলব্ধি কৰিবলৈ চেষ্টা নকৰি তেওলোকে নিজৰ মতটোকে খামুছি ধৰি থাকিল, আৰু ইয়াৰ কিছু লোকেও ক্ষুদ্ৰস্বাৰ্থত সেই ভাৱধাৰ বৰ্তি থকাত সহায় কৰিলে৷\n২৷ স্থানীয় ভাষা-সংস্কৃতিৰ প্ৰতি অৱজ্ঞাঃ- বাঙালী সকল ভাষাপ্ৰেমী লোক, বাংলাদেশৰ সৃষ্টিয়েই ভাষা সম্পৰ্কীয় সমস্যাক লৈ৷ পাকিস্তানী শাসনে বাংলাদেশত জোৰ কৰি ’উৰ্দু’ ভাষা জাপি দিয়াৰ বাবেই বাংলাদেশত প্ৰতিবাদ হৈ শেষত স্বাধীন বাংলাদেশৰ জন্ম হ’লগৈ৷ তেওলোকৰ সেই ভাষা-সংস্কৃতি প্ৰেম অসমলৈ অহাৰ পাছতো অটুত থাকিল, ততে ৰবীন্দ্ৰনাথ ঠাকুৰ, ঈশ্বৰ চন্দ্ৰ বিদ্যাসাগৰ, সুনীতি কুমাৰ ছট্টোপাধ্যায়, ৰাখাল দাস বেনাৰ্জীৰ পৰা আদি কৰি সত্যজিত ৰায়লৈকে বাঙালী পণ্ডিত সকলে অসমৰ ভাষা-সংস্কৃতিক পদ্ধতিগত ভাৱে উলংঘা কৰা প্ৰচেষ্টাই এই সকল ভগনীয়া লোককো নিজৰ ভাৱধাৰা শুদ্ধ বুলি ধৰি থাকিবলৈ উৎসাহ জনালে৷ যতেই সুবিধা পালে তাতে তেওলোকে নিজৰ কথাটোহে প্ৰতিষ্ঠা কৰিবলৈ উঠি পৰি লাগিল, আৰু আজিও লাগি আহিছে৷\nএই দুটা বিষাক্ত বস্তুৱে অসমৰ জাতিগঠন প্ৰক্ৰিয়াটো বাধাপ্ৰাপ্ত কৰিলে৷ ইয়াৰ আগলৈকে সকলো নিয়ম মতেই আছিল, বিৰোধ বৈপৰীত্য থাকিলেও ’জাতিগঠন’ বোলা প্ৰক্ৰিয়াটো বৰ বিশেষ বাধাগ্ৰস্ত হোৱা নাছিল৷ সৰু জাতি জনজাতি বিলাকে তেতিয়াও অপমান পাইছিল, জাতিভেদ ব্যৱস্থাই সকলোকে এক হোৱাত বাধা দিছিল, কিন্তু সকলোৰে সুবিধাৰ বাবেই প্ৰক্ৰিয়াটো চলি আছিল৷ এইসকল অনুপ্ৰবেশকাৰীয়ে সেই প্ৰক্ৰিয়াটো বন্ধ কৰি দিলে৷ লগতে আহিল, সুবিধাবাদী কিন্তু কষ্টসহিষ্ণু কিছুমান মানুহ, অসমীয়া মানুহৰ সোৰোপা স্বভাৱ আৰু আগবাঢ়ি যোৱাৰ অনিচ্ছাক মূলধন হিচাপে লৈ৷ লগতে অৰিহণা যোগালে জাতি ভিত্তিক চৰকাৰী ব্যৱস্থাবোৰে আৰু ’ভোট’ বেংক তৈয়াৰ কৰাৰ ৰাজনীতিয়ে৷\nএইসকলোবিলাক কাৰণ মিলি অসমীয়া নামৰ চিনাকীটোকে মূল ধাৰণাৰ পৰা আঁতৰাই এক ধূসৰ-ধূলিময় পৰিস্থতিলৈ নিক্ষেপ কৰিলে৷ আৰু আজি অসমীয়াই নিজৰ সুবিধাৰ বাবে গঢ়ি লোৱা চিনাকীটোৰ প্ৰতিয়েই শংকিত হৈ পৰিল৷\nএই আলোচনাৰ শেষ নাই, ইতিমধ্যে লেখনিটো ভবাতকৈ দীঘল হ’লগৈ৷ গতিকে আমি পোনে পোনে অসমৰ বাংলাদেশী সমস্যাটোৰ সাম্ভাব্য সমাধানৰ বিষয়ে আলোচনা কৰিব বিছাৰিম৷\nঅসমত প্ৰায় ৪০-৪৫ লাখ ’অবৈধ বাংলাদেশী অনুপ্ৰবেশকাৰী’ আছে বুলি কোৱা হয়, অৱশ্যে তাৰ ভিতৰত ৯৯.৯% শতাংশই ’অচিনাক্ত’৷ তেওলোকৰ চিনাক্তকৰণ কৰা বৰ সহজ নহব, কাৰণ তেওলোকে আজিকালি শক্তিশালী ৰাজনৈতিক সমৰ্থন লাভ কৰিছে, গতিকে সেই প্ৰক্ৰিয়াটোক ভাৰতৰ দূৰ্বল আমোলাতান্ত্ৰিক ব্যৱস্থাটোৰ সুযোগ লৈ এচাম লোকে সদায় বাধাগ্ৰস্ত কৰি আহিব৷ কিন্তু সহজ নহলেও, অসম্ভৱ নহয়৷ National Citizenship Registrar বা এন আৰ চি য়েই যথেষ্ট ভাল ফল দেখুৱাবলে সক্ষম হব বুলি আশা জাগিছিল৷ চৰকাৰৰ সদিচ্ছা আৰু ৰাইজৰ সহযোগীতাৰে এই চিনাক্তকৰণ ১০০ % শুদ্ধকৈ নহ’লেও গ্ৰহণযোগ্য মানলৈ সম্পূৰ্ণ কৰিব পৰা যাব৷\nকথা হ’ল পোন প্ৰথমে এই চিনাক্তকৰণ প্ৰক্ৰিয়া সম্পূৰ্ণ কৰিবই লাগিব, যি কোনো প্ৰকাৰে৷ হয়তো পোনে পোনে অবৈধ আৰু বৈধ বুলি ভাগ নকৰি, সন্দেহযুক্ত আদি মাজা-মাজি কিছুমান চিনাকীও গ্ৰহণ কৰিব লগা হব, এইটো সুবিধা ইতিমধ্যে আছেই৷ কিন্তু সকলোৰে স্বাৰ্থত এই কামটো সততাৰে কৰিব লাগিব৷ সমান্তৰাল ভাৱে ভাৰত-বাংলাদেশৰ সীমা সুনিশ্চিত কৰি বেৰা দিয়া কামটো কৰি পেলাব লাগিব, প্ৰয়োজন হ’লে অলপ এৰাধৰা কৰিবলৈ আমি সাজু হব লাগিব৷ ইতিমধ্যে যথেষ্ট হৈছেগৈয়ে, আৰু সীমা নিৰ্ধাৰণৰ প্ৰক্ৰিয়াটোত বৰ্তমান বহুলাংশে সফলতা লাভ কৰা হৈছে৷\nএতিয়া আহো আৰু এটা গম্ভীৰ সমস্যালৈ৷ যুক্তিৰ খাতিৰত ধৰি ললোঁ, অসমৰ সকলো অবৈধ বিদেশী নাগৰিক চিনাক্ত কৰা হ’ল আৰু সীমান্তও ’চীল’ কৰি দিয়া হ’ল? এতিয়া কি কৰা যাব? সেইখিনি নাগৰিকক বাংলাদেশলৈ ওভোটাই পথাব লাগিব? ই প্ৰায় অসম্ভৱ কথা৷\nপ্ৰথম কথা, ভাৰত আৰু বাংলাদেশৰ মাজত ’শৰণাৰ্থী বা অপৰাধী প্ৰত্যাৱৰ্তন’ সম্পৰ্কীয় কোনো চুক্তি নাই, গতিকে অসমৰ “অবৈধ বাংলাদেশী“ সকলক গ্ৰহণ কৰিবলৈ বাংলাদেশ বাধ্য নহয়৷ আৰু ইতিমধ্যে জনসংখ্যাৰ সমস্যাৰে ভাৰাক্ৰান্ত দেশখনে এই অতিৰিক্ত দ্বায়িত্ব লবই বা কিয়? দ্বিতীয়তে, এইখিনিক লোকক বাৰু ভাৰতৰ অবৈধ অনুপ্ৰবেশকাৰী বুলি প্ৰমাণ কৰা হ’লেই, কিন্তু সেইসকল বাংলাদেশৰ নাগৰিক বুলি কেনেকৈ প্ৰমাণ কৰা যাব? প্ৰমাণ কৰাৰ সুবিধা থাকিব একমাত্ৰ বাংলাদেশৰ, কিন্তু তেওলোকে কিয় কৰিব নিজৰ বিপদ মতা কাম এটা? কেতিয়াও নকৰে৷ কোনো কোনো চৰমপন্থীয়ে হয়তো কব- “আমি কি জানো, যি হয় হব; খেদি দিম, যলৈ যায় যাব৷ নহ’লে আৰু কঠোৰ ব্যৱস্থা লম৷ “ কিন্তু বৰ্তমানৰ আন্তঃৰাষ্ট্ৰীয় ৰাজনৈতিক পৰিস্থিতত সেই ’অবৈধ নাগৰিক’ সকলৰ প্ৰতি ভাৰত চৰকাৰে কোনো কঠোৰ স্থিতি লব নোৱাৰিব, যদিহে বাংলাদেশ বা আন কোনো দেশে তেওলোকক গ্ৰহণ নকৰে৷ মানৱ অধিকাৰকে ধৰি আন বহুতো ব্যৱস্থাই তেওলোকৰ প্ৰতি কঠোৰ স্থিতি লোৱাৰ সুবিধা নিদিব৷ গতিকে কি কৰা যাব? কি লাভ হব চিনাক্তকৰণ কৰি?\nএইখিনিতে আকৌ সমস্যাটা এবাৰ জুঁকিয়াই চোৱা যাওক-\nঅবৈধ বাংলাদেশীসকলৰ বাবে অসমৰ কি কি সমস্যা হৈছে?\n১৷ তেওলোকৰ অভুতপূৰ্ব জনসংখ্যা বৃদ্ধিয়ে জনগাঁঠনি ভাৰসাম্যহীন কৰিছে\n২৷ ৰাজনৈতিক ভাৱে শক্তিশালী হৈ তেওলোকে সমস্যাটো সমাধানৰ দিশত বাধাৰ সৃষ্টি কৰিছে৷\n৩৷ তাৰে মাজৰ কিছুলোকে ধৰ্মীয় বা আন কাৰকৰ দ্বাৰা প্ৰভাৱিত হৈ অসমত অপৰাধমূলক কাৰ্য সংঘটিত হোৱাত সুবিধা প্ৰদান কৰিছে৷\n৪৷ অসমৰ ধৰ্মীয় আৰু সাংস্কৃতিক সৌহাৰ্দৰ পৰিবেশ বিনষ্ট কৰিছে৷\n৫৷ থলুৱা লোকক বহু ঠাইৰ পৰা অপসাৰিত হবলৈ বাধ্য কৰিছে৷ ফলত থলুৱা জীৱনধাৰাৰ বিস্তৰ ক্ষতি হৈছে৷\n৬৷ ভাৰত বা অসমে তেওলোকক দিয়া সুবিধাৰ বাবে কৃতজ্ঞ হোৱা বাদেই, তেওলোকে আন কাৰোবাৰ প্ৰতিহে নিজৰ বিশ্বস্বতা প্ৰদৰ্শন কৰিছে৷\nকিন্তু সকলো কথাৰে ভাল বেয়া দুটা দিশ থকাৰ দৰে, এই সমস্যাটোৰো অলপ ভাল দিশ নথকা নহয়৷ মূলতঃ পেট দায়ত প্ৰবজন কৰা এই লোকসকলে,\n১৷ অসমৰ অব্যৱহৃত মাটিত খেতি বাতি কৰি সুলভ মূল্যত শস্য উৎপাদন কৰিছে৷\n২৷ থলুৱা লোকে সাধাৰণতে কৰিবলৈ বেয়া পোৱা শৰীৰিক শ্ৰমযুক্ত কিছুমান কাম তেওলোকে গাত পাতি লৈছে৷\n৩৷ গৃহনিৰ্মাণৰ দৰে বহুতো উদ্যোগলৈ সস্তাত শ্ৰমিকৰ যোগান ধৰিছে\n৪৷ ব্যৱসায় বাণিজ্যৰ যোগে অসমৰ থলুৱা উৎপাদন কিছুমান আন্তঃৰাষ্ট্ৰীয় বজাৰলৈ লৈ গৈছে৷\nসমস্যাৰ আটাইতকৈ ভাল সমাধান হ’ল বেয়াখিনি আঁতৰাই ভাল খিনি সদব্যৱহাৰ কৰিব পৰাতো৷ ইতিমধ্যে উল্লেখ কৰা হৈছে যে, অসমৰ পৰা সকলো অবৈধ বাংলাদেশী লোকক ঘূৰাই পথোৱা প্ৰায় অসম্ভৱ কথা৷ কিন্তু একো নকৰিলেও অদূৰ ভৱিষ্যতে অসম অন্ধকাৰৰ কৰাল গ্ৰাসলৈ নিক্ষেপ হোৱা প্ৰায় নিশ্চিত৷ গতিকে তেওলোকক নিৰ্দিষ্ট গণ্ডীৰ ভিতৰত অসমতে থাকিবলে দিয়া হওক৷\nসকলো দিশ চালিজাৰি চাই, তলৰ সমাধান সূত্ৰটি পাঠকৰ বিবেচনাৰ বাবে আগবঢ়োৱা হ’ল৷ পাঠকৰ পৰা যুক্তিসংগত সমালোচনা আশা কৰিলোঁ৷\n১৷ ভাৰতত ’Uniform Civil Code’ প্ৰচলন কৰা হওক, কোনো লোকে ধৰ্ম বা আন কোনো গইনা লৈ বহুবিবাহ বা দুটাতকৈ অধিক সন্তান জন্ম দিয়া বে-আইনী বুলি ঘোষণা কৰা হওক, আৰু আইন ভংগকাৰীসকলৰ বিৰূদ্ধে সকলো চৰকাৰী সা-সুবিধা কৰ্তনকে ধৰি, চাকৰি বা কোনো ব্যৱসায়ৰ বাবে অযোগ্য থাৱৰ কৰা হওক, আনকি প্ৰয়োজন সাপেক্ষে আন কঠোৰ আইনী বা পুলিচী ব্যৱস্থা লোৱা হওক৷ বৈধ বা অবৈধ সকলো লোকৰে জনসংখ্যা বৃদ্ধিত অংকুশ লগোৱা হওক৷\n২৷ ভাৰত বাংলাদেশ সীমান্ত নিশ্চিদ্ৰ ভাৱে “চীল“কৰা হওক৷\n৩৷ সকলো নাগৰিককে চিনাক্তকৰণ কৰা হওক, বৈধ, অবৈধ ৰ লগতে সন্দেহযুক্ত (প্ৰথম স্তৰ), সন্দেহযুক্ত (দ্বিতীয় স্তৰ), আদি চিনাকী প্ৰদান কৰি সেইমতে পৰিচয়পত্ৰ প্ৰদান কৰা হওক, আৰু এটা কম্পিউটাৰ ডেটাবেছ নিৰ্মাণ কৰা হওক, যাতে যিকোনো সময়তে এজন লোকৰ সকলো তথ্য ইণ্টাৰনেটৰ যোগে পাব পাৰি৷\n৪৷ বৈধ সকলক বাদ দি আন সকলোৰে ’সকলো ধৰণৰ’ ৰাজনৈতিক অধিকাৰ আঁতৰাই দিয়া হওক৷ নিজকে বৈধ বুলি প্ৰমাণ কৰিব নোৱাৰা সকলে কেতিয়াও ভোটদান আদি প্ৰক্ৰিয়াত অংশ গ্ৰহণ কৰিব নোৱাৰাৰ ব্যৱস্থা কৰা হওক৷\n৫৷ চৰকাৰী চাকৰি বা আন চৰকাৰী আঁচনি সমূহৰ ক্ষেত্ৰটো তেওলোকক নিষিদ্ধ কৰা হওক৷ প্ৰয়োজন হ’লে কেৱল তেওলোকৰ বাবে সূকীয়া আঁচনি তৈয়াৰ কৰা হওক৷\n৬৷ অবৈধ বুলি চিনাক্ত হোৱা লোকসকলৰ বাবে কিছুমান স্থান নিৰ্দিষ্ট কৰি সীমা নিৰ্ধাৰণ কৰা হওক৷ তেওলোকে সেই সীমাৰ বাহিৰৰ কোনো ঠাইতে স্থায়ীভাৱে থাকিব বা আন কোনো কাম কৰিব নোৱাৰিব৷ অৱশ্যে সেই সীমাৰ ভিতৰৰ ঠাইখিনিত তেওলোকে ইচ্ছামতে গৃহনিৰ্মাণ, ব্যৱসায় বা কৃষিকাৰ্য আদি কৰিব পাৰিব৷\n৭৷ সেই নিৰ্দিষ্ট স্থানসমূহ চৰকাৰৰ ফালৰ পৰ সঘনে পৰিদৰ্শন কৰা যাওক, যাতে কোনো অবৈধ বা অপৰাধমূলক ঘটনাৰ সূচনা হব নোৱাৰে৷\n৮৷ অবৈধ বুলি প্ৰমাণিত হোৱাসকলৰ সন্তানসকলেও ভাৰতৰ নাগৰিকত্ব নেপাব বুলি নিয়ম কৰা হওক৷ অৱশ্যে যদি তেওলোকে আন কোনো দেশত গৈ বসবাস কৰিবলৈ বিছাৰে তাৰ সুবিধা দিয়া হওক৷ কিন্তু এবাৰ ভাৰতৰ পৰা ওলাই গ’লে তেওলোকক আকৌ ঘূৰি অহাৰ অনুমতি দিয়া নহব৷\n৯৷ তেওলোকৰ শ্ৰমৰ বিনিময়ত চৰকাৰী ন্যূনতম হাৰত বেতন দিয়া হওক আৰু তেওলোকৰ উপাৰ্জনৰ হিচাপ ৰখা যাওক৷ বাধ্যতামূলক বেংক একাউণ্টৰ যোগে এই কাম সহজেই কৰিব পাৰি৷\n১০৷ পঢ়া -শুনা, যোগাযোগ বা স্বাস্থ্যৰক্ষাৰ সুবিধাখিনি অবৈধ নাগৰিক সকলকো প্ৰদান কৰা হওক, আৰু তাৰ খৰচখিনি তেওলোকৰ পৰা আয়কৰ, বিক্ৰীকৰ আদিৰ মাধ্যমত উলিয়াই লোৱা হওক৷\n১১৷ সন্দেহযুক্ত নাগৰিক সকলক তেওলোকৰ বৈধতা প্ৰমান কৰিবলৈ সময়সীমা বান্ধি দিয়া হওক, আৰু নোৱাৰিলে তেওলোকক অবৈধ বুলি ঘোষণা কৰা হওক৷ অৱশ্যে পিছতো তেওলোকে নিজৰ বৈধতা প্ৰমাণ কৰা সুবিধা পাই থাকিব, কিন্তু প্ৰমাণ নোহোৱালৈকে অবৈধ সকলে লাভ কৰা সা-সুবিধাখিনিহে লাভ কৰিব৷\n১২৷ অবৈধ নাগৰিক সকলে নিজৰ স্বকীয় কলা-সংস্কৃতি-ভাষা-ধৰ্মৰ ব্যৱহাৰ কেৱল সেই নিৰ্দিষ্ট পৰিসীমাৰ ভিতৰতহে কৰিব পাৰিব৷ তাৰ সংৰক্ষণ বা প্ৰসাৰৰ বাবে তেওলোকে বাহিৰত কোনো প্ৰচেষ্টা চলাব নোৱাৰিব৷\n১৩৷ কোনো অবৈধ নাগৰিক অপৰাধমূলক কাৰ্যত জড়িত হোৱাৰ প্ৰমাণ পালে ’বিশেষ আদালত’ৰ যোগে কঠোৰতম শাস্তি প্ৰদান কৰা হওক৷\n১৪৷ সেই নিৰ্দিষ্ট স্থানসমূহৰ বাহিৰত থকা অবৈধ নাগৰিকসকলৰ সকলো স্থাৱৰ বা অস্থাৱৰ সম্পত্তি বাজেয়াপ্ত কৰা হওক৷\n১৫৷ তেওলোকক ভাৰতীয় সংবিধান, সংস্কৃতি, ৰীতি-নীতি বুজাবলৈ আৰু সন্মান কৰিবলৈ শিকাবলৈ বিশেষ শিক্ষাৰ প্ৰৱৰ্তন কৰা হওক৷\nসমাধানসমূহ সহজ নহয়, বৰঞ্চ অতি কঠিন বুলিহে অনুমান হয়, কিন্তু সদ্যহতে আমাৰ ওচৰত আন কোনো সহজ উপায়ো নাই৷\n← অসমত উগ্ৰজাতিসত্বাবাদৰ অৱসান হওক (ডা° অজিত কুমাৰ পটঙ্গীয়া)\nঅসমৰ বিদেশী প্ৰব্ৰজনৰ সমস্যা – সত্য বাস্ত‌ৱ আৰু সম্ভাব্য পদক্ষেপসমূহ (ডা° অৰূপজ্যোতি কলিতা) →


एक साल में बाइबल - ইণ্ডিয়ান ৰিভাইচ ভাৰচন - दिसंबर 14\n1. হে চমৰিয়াৰ পৰ্বতত বাস কৰা বাচান ৰ গাইৰ দৰে মহিলাসকল, তোমালোকে শুনা। তোমালোকে দুখীয়াক অত্যাচাৰ কৰা, অভাৱীসকলক চূৰ্ণ কৰা, আৰু নিজ নিজ স্বামীক কোৱা, “আমাৰ কাৰণে পানীয় আনা।”\n2. প্ৰভু যিহোৱাই নিজ পবিত্ৰতাৰ শপত খাই কৈছে: “চোৱা, সেই সময় নিশ্চয় আহিব, তেতিয়া হাকোঁতা লগাই তোমালোকক টানি লৈ যোৱা হ’ব। তোমালোকৰ শেষজনকো বৰশীৰে টানি নিয়া হ’ব।”\n3. তোমালোক প্ৰতিগৰাকীয়ে নিজৰ সন্মুখতে পোৱা নগৰৰ দেৱালৰ ভগ্নস্থানৰ মাজেদি পোনে পোনে বাহিৰ ওলাই যাবা আৰু তোমালোকক হৰ্মোন ফালে পেলোৱা হ’ব। মই যিহোৱাই এই কথা কৈছোঁ।\n4. তোমালোক বৈৎএললৈ যোৱা আৰু পাপ কৰা; গিলগললৈ গৈ অধিক বেছি পাপ কৰা। তোমালোকে প্ৰতি ৰাতিপুৱা তোমালোকৰ উৎসর্গৰ বলি আৰু প্রতি তিনি দিনৰ দিনা তোমালোকৰ দশম ভাগ আনা।\n5. তোমালোকে ধন্যবাদৰ অর্থে খমিৰ দিয়া পিঠা উৎসর্গ কৰা আৰু ইচ্ছাকৃতভাৱে দিয়া উৎসর্গৰ বিষয়ে প্ৰচাৰ কৰা; সেইবোৰৰ বিষয়ে ঘোষণা কৰা; কিয়নো, হে ইস্ৰায়েলৰ লোক সমূহ, তোমালোকে এই সকলো কৰিয়েই সন্তোষ পোৱা।” প্রভু যিহোৱাই এই কথা কৈছে।\n6. “মই তোমালোকৰ নগৰবোৰত আহাৰ নিদি তোমালোকৰ দাঁত পৰিস্কাৰ কৰি ৰাখিলোঁ আৰু তোমালোকৰ সকলো ঠাইত অন্নৰ অভাৱ কৰিলোঁ; তথাপি, তোমালোক মোলৈ ঘূৰি নাহিলা।” যিহোৱাই এই কথা কৈছে।\n7. “শস্য দাবলৈ তিনি মাহ থাকোঁতেই মই তোমালোকৰ ওপৰত বৰষুণ পৰা বন্ধ কৰি দিলোঁ; এখন নগৰৰ ওপৰত বৰষুণ বৰষালোঁ আৰু আনখনত বৰষুণ বন্ধ কৰিলোঁ। এডোখৰ ভুমিয়ে বৰষুণ পালে আৰু আন এডোখৰে বৰষুণ নোপোৱাত শুকাই গ’ল।\n8. পানী খাবৰ কাৰণে দুই তিনিখন নগৰৰ লোকসকলে ঢলং পলং কৰি আন নগৰলৈ গ’ল, কিন্তু যথেষ্ট পানী নাপালে। তথাপিও তোমালোক মোলৈ ঘূৰি নাহিলা।” যিহোৱাই এই কথা কৈছে।\n9. “মই তোমালোকৰ শস্যবোৰ শুকাই যোৱা ৰোগ আৰু ভেঁকুৰ ধৰা ৰোগেৰে আঘাত কৰিলোঁ; তোমালোকৰ বাগানসমূহ, দ্ৰাক্ষাবাৰীবোৰ, ডিমৰু আৰু জিত গছবোৰ কাকতি ফৰিঙে খাই ধ্বংস কৰিলে; তথাপি তোমালোকে মোলৈ ঘূৰি নাহিলা।” যিহোৱাই এই কথা কৈছে।\n10. মিচৰলৈ যেনেকৈ পঠাইছিলো, তেনেকৈ “মই তোমালোকৰ মাজলৈ মহামাৰী পঠালোঁ; তোমালোকৰ যুবকসকলক মই তৰোৱালৰ দ্বাৰাই বধ কৰিলোঁ; তোমালোকৰ ঘোঁৰাবোৰ লৈ গলোঁ; তোমালোকৰ ছাউনিৰ দু্ৰ্গন্ধ তোমালোকৰ নাকত সুমুৱাই দিলোঁ; তথাপি তোমালোকে মোলৈ ঘূৰা নাই।” যিহোৱাই এই কথা কৈছে।\n11. মই, তোমালোকৰ ঈশ্বৰে চদোম আৰু ঘমোৰাক যেনেকৈ ধ্বংস কৰিছিলোঁ, তোমালোককো সেইদৰে ধ্বংস কৰিলোঁ। তোমালোক জুইৰ পৰা উলিয়াই অনা আধা পোৰা কাঠৰ নিচিনা থ’লো, তথাপিও তোমালোকে মোলৈ ঘূৰা নাই।” যিহোৱাই এই কথা কৈছে।\n12. সেই কাৰণে, হে ইস্ৰায়েলৰ লোক সমূহ, মই তোমালোকলৈ ভয়ানক কিবা এটা ব্যৱহাৰ কৰিম; মই ভয়ানক ব্যৱহাৰ কৰিম বাবে হে ইস্রায়েলবাসী, তোমালোকে নিজ ঈশ্বৰৰ লগত সাক্ষাৎ হ’বলৈ যুগুত হোৱা।\n13. কাৰণ চোৱা, যি জনাই পর্বতবোৰ নিৰ্ম্মাণ কৰে, বতাহ সৃষ্টি কৰে আৰু মানুহৰ ওচৰত নিজৰ ভাব প্ৰকাশ কৰে; যি জনাই ৰাতিপুৱাৰ পোহৰক অন্ধকাৰ কৰে আৰু পৃথিবীৰ উচ্চস্থানবোৰত অহা-যোৱা কৰে, তেওঁৰ নাম বাহিনীগণৰ ঈশ্বৰ যিহোৱা।\n1. হে ইস্ৰায়েল-বংশ; মই তোমালোকৰ যি বিষয় লৈ বিলাপ কৰিছোঁ, সেই বিষয়ে তোমালোকে শুনা।\n2. “কুমাৰী ইস্ৰায়েল পতিত হ’ল, তেওঁ পুনৰ নুঠিব; তেওঁক নিজৰ দেশৰ মাটিত পৰিত্যক্তা কৰি পেলাই থোৱা হৈছে, তেওঁক তুলিবলৈ কোনো নাই।”\n3. কিয়নো প্ৰভু যিহোৱাই এই কথা কৈছে: “ইস্রায়েলৰ যি নগৰৰ পৰা এক হাজাৰ সৈন্য ওলাই যায়, তাৰে এশজন জীয়াই থাকিব আৰু যি নগৰৰ পৰা এশজন লোক ওলাই যায়, তাৰ মাত্র দহ জন ইস্ৰায়েল-বংশলৈ অৱশিষ্ট থাকিব।”\n4. যিহোৱাই ইস্ৰায়েল-বংশক এই কথা কৈছে, “তোমালোকে মোক বিচাৰা আৰু জীয়াই থাকা;\n5. কিন্তু বৈৎএলক বিচাৰি নাযাব; গিলগলত নোসোমাবা, আৰু বেৰ-চেবালৈ নাযাবা; কিয়নো গিলগল অৱশ্যেই বন্দী হ’ব, আৰু বৈৎ-এলৰ সর্বনাশ হ’ব।\n6. তোমালোকে যিহোৱাক বিচাৰা, তাতে জীয়াই থাকিবা; নহলে তেওঁ যোচেফৰ বংশৰ মাজত অগ্নিৰ দৰে জ্বলি উঠি গ্রাস কৰিব আৰু তাক নুমাবলৈ বৈৎএলত কোনো নাথাকিব।\n7. তোমালোকে সুবিচাৰক তিতালৈ পৰিণত কৰিছা আৰু ধার্মিকতাক ভূমিস্যাৎ কৰিছা।\n8. যি জনাই কৃত্তিকা আৰু মৃগশীৰ্ষ কালপুৰুষ নামৰ নক্ষত্র মণ্ডলীক নির্মাণ কৰিলে, অন্ধকাৰক পুৱাৰ পোহৰলৈ পৰিবৰ্তন কৰে, দিনক ৰাতিলৈ সলনি কৰে, যি জনাই সাগৰৰ জল সমূহক আহ্বান কৰি ভূমিৰ ওপৰত ঢালি দিয়ে, তেওঁৰ নাম যিহোৱা!\n9. তেওঁ শক্তিশালী সৈন্যবোৰৰ ওপৰত হঠাৎ বিনাশ উপস্থিত কৰায়, তাতে দুৰ্গবোৰৰ ওপৰলৈ ধ্বংস নামি আঁহে।\n10. নগৰৰ দুৱাৰত অন্যায়ৰ বিৰুদ্ধে থিয় হোৱাজনক, তোমালোকে ঘিণ কৰা আৰু সত্য কথা কোৱা জনক তুচ্ছ কৰা।\n11. তোমালোকে দুখীয়াক অত্যাচাৰেৰে গছকি বলেৰে ঘেঁহু ধান আদায় কৰা। সেয়ে যদিও তোমালোকে কটা-শিলৰ ডাঙৰ ঘৰ তৈয়াৰ কৰিলা, তথাপিও তোমালোকে তাত বাস কৰিবলৈ নাপাবা; মনোহৰ দ্ৰাক্ষাবাৰী পাতিলেও, তাৰ দ্ৰাক্ষাৰস পান কৰিবলৈ নাপাবা।\n12. কিয়নো, মই জানো তোমালোকৰ অপৰাধ কিমান অধিক আৰু তোমালোকৰ পাপবোৰ কিমান ভীষণ! তোমালোকে সৎ লোকৰ ওপৰত উপদ্রৱ কৰা আৰু ভেটী লোৱা; নগৰৰ দুৱাৰত তোমালোকে দৰিদ্ৰসকলৰ প্রতি অন্যায় কৰিছা।\n13. সেই বাবে এই, এই সময়ত বিজ্ঞ লোক মনে মনে থাকে; কিয়নো ই এক দু:সময়।\n14. তোমালোকে যাতে জীয়াই থাকিব পাৰা, সেইবাবে ভাল কামৰ পিছত যোৱা, বেয়া কামৰ পিছত নহয়। তেতিয়া তোমালোকে কোৱাৰ দৰে বাহিনীগণৰ ঈশ্বৰ যিহোৱা তোমালোকৰ লগত থাকিব।\n15. যি মন্দ, তাক ঘিণ কৰা আৰু যি ভাল, তাক ভালপোৱা। নগৰৰ দুৱাৰত সুবিচাৰ স্থাপন কৰা; তেতিয়া কিজানি যোচেফৰ জীয়াই থকা অৱশিষ্ট লোকৰ প্রতি বাহিনীগণৰ ঈশ্বৰ যিহোৱাই দয়া কৰিব।\n16. সেইবাবে বাহিনীগণৰ ঈশ্বৰ প্ৰভু যিহোৱাই এই কথা কৈছে, “নগৰৰ চকবোৰত লোকে বিলাপ কৰিব, আলিবোৰত হায়! হায়! কৰিব; তেওঁলোকে খেতিয়কক শোক কৰিবলৈ, আৰু শোক কৰাসকলক বিলাপ কৰিবলৈ মাতিব।\n17. সকলো দ্ৰাক্ষাবাৰীতে বিলাপ হ’ব, কিয়নো মই তোমালোকৰ মাজেদি যাম।” যিহোৱাই এই কথা কৈছে।\n18. তোমালোক যিসকলে প্ৰভুৰ বিচাৰৰ দিন চাবলৈ আকাংক্ষা কৰা, সেই লোকসকলক ধিক। তোমালোকে কিয় যিহোৱাৰ সোধবিচাৰৰ দিনলৈ আকাংক্ষা কৰা? সেই দিন অন্ধকাৰ, পোহৰ নহয়।\n19. যেনেদৰে কোনো মানুহ সিংহৰ মুখৰ পৰা পলাই গৈ এটা ভালুকৰ সন্মুখত পৰে, নাইবা নিজৰ ঘৰত সোমাই দেৱালত হাত দিওঁতে তেওঁক সাপে খুটে, তেনেদৰেই হ’ব সেইদিন।\n20. যিহোৱাৰ দিন জানো পোহৰ নহৈ অন্ধকাৰ নহ’ব? সেয়ে জানো উজ্জ্বলতা নথকা ঘোৰ অন্ধকাৰৰ দিন নহ’ব?\n21. মই তোমালোকৰ পর্ববোৰ ঘিণ কৰোঁ, অগ্রাহ্য কৰোঁ; মই তোমালোকৰ ধৰ্ম-সভাবোৰত আনন্দ নকৰোঁ।\n22. তোমালোকে মোৰ উদ্দেশ্যে তোমালোকৰ হোম-বলি আৰু ভক্ষ্য নৈবেদ্য উৎসৰ্গ কৰিলেও মই সেইবোৰ গ্ৰহণ নকৰিম; এনেকি তোমালোকে যদি হৃষ্টপুষ্ট পশুৰে মঙ্গলার্থক বলিও দিয়া, তথাপিও মই তালৈ দৃষ্টি নকৰিম।\n23. তোমালোকৰ গানৰ কোলাহল মোৰ পৰা দূৰ কৰা; মই তোমালোকৰ বীণাৰ শব্দ শুনিব নোখোজোঁ;\n24. কিন্তু ন্যায়বিচাৰ পানীৰ নিচিনাকৈ আৰু ধাৰ্মিকতা অবিৰামে বৈ থকা নদীৰ নিচিনাকৈ বৈ যাওঁক।\n25. হে ইস্ৰায়েল-বংশ, মৰুপ্রান্তৰত চল্লিশ বছৰ তোমালোকে মোৰ উদ্দেশ্যে জানো কোনো বলি আৰু নৈবেদ্য আনিছিলা?\n26. বৰং তোমালোকে নিজে নির্মাণ কৰা তোমালোকৰ ৰজা-দেৱতা চিক্কুত আৰু তৰা দেৱতা কিয়ুনৰ মূৰ্ত্তিক বৈ লৈ গৈছিলা।\n27. সেয়ে, মই তোমালোকক দম্মেচকৰ সিফালে বন্দী হিচাবে লৈ যাম।” মই বাহিনীগণৰ ঈশ্বৰ যিহোৱাই এই কথা কৈছে, যি জনৰ নাম বাহিনীগণৰ ঈশ্বৰ।”\n5. ধাৰ্মিক লোকে মোক প্ৰহাৰ কৰক, সেয়া মোৰ বাবে এক দয়া হ’ব; তেওঁ মোক অনুযোগ কৰক, সেয়া মোৰ মূৰত দিয়া তেলৰ নিচিনা হ’ব; মোৰ মূৰে তাক গ্রহণ কৰিবলৈ অগ্ৰাহ্য নকৰক। কিন্তু মোৰ প্রার্থনা সকলো সময়তে দুষ্টবোৰৰ কার্যৰ বিৰুদ্ধে থাকিব।\n6. তেওঁলোকৰ শাসক সকলক ওখ পর্বতৰ ওপৰৰ পৰা তললৈ পেলোৱা হ’ব, তেতিয়া তেওঁলোকে মোৰ বাক্যলৈ কাণ দিব, কিয়নো সেয়ে মধুৰ।\n7. মানুহে হাল বাই যেনেকৈ মাটি ভাঙে, তেনেকৈ আমাৰ অস্থিবোৰ চিয়োলৰ মুখত সিচঁৰিত হৈছে।\n8. কিন্তু হে মোৰ ঈশ্বৰ যিহোৱা, মোৰ চকু তোমাৰ ফালেই আছে; মই তোমাতেই আশ্ৰয় লৈছোঁ, মোৰ প্ৰাণ মৃত্যুৰ হাতত এৰি নিদিবা।\n9. তেওঁলোকে মোৰ কাৰণে যি জাল পাতিছে, তাৰ পৰা মোক ৰক্ষা কৰা, অধার্মিকবোৰৰ ফান্দৰ পৰা মোক ৰক্ষা কৰা।\n10. দুষ্ট লোক তেওঁলোকৰ নিজৰ জালত নিজেই পৰক, আৰু মই সেই সময়ত অকলেই ৰক্ষা পাম।\n26. অনেক লোকে শাসনকৰ্ত্তাৰ অনুগ্ৰহ বিচাৰে; কিন্তু তেওঁৰ বাবে যিহোৱাৰ পৰাহে ন্যায় আহে।\nপ্ৰকাশিত বাক্য 4:1-11\n1. সেই সকলোৰ পাছত মই চাই দেখিলোঁ, স্বৰ্গত এখন দুৱাৰ মেলা আছে আৰু মোৰে সৈতে কথা হোৱা, তূৰীৰ মাতৰ দৰে, যি মাত মই প্ৰথমে শুনিছিলোঁ, তেনে মাতেৰে কোনোবাই ক’লে, “ইয়ালৈ উঠি আহা; ইয়াৰ পাছত যি যি ঘটিব লাগে, সেইবোৰ মই তোমাক দেখুৱাম”।\n2. তেতিয়াই মই আত্মাত আছিলোঁ আৰু মই দেখা পালোঁ, স্বৰ্গত এখন সিংহাসন স্থাপন কৰা আছিল, তাতে কোনো এজন লোক বহি আছিল৷\n3. সেই বহি থকা জন দেখিবলৈ সুৰ্য্যকান্ত আৰু চাৰ্দ্দীয়া মণিৰ নিচিনা৷ সেই সিংহাসনৰ চাৰিওফালে এখন ৰামধনু আছিল, সেই ৰামধনু খন দেখিবলৈ মৰকত মণিৰ নিচিনা আছিল৷\n4. সেই সিংহাসন খনৰ চাৰিওফালে চৌবিশ খন সিংহাসন আছিল; সেই সিংহাসনবোৰৰ ওপৰত বগা বস্ত্ৰ আৰু মুৰত সোণৰ কিৰীটি পিন্ধা চৌবিশ জন পৰিচাৰক বহি আছিল।\n5. সেই সিংহাসনৰ পৰা বিজুলীৰ দৰে মাত আৰু মেঘ-গৰ্জ্জন ওলাইছিল; সেই সিংহাসনৰ আগত জ্বলি থকা অগ্নিৰ সাতোটা প্ৰদীপ আছিল, আৰু সেইবোৰেই আছিল ঈশ্বৰৰ সাত আত্মা৷\n6. সেই সিংহাসনৰ সন্মুখত এখন স্ফটিকৰ দৰে স্ৱচ্ছ সমুদ্ৰ আছিল। সেই সিংহাসনৰ চাৰিওফালে চাৰি প্ৰাণী আছিল, তেওঁলোকৰ আগফাল আৰু পাছফাল চকুৰেই পৰিপূৰ্ণ আছিল।\n7. প্ৰথম প্ৰাণী সিংহৰ নিচিনা, দ্বিতীয় প্ৰাণী দামুৰিৰ নিচিনা, তৃতীয় প্ৰাণী মানুহৰ নিচিনা মুখ থকা আৰু চতুৰ্থ প্ৰাণী উড়ি ফুৰা ঈগল পক্ষীৰ নিচিনা আছিল।\n8. সেই চাৰি প্ৰাণীৰ প্ৰত্যেকৰ ছয় খনকৈ ডেউকা আৰু সেই প্ৰাণীবোৰৰ বাহিৰে ভিতৰে চকুৰেই পৰিপূৰ্ণ আছিল৷ তেওঁলোকে অবিৰাম দিনে-ৰাতিয়ে এই বুলি কৈ থাকে, ‘পবিত্ৰ, পবিত্ৰ, পবিত্ৰ প্ৰভু পৰমেশ্বৰ, সকলোৰে ওপৰত শাসনকৰ্তা, যি জন আছিল, এতিয়াও আছে আৰু আহিবলগীয়া জন৷’\n9. যেতিয়া সেই প্ৰাণীবোৰে চিৰকাল সিংহাসনত বহা সেই জীৱিত জনৰ মহিমা, সমাদৰ আৰু ধন্যবাদ কৰিব,\n10. তেতিয়া সেই চৌবিশ জন পৰিচাৰকে সিংহাসনত বহা জনৰ আগত দণ্ডৱৎ হৈ চিৰকাল জীৱিত জনৰ আগত প্ৰণিপাত কৰি, সেই সিংহাসনৰ আগত তেওঁলোকৰ কিৰীটিবোৰ পেলাই ক’ব,\n11. “হে আমাৰ প্ৰভু, আমাৰ ঈশ্বৰ, তুমিয়েই মহিমা, সমাদৰ আৰু পৰাক্ৰম পোৱাৰ যোগ্য; কিয়নো তুমিয়েই সকলোকে স্ৰজিলা, তোমাৰ ইচ্ছাৰ কাৰণে সকলোবোৰ আছে, আৰু সকলোবোৰ সৃষ্ট হ’ল।”


japanese-researchers-may-have-found-cure-for-baldness-hair-loss-skd– News18 Assam\nভাল খবৰ! তপা মূৰ, চুলি সৰা সমস্যাৰ সমাধান বিচাৰি পাইছে জাপানী গৱেষকে!\nUpdated:February 15, 2021, 3:28 PM IST\nগৱেষকসকলে চুলিৰ ফলিক'ল প্ৰস্তুত কৰিবলৈ ষ্টেম কোষ ব্যৱহাৰ কৰিছিল। যিয়ে চুলিৰ সৰাৰ পিছতো পুনৰ চুলিৰ বৃদ্ধি কৰিব পাৰে।\nLast Updated: February 15, 2021, 3:28 PM IST\nচুলিৰ সৰাৰ সমস্যাৰ লগতে যি সকলে ইতিমধ্যে তপা মূৰৰ সমস্যাত ভুগি আছে, তেওঁলোকৰ বাবে জাপানৰ বিজ্ঞানীয়ে কঢ়িয়াই আনিছে এটা ভাল খবৰ। ষ্টেম কোষৰ সহায়ৰ জৰিয়তে এই সমস্যা সমাধানৰ কৌশল প্ৰস্তুত কৰি উলিয়াইছে।\nইতিমধ্যে গৱেষকসকলে চুলিৰ ফলিক'ল প্ৰস্তুত কৰিবলৈ ষ্টেম কোষ ব্যৱহাৰ কৰিছিল। যিয়ে চুলিৰ সৰাৰ পিছতো পুনৰ চুলিৰ বৃদ্ধি কৰিব পাৰে।\nস্তন্যপায়ী প্ৰাণীৰ ওপৰত এই ষ্টেম কোষৰ প্ৰয়োগ কৰি ইয়াৰ অগ্ৰগতি সম্পৰ্কত ৰিকেন চেণ্টাৰ ফ'ৰ বায়'ছিষ্টেম ডাইনামিকছ ৰিছাৰ্চৰ বিজ্ঞানীসকলে প্ৰকৃতি বৈজ্ঞানিক প্ৰতিবেদনত এখন পেপাৰ প্ৰকাশ কৰিছে।\nনিগনিৰ শৰীৰৰ নোম আৰু শুঙৰ কোষলৈ, গৱেষকসকলে ২২০টা সংমিশ্ৰণ ব্যৱহাৰ কৰাৰ লগতে সেয়া একেলগে লেবত আন উপাদানৰ সৈতে একেলগে ৰোপন কৰিছিল। এই গৱেষণাৰ সময়ত, তেওঁলোকে গম পাইছিল যে এক প্ৰকাৰৰ কোলাজেনক পাঁচটা কাৰকৰ (এন এফ এফ এছ ই মাধ্যম) সৈতে যোগ দিয়াৰ ফলত কম সময়ৰ ভিতৰত ষ্টেম চেলৰ প্ৰসাৰণৰ হাৰ সৰ্বাধিক হয়, বি জি আৰত দাখিল কৰা হৈছে এই কথা।\nএই খবৰ মহিলাসকলৰ বাবে এটা ডাঙৰ সকাহ, কিয়নো যদিহে এই সম্ভৱ হৈ উঠে তেন্তে গৰিলা গ্লু ব্যৱহাৰৰ পৰা মুক্ত হ'ব মহিলাসকল।\nইপিনে আৰ আই কে ইনৰ গৱেষকৰ দলটোৱে এইটোতগুৰুত্ব দিছিল যাতে প্ৰাকৃতিকভাৱেই চুলি পুনৰ বিকাশৰ চিকিৎসা কৰিব পাৰি যিয়ে তপা মূৰৰ সমস্যা নিৰাময় কৰিব পাৰে।\nতেওঁলোকৰ গৱেষণাৰ প্ৰক্ৰিয়াত, আৰ আই কে এন দলে বায়'ইঞ্জিনিয়াৰড হেয়াৰ ফলিকল ষ্টেম কোষবোৰ এন এফ এফ এছ ই মাধ্যমৰ সৈতে একাকাৰ কৰিছিল লগতে মাধ্যমৰ সৈতে এটা উপাদান হেৰুৱাইছিল। তেওঁলোকে তিনি সপ্তাহৰ বাবে পুনৰ বিকাশ কৰা চুলি লক্ষ্য কৰিছিল আৰু গম পাইছিল যে এন এফ এফ এছ ই মাধ্যমে চুলিৰ ফলিকলবোৰক স্বাভাৱিক চুলিৰ উৎপাদনৰ কমেও তিনিটা চক্ৰৰ মাজেৰে যাবলৈ অনুমতি দিছিল।\nঅৱশ্যে, আন মাধ্যমটোত সেয়া পৰ্যাপ্ত নাছিল আৰু গৱেষকসকলে গম পাইছিল যে মাত্ৰ ৭৯ শতাংশ ফলিকলে কেৱল এটা চুলি চক্ৰ উৎপন্ন কৰিছিল।\nইপিনে অধ্যয়নৰ মুখ্য গৱেষক টাকাচী টুচুজীয়ে কয়, "আমাৰ এই ৰোপন প্ৰণালীয়ে চুলিৰ ফলিকল ষ্টেম কোষৰ পৰা চুলিৰ ফলিকলৰ সক্ৰিয় বিকাশৰ বাবে এটা পদ্ধতি স্থাপন কৰে আৰু যিয়ে অতি শীঘ্ৰেই চুলিৰ ফলিকল পুনৰ বিকাশ চিকিৎসাক বাস্তৱত গঢ়ি তুলিবলৈ সহায় কৰিব।"\nএতিয়ালৈকে, জাপানী গৱেষকসকলে প্ৰাকক্লিনিকেল পৰীক্ষাগাৰৰ পৰীক্ষাত ষ্টেম কোষ থেৰাপি সফলতাৰে কৰিবলৈ সক্ষম হৈছে। যদিও তপা মূৰ নিৰাময়ৰ এই নতুন চিকিৎসা ব্যৱসায়িকভাৱে উপলব্ধ হোৱাৰ পূৰ্বে তেওঁলোকৰ গৱেষণাই ক্লিনিকেল পৰীক্ষাত উত্তীৰ্ণ হ'ব লাগিব। ইফালে, দলটোৱে এই নতুন চুলি বৃদ্ধি প্ৰযুক্তিৰ ক্লিনিকেল এপ্লিকেচনৰ বাবে সহযোগিতা বিচাৰি আছে।\nFirst published: February 15, 2021, 3:28 PM IST


ৰহমতে ইলাহী - AskIslamPedia - Online Islamic Encyclopedia\nআল্লাহ তালাহ কৰুণামই আৰু অতি দয়ালু আৰু সকোলো ৰহমৰ পৰা ৰহমকাৰী আৰ্-ৰাহমান, আৰ-ৰাহীম যাৰ ৰহমত সমূহেই পাই।\nৰহমতে ইলাহীৰ কিছুমান ভাবনা\nআল্লাহ তালাৰ ৰহমতৰ দুটা ভাগ\nআল্লাহ তালাই কয় যে-কিন্তু মোৰ কৰুণা সকলো বস্তুতে ব্যাপ্ত(আল-আৰাফঃ-১৫৬)\nوَرَحْمَتِي وَسِعَتْ كُلَّ شَيْء (الأعراف:156)\nআৰু কৈছে যে-আল্লাহ তালাহ তেওঁলোকৰ বাবে অতি নম্ৰ আৰু দয়ালু (আত-তৌবাহঃ-১১৭)\nإِنَّهُ بِهِمْ رَءُوفٌ رَحِيمٌ (التوبة:117)\nআৰু কৈছে যে- নিশ্চয় আল্লাহৰ কৰুণা সতকৰ্মীসকলৰ নিচেই সমীপত (আল-আৰাফঃ-৫৬)\nإِنَّ رَحْمَتَ اللَّهِ قَرِيبٌ مِنَ الْمُحْسِنِينَ (الأعراف :56)\nআৰু কৈছে যে-আল্লাহ তেওঁৰ বান্দাসকলৰ প্ৰতি অতি দয়ালু। তেওঁ যাক যি ইচ্ছা কৰে তাকে দান কৰে তেওঁ অতি শক্তিমান প্ৰবল পৰাক্ৰমী(আশ্ব-শ্বুৰাঃ-১৯)\nاللَّهُ لَطِيفٌ بِعِبَادِهِ يَرْزُقُ مَنْ يَشَاءُ وَهُوَ الْقَوِيُّ الْعَزِيزُ (الشورى:19)\nআবু হুৰাইৰাহ ৰাঃ-ৰ পৰা বৰ্ণিত ৰাছূল ছাঃ কৈছে যে- আল্লাহ তালাৰ এক শ ৰহমত আছে তাৰ পৰা এটা ৰহমত সাৰ্বভূমিকক দিছে যি ৰহম, (দয়া) এজনে আনজনক কৰে আৰু আল্লাহ তালাই ৯৯ ৰহমত ৰাখি দিছে নিজৰ বাবে কিয়ামতৰ দিনা নিজৰ বান্দাৰ ওপৰত কৰিব (মুছলিমঃ-৬৯০৮)\nওমৰ বিন খাত্তাব ৰাঃ-ৰ পৰা বৰ্ণিত যে- ৰাছূল ছা-ৰ ওচৰত কিছুমান কাইদী আহিছে তাৰ ভিতৰত এজনী মহিলা আছিল আৰু তাই নিজৰ পোৱালিক বিচাৰি আছিল পিছত পায় তাই বুকুত লৈ গাখিৰ দি আছিল এই দৃষ্যটো চাই ৰাছূল ছাঃ- আমাক (চাহাবাক) কৈছে তোমালোকৰ কি কল্পনা এই মহিলা জনী নিজৰ পোৱালিক জুইত পেলাবলৈ ইচ্ছা কৰিব, তেতিয়া আমি(চাহাবা সকলে) উত্তৰ দিছিলো আল্লাহৰ শপত খাই, এইটো হ’ব নোৱাৰে, তেতিয়া ৰাছূল ছাঃ কৈছিল আল্লাহ তালাই নিজৰ বান্দাৰ লগত এই মহিলাত কৈ অতি আৰু বহুত বেছি দয়ালো (বুখাৰীঃ-৫৬৫৩)(মুছলিমঃ-৬৯১২১)\nছলমান ফাৰছি ৰাঃ-ৰ পৰা বৰ্ণিত যে ৰাছূল ছাঃ- কৈছে আল্লাহ তালাই যেতিয়া পৃথিৱী আৰু ভূমণ্ডল সৃষ্টি কৰিছে সেই দিনাই এক শ ৰহমত সৃষ্টি কৰিছে প্ৰত্যক ৰহমত ইমান ডাঙৰ যিমান পৃথিৱী আৰু আকাশৰ মাজত দূৰত্, তাৰ পৰা এটা ৰহমত পৃথিৱীত দিছে যাৰ কাৰণে মা সন্তানক মৰম কৰে, জন্তু আৰু পাখিবোৰে একে আনক মৰম কৰে, আকৌ যেতিয়া কিয়ামত হ’ব তেতিয়া আল্লহ তালাই বাকীবোৰ সম্পূৰ্ণ কৰিব মখলোকৰ বাবে (মুছলিমঃ-২৭৫৩)\nআৰু আল্লাহ তালাই নিজৰ বান্দাৰ ওপৰত ৰহমতেই কৰিয়ে থাকে যে তেওঁ মানুহৰ বাবে ৰাছূল পঠিয়াইছে আৰু কিতাপ, শ্বৰিয়ত নাজিল কৰিছে যাতে মানুহৰ জীৱন ভাল হয়। আৰু মানুহে আৰামৰ জীৱন আৰু শুদ্ধ ৰাস্তা পায় যেনে আল্লাহ তালাই কৈছে যে—আৰু হে নবী আমি যে তোমাক প্ৰেৰণ কৰিছো সেয়া জগতবাসীৰ কৰণে আমাৰ এটি কৰুণা।(আল-আনবিয়াঃ-১০৭)\nوَمَا أَرْسَلْنَاكَ إِلَّا رَحْمَةً لِلْعَالَمِينَ (الأنبياء:107)\nআৰু কৈছে যে—সুসংবাদ দিয়া আৰু সতৰ্কবাণী শুনোৱাৰ বাহিৰে আমি ৰাছূলসকলক (আন উদ্দেশ্যে) পঠোৱা নাই। সেয়ে যেয়ে তেওঁলোকক বিশ্বাস কৰে আৰু নিজকে সংশোধন কৰে, তেওঁলোকৰ বাবে ভয় আৰু দুশ্তিন্তাৰ কাৰণ নাই। (আন-আমঃ-৪৮)\nوَمَا نُرْسِلُ الْمُرْسَلِينَ إِلَّا مُبَشِّرِينَ وَمُنْذِرِينَ فَمَنْ آمَنَ وَأَصْلَحَ فَلَا خَوْفٌ عَلَيْهِمْ وَلَا هُمْ يَحْزَنُونَ (الأنعام:48)\nএই আল্লাহ তালাৰ ৰহমত যে তেওঁ নিজৰ বান্দাৰ পৰা তৌবাহ কবুল কৰে আৰু মানুহৰ দিন ৰাতি কৰা পাপ সমূহ মাফ কৰি দিয়ে। যেনে আল্লাহ তালাই কয় যে- (হে নবী মোৰ হৈ এই কথা) তোমালোকৰ যিবিলাকে নিজেই নিজৰ প্ৰতি অতিচাৰ কৰিছাহ’ক, আল্লাহৰ কৰুণাৰ পৰা নিৰাশ নহ’বা নিশ্চয় আল্লাহে সকলো পাপ মাৰ্জনা কৰি দিয়ে। প্ৰকৃততে তেওঁ অতি ক্ষমাশীল, পৰম দয়ালু। (আজ-জুমৰঃ-৫৩)\nقُلْ يَا عِبَادِيَ الَّذِينَ أَسْرَفُوا عَلَى أَنْفُسِهِمْ لَا تَقْنَطُوا مِنْ رَحْمَةِ اللَّهِ إِنَّ اللَّهَ يَغْفِرُ الذُّنُوبَ جَمِيعًا إِنَّهُ هُوَ الْغَفُورُ الرَّحِيمُ (الزمر:53)\nআৰু কৈছে যে—তেৱেঁই সেইজন, যিজনে তেওঁৰ বান্দাক ক্ষমা প্ৰাৰ্থনা গ্ৰহণ কৰে আৰু সকলো ধৰণৰ অপকৰ্ম মাৰ্জনা কৰে আৰু তোমালোকৰ কৰ্ম সম্পৰ্কে তেওঁ অৱগত।(আশ্ব-শ্বুৰাঃ-২৫)\nوَهُوَ الَّذِي يَقْبَلُ التَّوْبَةَ عَنْ عِبَادِهِ وَيَعْفُو عَنِ السَّيِّئَاتِ وَيَعْلَمُ مَا تَفْعَلُونَ (الشورى:25)\nআবু মূছা আশ্ব-আৰী ৰাঃ-ৰ পৰা বৰ্ণিত ৰাছূল ছাঃ কৈছে যে নিশ্চয় আল্লাহ তালাই ৰাতিত নিজৰ সন্মানি হাত ওলাই যাতে দিনত পাপ কৰা বেক্তি সকলে তৌবাহ কৰে আৰু দিনত হাত ওলাই যাতে ৰাতিত পাপ কৰা বেক্তি সকলে তৌবাহ কৰে গধূলি (মাগৰিব) পৰ্যন্ত্য।(মছলিমঃ-২৭৫৯)\nআব্দুল্লাহ বিন মাছ-ওদ ৰাঃ-ৰ পৰা দূটা হাদীছ বৰ্ণিত এটা ৰাছূল ছাঃ ৰ পৰা আৰু এটা নিজেই বয়ান কৰিছে যে মমিন সকলে নিজৰ পাপক অনুভাব কৰে যেনে কোনো পাহাৰৰ তলত বহি আছে আৰু তেওঁ ভয় খায় যে তাৰ ওপৰত ঘহি নপৰে আৰু অমমিন সকলে নিজৰ পাপ মৌমাছি নিচিনা পাতল ভাবে যেনে নাকৰ ওচৰতে গৈছে নিজৰ হাত দি খেদি দিলে । আবু শ্বিহাব নাকত নিজৰ হাত দি ইশ্বাৰা দি অৱস্থাটো কলে আৰু ৰাছূল ছাঃ ৰ হাদীছ বয়ান কৰিলে যে আল্লাহ তালাই নিজৰ বান্দাৰ তৌবাহ কৰাৰ বাবে আল্লাহ তালাই বহুত আনন্দ হয় উদাহৰণ স্বৰূপে কোনো ব্যক্তি ভয়ানক ঠাইত ৰখিলে তাৰ লগত তাৰ অশ্বচালনা আৰু খোৱা লোৱাৰ বস্তুও আছে আৰু তেওঁ টুপুনি গলে আৰু যেতিয়া হাৰ পালে তাৰ অশ্বচালনা নেপালে শেষত ভোকত আৰু মন বেজাৰত আকৌ নিজৰ ঠাইত আহি টুপনি গলে, অলপ সময় পিছত হাৰ পায় তাৰ নিজৰ অশ্বচালনা পালে, ভাবি চোৱা তেওঁ কিমান আনন্দ ভোক কৰিব (বুখাৰীঃ-৬৩০৮)\nعَنِ النَّبِيِّ صلى الله عليه وسلم وَالآخَرُ عَنْ نَفْسِهِ قَالَ إِنَّ الْمُؤْمِنَ يَرَى ذُنُوبَهُ كَأَنَّهُ قَاعِدٌ تَحْتَ جَبَلٍ يَخَافُ أَنْ يَقَعَ عَلَيْهِ وَإِنَّ الْفَاجِرَ يَرَى ذُنُوبَهُ كَذُبَابٍ مَرَّ عَلَى أَنْفِهِ فَقَالَ بِهِ هَكَذَا قَالَ أَبُو شِهَابٍ بِيَدِهِ فَوْقَ أَنْفِهِ ثُمَّ قَالَ لَلَّهُ أَفْرَحُ بِتَوْبَةِ عَبْدِهِ مِنْ رَجُلٍ نَزَلَ مَنْزِلاً وَبِهِ مَهْلَكَةٌ وَمَعَهُ رَاحِلَتُهُ عَلَيْهَا طَعَامُهُ وَشَرَابُهُ فَوَضَعَ رَأْسَهُ فَنَامَ نَوْمَةً فَاسْتَيْقَظَ وَقَدْ ذَهَبَتْ رَاحِلَتُهُ حَتَّى اشْتَدَّ عَلَيْهِ الْحَرُّ وَالْعَطَشُ ، أَوْ مَا شَاءَ اللَّهُ قَالَ أَرْجِعُ إِلَى مَكَانِي فَرَجَعَ فَنَامَ نَوْمَةً ثمَّ رَفَعَ رَأْسَهُ فَإِذَا رَاحِلَتُهُ عِنْدَهُ.\nআৰু আল্লাহ তালাৰ ৰহমত কিয়ামতৰ দিনা মমিন সকলক জান্নাতত প্ৰবেশ কৰিব, কিন্তু কোনো ব্যক্তি নিজৰ আমলৰ দ্ধাৰা জান্নাতত প্ৰবেশ কৰিব নোৱাৰে যেনে ৰাছূল ছাঃ কৈছে যে- কোনো ব্যক্তি নিজৰ আমলৰ দ্ধাৰা জান্নাতত প্ৰবেশ কৰিব নোৱাৰিব চাহাবা ৰাঃ সুদিলে এই আল্লাহৰ ৰাছূল আপোনিও প্ৰবেশ কৰিব নোৱাৰে?তেতিয়া ৰাছূল ছাঃ কৈছিল ময়ো নোৱাৰিম। কিন্তু মোক আল্লাহ তালাই নিজৰ ৰহমত আৰু ফজলত ৰাখিব, শুনা তোমালোকে মাজৰ (সৰল) ৰাস্তা ধৰিবা আৰু মুদ্ৰাস্ফীতি ও বিচ্ছুৰিততা পৰা দূৰত থাকিবা আৰু তোমালোকে মৃত্যুৰ শ্বাসাঘাত নকৰিবা আৰু ভাল কাম কৰি থাকিবা আৰু যদি পাপিষ্ট তেতিয়া তোমালোকে তৌবাহ কৰিবা (বুখাৰীঃ-৫৩৪৯)(মুছলিমঃ-৭০৪২)\nعَنْ سَعِيدِ بْنِ جُبَيْرٍ ، قَالَ : قُلْتُ لاِبْنِ عُمَرَ رَجُلٌ قَذَفَ امْرَأَتَهُ فَقَالَ فَرَّقَ نَبِيُّ اللهِ صلى الله عليه وسلم بَيْنَ أَخَوَيْ بَنِي الْعَجْلاَنِ وَقَالَ اللَّهُ يَعْلَمُ أَنَّ أَحَدَكُمَا كَاذِبٌ فَهَلْ مِنْكُمَا تَائِبٌ فَأَبَيَا فَقَالَ اللَّهُ يَعْلَمُ أَنَّ أَحَدَكُمَا كَاذِبٌ فَهَلْ مِنْكُمَا تَائِبٌ فَأَبَيَا فَفَرَّقَ بَيْنَهُمَا.\nমমিন সকলৰ উচিত যে আল্লাহ তালাৰ পৰা ৰহমতৰ প্ৰত্যাশিত আৰু তাৰ আঝাবৰ পৰা ভয় কৰা তেওঁলোক যাতে মাজৰ ৰাস্তাত ৰৈ যেন, কিয়নো আল্লাহ তালাই কয় যে—(হে নবী)মোৰ বান্দাসকলক জনাই দিয়া যে মই অতি ক্ষমাশীল পৰম দয়ালু। আনহাতে মোৰ শাস্তিও অতি যন্ত্ৰণাদায়ক শাস্তি। (আল-হিজৰঃ-৪৯-৫০)\nنَبِّئْ عِبَادِي أَنِّي أَنَا الْغَفُورُ الرَّحِيمُ (49) وَأَنَّ عَذَابِي هُوَ الْعَذَابُ الْأَلِيمُ\n১. সকলোৰেই ওপৰত ৰহমত ২. নিদ্ৰিষ্ট ৰহমতঃ-\n১. সকলোৰেও ওপৰত ৰহমতঃ- যিটো সকলো সৃষ্টিৰে ওপৰত আছে কুফ্ফাৰ আৰু মুশ্বৰিকৰ ওপৰতো আছে এই ৰহমতৰ দ্বিতীয় নাম দুনিয়াৰ ৰহমত যেনে আল্লাহ তালাই কৈছে-হে আমাৰ প্ৰতিপালক তোমাৰ দয়া আৰু জ্ঞান সকলোতে ব্যাপ্ত।(গাফিৰঃ-৭)\n২. নিদ্ৰিষ্ট ৰহমতঃ-যিটো নিজৰ মুমিন বান্দাৰ বাবে নিদ্ৰিষ্ট ৰাখিছে এইটো দ্ধীনী আৰু দুনিয়া আৰু আখিৰাতৰ বাবে ৰহমত, মানি লোৱা সহজ, পাপৰ পৰা দূৰত থকা শুদ্ধ পথত অটল থকা জান্নাতৰ ইচ্ছা আৰু জাহান্নামৰ পৰা ভয় অৱস্থাত প্ৰকাশ হয় ।যেনে আল্লাহ তালাহ কৈছে যে-তেৱেঁই তোমালোকৰ প্ৰতি কৰুণা বৰ্ষণ কৰে আৰু তেওঁৰ ফিৰিস্তাসকলে তোমালোকৰ বাবে কৰুণা প্ৰাৰ্থনা কৰে যাতে তেওঁ তোমালোকৰ অন্ধকাৰৰ পৰা পোহৰলৈ আনে তেওঁ মুমিলসকলৰ প্ৰতি কৰুণাময় (আল-আহজাবঃ-৪৩)\nআৰ-ৰাহমান আৰু আৰ-ৰাহীম\nআল্লহ তালাৰ নামৰ মাজত দুটা নাম যিটো আল্লাহৰ গুণ ৰহমতত প্ৰকাশ হয়। আৰ-ৰাহমন আল্লাহৰ সম্প্ৰসাৰিত ৰহমত আৰু আৰ-ৰাহীম ৰহমতক সৃষ্টিৰে লৈকে পঠিয়াবলৈ হয়, ফলত আৰ-ৰাহমান সম্প্ৰসাৰিত ৰহমত হয় আৰু আৰ-ৰাহীম ৰহমতক পঠিয়াবলৈ হয়।\nআল্লাহ, ৰাছূলুল্লাহ, ৰহমতুল আলামীন, ইছলাম, ঈমান ইত্যাদি\nশ্বৰ্হু আক্বীদাতুল ৱাছাতিয়া-শ্বেখ মোঃ বিন চালেহ ওচাইমিন /ফিকহু আছমা-উল হুচনা-শ্বেখ আব্দুৰ ৰাজ্জাক বিন আব্দুল মুহচিন আল-বদৰ


এই ভাইৰেল ভিডিঅ'টো অসমৰ ডিটেনশ্যন কেম্পৰ নহয়! - Factcrescendo Assamese\nDecember 30, 2019 December 30, 2019 Manjori BorkotokyLeaveaComment on এই ভাইৰেল ভিডিঅ’টো অসমৰ ডিটেনশ্যন কেম্পৰ নহয়!\nশেহতীয়াকৈ অসমৰ লগতে গোটেই উত্তৰ পূবতে নাগৰিকত্ব সংশোধনী আইনৰ বিৰুদ্ধে প্ৰবল আন্দোলন গঢ়ি উঠাৰ সময়তে ছচিয়েল মিডিয়াৰ জৰিয়তে এক বিশেষ ভিডিঅ’ ভাইৰেল হৈ পৰিছে । অসমৰ ডিটেনশ্যন কেম্পৰ ভিডিঅ’ বুলি প্ৰচাৰ হোৱা এই ভিডিঅ’টোত কিছু মানুহৰ ওপৰত ভীষণ অত্যাচাৰ হোৱা দেখা গৈছে । যি সময়ত অসমৰ এনআৰচি, বিদেশী সমস্যা আৰু নাগৰিকত্ব সংশোধনী আইনৰ প্ৰতিবাদক লৈ অসমৰ লগতে গোটেই দেশ উত্তাল হৈ আছে সেই সময়ত এনে ভিডিঅ’ ভাইৰেল হৈ পৰাত চাঞ্চল্যৰ সৃষ্টি হৈছে । উল্লেখযোগ্য যে শেহতীয়াকৈ ভাৰতৰ প্ৰধান মন্ত্ৰী শ্ৰী নৰেন্দ্ৰ মোডীয়েও ভাৰতত কোনো ডিটেনশ্যন কেম্প নাই বুলি কোৱাৰ পাছতেই এই ভিডিঅ’টো বহুল ভাৱে প্ৰচাৰ হৈছে ।\nএই ভিডিঅ’টো ফেচবুকত বিভিন্ন পেইজ আৰু প্ৰফাইলৰ পৰা আপলোড হৈছে আৰু শ্বেয়াৰ হৈছে ।\nটুইটাৰতও এইটো বহুল ভাৱে অসমৰ ডিটেনশ্যন কেম্পৰ ভিডিঅ’ বুলি প্রচাৰ হৈছে । দাবী কৰা হৈছে যে অসমত মুছলমান সকলৰ ওপৰত এইদৰেই অত্যাচাৰ চলিছে ।\nঅসমত ডিটেনশ্যন কেম্প থকাটো সঁচা কিন্তু উক্ত ভিডিঅ’টো অসমৰ ডিটেনশ্যন কেম্পৰ হয় নে? সত্য কি? জানোঁ আহক ।\nআমি ভিডিঅ’টো ভালকৈ লক্ষ্য কৰি দেখিলোঁ যে স্ক্ৰীনৰ সোঁফালে ওপৰত এটা চেনেলৰ ল’গ’ দেখা গৈছে । ল’গ’টো হ’ল ত্ৰুথলংকা ডট কম নামৰ এটা শ্ৰীলংকাৰ মিডিয়া ৱেবচাইটৰ । আমি এই চেনেলটোৰ ফেচবুক পেজত ২০১৯ চনৰ, জানুৱাৰী ১৬ তাৰিখে, ভিডিঅ’টো আপলোড হোৱা দেখিলোঁ ।\nইয়াৰ পাছতেই আমি এই ভিডিঅ’টো আমাৰ শ্ৰীলংকাৰ প্ৰতিনিধিলৈ পঠালোঁ । তেওঁ নিশ্চিত কৰিলে যে ভিডিঅ’টো আচলতে শ্ৰীলংকাৰ এখন জেইলৰ হয় আৰু এই চিচি টিভি ফুটেজটো ২০১৮ চনৰ নৱেম্বৰ ২২ তাৰিখৰ হয় । তেওঁ আৰু আমাক জনালে যে আচলতে জেইলৰ কয়দীবোৰে এক প্ৰতিবাদত অংশ লৈছিল আৰু ইয়াৰ পাছতেই পুলিচ বাহিনীয়ে তেওঁলোকৰ ওপৰত জঁপিয়াই পৰিছিল ।\nDaily Mirror Online | সংৰক্ষিত লিংক\nএই ভাইৰেল ভিডিঅ’টো আচলতে অসমৰ নহয়, আনকি ভাৰতৰো নহয় বৰঞ্চ শ্ৰীলংকাৰ এখন জেইলৰ হয় । নিশ্চিত ভাৱে অসমৰ এনআৰচি আৰু ডিটেনশ্যন কেম্পৰ লগত ইয়াৰ কোনো সম্পৰ্ক নাই ।\nTitle:এই ভাইৰেল ভিডিঅ’টো অসমৰ ডিটেনশ্যন কেম্পৰ নহয়!\nTagged AssamCAAdetentiondetention campNRC


মহাধিবক্তা দেৱজিৎ শ‌ইকীয়ালৈ শুভেচ্ছা GCCC ৰ - Olympia Sports\nHomeNewsমহাধিবক্তা দেৱজিৎ শ‌ইকীয়ালৈ শুভেচ্ছা GCCC ৰ\nমহাধিবক্তা দেৱজিৎ শ‌ইকীয়ালৈ শুভেচ্ছা GCCC ৰ\n১৯ মে’, গুৱাহাটী : অসম চৰকাৰৰ নৱনিযুক্ত মহাধিবক্তা দেৱজিৎ (লন) শ‌ইকীয়ালৈ অভিনন্দন জ্ঞাপন কৰিছে গুৱাহাটী ক্ৰিকেট প্ৰশিক্ষণ কেন্দ্ৰৰ সভাপতি ৰাজীৱ প্ৰকাশ বৰুৱা আৰু প্ৰশিক্ষণ কেন্দ্ৰৰ মুখ্য প্ৰশিক্ষক নবাব আলীয়ে। নৱনিযুক্ত মহাধিবক্তা দেৱজিৎ (লন) শ‌ইকীয়া গুৱাহাটী ক্ৰিকেট প্ৰশিক্ষণ কেন্দ্ৰৰ আৰম্ভনিৰে পৰা অৰ্থাৎ ১৯৮৪ চনৰে পৰা সদস্য আছিল আৰু ১৯৮৮ চনত অসম ৰঞ্জী দলত গুৱাহাটী ক্ৰিকেট প্ৰশিক্ষণ কেন্দ্ৰক প্ৰতিনিধিত্ব কৰিছিল।\nউল্লেখ্য যে, বুধবাৰে অনুষ্ঠিত হোৱা অসম চৰকাৰৰ কেবিনেট বৈঠকত ৰাজ্যৰ মহাধিবক্তা ৰমেশ বৰপাত্ৰ গোহাঁইৰ স্থানত জ্যেষ্ঠ এডভোকেট দেৱজিৎ (লন) শ‌ইকীয়াক অসম চৰকাৰৰ মহাধিবক্তা হিচাপে নিযুক্তি দিয়া হৈছে। নৱনিযুক্ত মহাধিবক্তা দেৱজিৎ (লন) শ‌ইকীয়া এগৰাকী সুদক্ষ আইনজ্ঞ হোৱাৰ উপৰিও অসম ক্ৰিকেট সন্থাৰ সম্পাদক হিচাপে অতি দক্ষতাৰে দায়িত্ব পালন কৰিছে।\nPrevious articleযেতিয়া ডু-প্লেচিছ আৰু পত্নীক দিয়া হৈছিল হত্যাৰ ভাবুকি!!\nNext articleহৃদৰোগত আক্ৰান্ত মুৰুলীধৰণ\nপুনৰ শ্ৰেয়াছ আয়াৰৰ বেটিং তাণ্ডৱ : ভাৰতৰ ক্লিন ছুইপ\nগেট আউট ডাউড! যেতিয়া গেংষ্টাৰ ডাউড ইব্ৰাহিমক ড্ৰেছিং ৰুমৰ পৰা বাহিৰ কৰি দিছিল এইগৰাকী ক্ৰিকেটাৰে


সূৰ্য - অসমীয়া ৱিকিপিডিয়া\nসৌৰজগতৰ কেন্দ্ৰত থকা নক্ষত্ৰ\n(সূৰ্য্যৰ পৰা পুনঃনিৰ্দেশিত)\nএই সৌৰজগত সম্পৰ্কীয় চমু প্ৰবন্ধটো বহলাই লিখা প্ৰয়োজন। আপুনিও ইচ্ছা কৰিলে প্ৰবন্ধটো বিস্তাৰ কৰি ইয়াৰ মান উন্নত কৰিব পাৰে। সহায় কৰিবৰ বাবে ইয়াত ক্লিক কৰক। আপুনি যদি নবাগত তেন্তে ৱিকিপিডিয়াত সম্পাদনা কৰাৰ অনুগ্ৰহ কৰি আগেয়ে সহায়িকাখন এবাৰ চকু ফুৰাব।\nপৃথিৱী পৰা গড় দূৰত্ব ১৪৯.৬×10৬ কিমি (৯২.৯৫×10৬ মা)\n(পোহৰ গতিত ৮.৩১ মিনিট)\nদৃশ্যমান উজ্জ্বলতা (ভি) −২৬.৮m\nপৰম মান ৪.৮m\nবৰ্ণালীভিত্তিক শ্ৰেণীবিন্যাস জি২ভি\nহাতীপতিৰ কেন্দ্ৰৰ গড় দূৰত্ব ~২.৫×10১৭ কিমি\nকক্ষপথৰ পৰ্যায়কাল ২.২৫-২.৫০×10৮ a\nবেগ ২১৭ কিমি/ছে তাৰকাৰাজ্যৰ কেন্দ্ৰৰ চাৰিওফালৰ কক্ষপথত ২০ কিমি/ছে প্ৰতিবেশি নক্ষত্ৰৰ আপেক্ষিকত\nগড় ব্যাস ১.৩৯২×10৬ কিমি (১০৯ পৃথিৱী)\nপৰিধি ৪.৩৭৩×10৬ কিমি\nপৃষ্ঠৰ ক্ষেত্ৰফল ৬.০৯×10১৮ মি² (১১,৯০০ পৃথিৱী)\nআয়তন ১.৪১×10২৭ মি³ (১,৩০০,০০০ পৃথিৱী)\nভৰ ১.৯৮৮ ৪৩৫×10৩০ কেজি (৩৩২,৯৪৬ পৃথিৱী)\nঘনত্ব ১,৪০৮ কেজি/মি³\nপৃষ্ঠৰ মধ্যাকৰ্ষণ ২৭৩.৯৫ মি সে-২ ( g ৰ ২৭.৯ গুন)\nপৃষ্ঠৰ পলায়ন বেগ ৬১৭.৫৪ কিমি/সে (৫৫ পৃথিৱী)\nপৃষ্ঠৰ তাপমাত্ৰা ৫৭৮৫ K\nকৰোনাৰ তাপমাত্ৰা ৫ MK\nকেন্দ্ৰৰ তাপমাত্ৰা ~১৩.৬ MK\nউজ্জ্বলতা (Lsol) W]]\n(~98 lm/W ফলপ্ৰসূতা)\nগড় তীব্ৰতা (Isol) ২.০০৯×10৭ W m-২ sr-১\nক্ৰান্তিকোণ ৭.২৫° (ভূকক্ষৰ লগত)\n৬৭.২৩° (কক্ষপথৰ তলৰ লগত)\nউত্তৰ মেৰুৰ বিষুৱাংশ ২৮৬.১৩°\n(১৯ ঘ ৪ মিন ৩০ ছে)\nউত্তৰ মেৰুৰ বিষুবলম্ব +৬৩.৮৭°\nবিষুৱৰেখাৰ ঘূৰ্ণন কাল ২৫.৩৮ দিন\n(২৫ দ ৯ ঘ ৭ মিন ১৩ ছে)\nবিষুৱৰেখাৰ বেগ ৭১৭৪ কিমি/ঘ\nআলোক মণ্ডলীয় গঠন (ভৰ অনুসৰে)\nহাইড্ৰ’জেন ৭৩.৪৬ %\nহিলিয়াম ২৪.৮৫ %\nঅক্সিজেন ০.৭৭ %\nলো ০.১৬ %\nনিয়ন ০.১২ %\nনাইট্ৰ’জেন ০.০৯ %\nছিলিকন ০.০৭ %\nমেগনেছিয়াম ০.০৫ %\nছালফাৰ ০.০২ %\nসৌৰজগতৰ কেন্দ্ৰত থকা নক্ষত্ৰটো হ’ল সূৰ্য। সৌৰজগতৰ মুঠ ভৰৰ ৯৮.৫% ভৰৰ গৰাকী হ’ল সূৰ্য। পৃথিৱী সূৰ্যৰ পৰা গড়ে ১৪,৯৫,৭৮,০০০ কিমি (৯,২৯,৫৬,০০০ মাইল) আঁতৰত আছে। পোহৰে এই দূৰত্ব অতিক্ৰম কৰিবলৈ ৮ মিনিট ১৯ ছেকেণ্ড সময় লয়। সূৰ্যৰ পৰা পৃথিৱীৰ নিকটতম দূৰত্ব হ’ল ১৪,১০,০০,০০০ কিমি আৰু সৰ্বোচ্চ দূৰত্ব হ’ল ১৫,২০,০০,০০০ কিমি। পোহৰৰ যোগেদি সূৰ্যৰ শক্তি পৃথিৱীলৈ আহে। ইয়াৰ বলতেই ধৰাত সমগ্ৰ জীৱজগত জীয়াই আছে। ইয়েই বতৰ পৰিবৰ্তনৰ মূল কাৰক।\nসূৰ্যৰ পৃষ্ঠভাগৰ উপাদান সমূহ হ’ল হাইড্ৰ’জেন (প্ৰায় মুঠ ভৰৰ ৭৪% বা মুঠ আয়তনৰ ৯২%), হিলিয়াম (প্ৰায় মুঠ ভৰৰ ২৪% বা মুঠ আয়তনৰ ৭%) আৰু কম পৰিমাণৰ লো, নিকেল, অক্সিজেন, কেলছিয়াম, ছিলিকন, মেগনেছিয়াম, কাৰ্বন, নিয়ন আৰু ক্ৰমিয়াম। সৌৰ বৰ্ণালী হ’ল G2V শ্ৰেণীৰ। G2 মানে ইয়াৰ পৃষ্ঠভাগৰ প্ৰায় ৫৭৪০কেলভিন (৫৫০০ ডিগ্ৰী ছেলছিয়াছ) উষ্ণতাৰ পৰা বগা পোহৰ নিৰ্গত হয়, যি বায়ুমণ্ডলৰ বিচ্ছুৰণৰ প্ৰভাৱত আমি হালধীয়া দেখো। বিচ্ছুৰণ হ’ল এটা বিয়োগাত্মক প্ৰক্ৰিয়া, য’ত চুটি তৰংগ দৈৰ্ঘ্যৰ বেঙুনীয়া ৰশ্মি আৰু নীলা ৰশ্মি শোষণ হয় আৰু আমাৰ চকুত ধৰা পৰা হালধীয়া ৰশ্মিৰ তৰংগৰ কম্পনাংক পৃথিৱীপৃষ্ঠ স্পৰ্শ কৰে। এই প্ৰক্ৰিয়াত নীলা ৰশ্মিৰ বিচ্ছুৰণৰ কাৰেণই আমি আকাশৰ ৰং নীলা দেখো। ৰাতিপুৱা আৰু গধূলি সময়ত যেতিয়া সূৰ্যৰ পোহৰে অধিক বায়ুমণ্ডল অঞ্চল অতিক্ৰম কৰি আহে, তেতিয়া আৰু অধিক তৰংগৰ বিচ্ছুৰণ ঘটে, ফলত আমি আকাশখন হালধীয়াৰ পৰা ৰঙা পৰ্যন্ত দেখো।\nসূৰ্যৰ বৰ্ণালীত আয়নিভূত আৰু নিষ্ক্ৰিয় ধাতু আৰু অতি সূক্ষ্ম হাইড্ৰ’জেনৰ পতি পোৱা যায়। এই বৰ্ণালী শ্ৰেণীৰ V (ৰোমান সংখ্যা ৫) এ আঙুলিয়াই দিয়ে যে গৰিষ্ঠ সংখ্যক নক্ষত্ৰৰ দৰে ই মূল সূঁতি (main sequence)ৰ নক্ষত্ৰ। ইয়াৰ অৰ্থ হ’ল সূৰ্যই শক্তি হাইড্ৰ’জেনৰ পৰা হিলিয়ামলৈ ৰূপান্তৰিত হোৱা পাৰমাণৱিক সংযোজন প্ৰক্ৰিয়াৰ পৰা পায়। আমাৰ তাৰকাৰাজ্যত ১০০ মিলিয়নতৈকও অধিক G2 শ্ৰেণীৰ নক্ষত্ৰ আছে। সূৰ্য ইয়াৰে ৮৫% নক্ষত্ৰ (য’ৰ অধিকাংশই হ’ল ৰক্তিম বাওনা (red dwarf) নক্ষত্ৰতকৈ উজ্জ্বল।\nসূৰ্যই নিজ কক্ষপথত হাতিপতি তাৰকাৰাজ্যৰ কেন্দ্ৰৰ পৰা ২৪০০০ৰ পৰা ২৬০০০ আলোকবৰ্ষ দূৰত্বত থাকি কেন্দ্ৰক পৰিক্ৰমা কৰি থাকে। সূৰ্যক এবাৰ পৰিক্ৰমা কৰোঁতে প্ৰায় ২২৫-২৫০ মিলিয়ন বছৰ লাগে (এক গেলেটিক বা তাৰকাৰাজ্যিক বৰ্ষ)। সূৰ্যৰ কক্ষীয় গতিবেগ হ’ল ২২০+/-২০ কিমি/ছে, কিন্তু শেহতীয়া গণনা মতে ই ২৫২ কিমি/ছে। ই প্ৰায় ১১৯০ বছৰত ১ আলোকবৰ্ষ বা ৭ বছৰত এক সৌৰবৰ্ষৰ সমকক্ষ। বৰ্তমান উপলব্ধ তথ্যৰ মতে এই আন্তঃতাৰকাৰাজ্যিক দূৰত্ব আৰু গতিবেগ শুদ্ধ বুলি মনা হৈছে যদিও নতুন তথ্যৰ সন্ধান পালে এই মান সলনি কৰিব পাৰে। যিহেতু cosmic background radiation (CMB) আপেক্ষিক ভাৱে আমাৰ তাৰকাৰাজ্যখন হাইড্ৰা (hydra) ৰ দিশত ৫৫০ কিমি/ছে গতি কৰি আছে, গতিকে সূৰ্যৰ CMB ৰ আপেক্ষিকভাৱে সামগ্ৰিক বেগ crater বা leo ৰ দিশত ৩৭০ কিমি/ছে হ’ব।\nসূৰ্য বৰ্তমান হাতিপতি তাৰকাৰাজ্যৰ বৃহতাকাৰ Perseus বাহু আৰু Segittarius বাহুৰ মাজৰ Orion বাহুৰ ভিতৰ ফালৰ কাষটোত স্থানীয় আন্তঃনক্ষত্ৰীয় ডাৱৰ (Local Interstellar Cloud) ৰ উচ্চ উষ্ণতাৰ গেছৰ লঘুভিত কম ঘনত্বৰ স্থানীয় বাবল (Local Bubble) অঞ্চলৰ মাজেদি গৈ আছে। সূৰ্যৰ নিকটৱৰ্তী ১৭ আলোকবৰ্ষৰ ভিতৰৰ ৫০খন নক্ষত্ৰজগত (Stellar System) ৰ ভিতৰত সূৰ্যৰ পৰম মাত্ৰা (Absolute Magnitude)ৰ স্থান চতুৰ্থ।\nহাইড্ৰজেন দেৱাল গ্ৰহসমূহ\n☾ = প্ৰাকৃতিক উপগ্ৰহ ∅ = বলয়সমূহ বুধ শুক্ৰ পৃথিৱী ☾ মঙ্গল ☾\nবৃহস্পতি ☾ ∅ শনি ☾ ∅ ইউৰেনাচ ☾ ∅ নেপচুন ☾ ∅\nবাওনা গ্ৰহসমূহ চেৰেছ প্লুটো ☾ এৰিছ ☾\n(সুক্ষ্ম গ্ৰহ) গ্ৰহাণু শ্ৰেণী আৰু পৰিবাৰ: ভালকানয়েডসমূহ · পৃথিৱীৰ নিকটৱৰ্তী গ্ৰহাণু · গ্ৰহাণু বেষ্টনী\nবৃহস্পতি ট্ৰজানসমূহ · চেন্টাউৰ · নেপচুন ট্ৰজান · গ্ৰহাণু চন্দ্ৰ · উল্কা\nআৰু চাওক: গ্ৰহাণুসমূহৰ তালিকা, অৰ্থ আৰু গ্ৰহাণুসমূহৰ নামৰ উচ্চাৰণ.\nউত্তৰ কুইপাৰ বেষ্টনী – প্লুটিনো: অৰকাচ · ইক্সিয়ন – কিউৱানো:\nধূমকেতু পৰ্যাবৃত্ত আৰু অপৰ্যাবৃত্ত ধূমকেতুসমূহৰ তালিকা · ডেমোক্লয়েড · ওৰ্ট মেঘ\nআৰু চাওক: জ্যোতিৰ্বৈজ্ঞানিক অৱয়ব, সৌৰজগতৰ অৱয়বসমূহৰ তালিকা, যাৰ ভিত্তি হৈছে; ব্যাসাৰ্ধ অথবা ভৰ, আৰু জ্যোতিৰ্বিজ্ঞান\n"https://as.wikipedia.org/w/index.php?title=সূৰ্য&oldid=237496"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=3123।


যদি সুযোগে টোকৰ নামাৰে-হেমেন হাজৰিকা\nপ্রখ্যাত লেখক মিণ্টেন বেৰ্লে কৈছিল যদি সুযোগে টোকৰ নামাৰে এখন দুৱাৰ নিৰ্মাণ কৰক |\nসুযোগে উন্নতিৰ দুৱাৰ মুকলি কৰি দিয়ে | আগুৱাই যায় জীৱন | নহ'লে জীৱন স্থবিৰ হৈ যায় | সুযোগে টুকুৰিয়াবলৈ এখন দুৱাৰ লাগে | দুৱাৰ খুলি দিলেই সুযোগে প্রৱেশ কৰে | সেই সুযোগে বাট দেখুৱাই আগবঢ়াই লৈ যায় | সুযোগ আহিবলৈকো অৱলম্বন লাগে | সেই অৱলম্বন হৈছে দুৱাৰ | বন্ধ দুৱাৰেৰে সুযোগ সুমাব নোৱাৰে | সুযোগ নহয় একোৱেই সুমাব নোৱাৰে বন্ধ দুৱাৰেৰে | সুযোগ আহিলে ইচ্ছা জাগে | ইচ্ছা জাগিলে ইচ্ছাই এটা উজ্বল আৰু সুখী কেৰিয়াৰৰ দুৱাৰ মুকলি কৰি দিয়ে | সেই ইচ্ছাই পৰিশ্রমী হ'বলৈ শিকায় | পৰিশ্রমে সেই দুৱাৰদলি পাৰ হৈ আগুৱাই যায় আৰু সেই অনিৰুদ্ধ যাত্রাৰ শেষত আহে কৃতকাৰ্যতা\nকৃতকাৰ্যতা ও হাতেৰে ঢুকি পোৱা নাযায় | তাৰবাবে কি কৰিব লাগিব সেয়া অকৃতকাৰ্যতাত ভোগা সকলে হৃদয়ঙ্গম কৰিব পাৰিব | তেতিয়া তাক আজুৰি আনিবৰ বাবে আমি অপেক্ষা কৰিব লাগিব সুযোগৰ | সুযোগ কিন্তু এবাৰেই আহে | সেয়েহে ইংৰাজীত কয়...Chance never comes twice. তাৰবাবে আমি নিৰ্মাণ কৰিব লাগে এখন দুৱাৰ | এৰা, দুৱাৰেই যদি নাথাকে তেন্তে টোকৰ পৰিব ক'ত ? নানান সমস্যাৰে ভৰা আমাৰ জীৱনটোত কিবা এটা কৰিবলৈ কিবা এটা হ'বলৈ সুযোগৰ অপেক্ষাত থাকোতেই যায় | সুযোগ আৰু নাহে | তেতিয়া কওঁ কিবা এটা হ'বলৈ সুযোগেই নাপালে | তেনে অনুশোচনাত দগ্ধ হয় হৃদয় | নিজে নিজে জ্বলি পকি মৰিব লাগে | আনৰ উন্নতিত | মই কিয় তেনে হ'ব নোৱাৰিলো | কাৰণ মোৰ জীৱনলৈ সুযোগেই নাহিল , সহযোগ নাপালোৱেই | নহ'লে মইও কিবা এটা হ'ব পাৰিলোঁ হয় |\nসুযোগ নাহিল বুলি আমি হাত সাবটি বহি থাকিলেটো নহ'ব | আমি আমাৰ বাবে সুযোগ নিজেই সৃষ্টি কৰি ল'ব লাগিব | কেতিয়াবা আমিও সুযোগৰ কাৰণ হ'ব পাৰো নিজা প্রচেষ্টাত | জীৱনৰ বাবে সুযোগ অৱশ্যম্ভাৱী | তাক সৃষ্টি কৰি ল'ব পাৰিলে জীৱনটো আমি সুন্দৰকৈ সজাব পাৰো | জীৱন ইমান সহজ নহয় | অকল জীয়াই থকাকে জীৱন নোবোলে | জীৱন এটা সুন্দৰভাৱে পৰিচালিত হ'বলৈ হলে বহু কিবা কিবিৰ প্রয়োজন হ'ব | পৰিপূৰ্ণ ভাৱে জীয়াই থকাটোও ডাঙৰ কথা | কিন্তু আপুনি জীয়াই থাকিব কেনেকৈ ? কেনেকৈ আপুনি নমৰালৈকে জীয়াই থাকিব সেইটো নিৰ্ভৰ কৰিব আপোনাৰ ওপৰত | আপুনি বেয়াকৈও জীয়াই থাকিব নোৱাৰে | কাৰণ আপোনাক ইতিকিং কৰিবলৈ ৰৈ আছে চকুচৰহাবোৰ |\nমই ভাবোঁ আপুনি জীয়াই থাকক আপোনাৰ মনৰ জোখাৰে | আন কোনেও আপোনাক সুযোগ আনি নিদিয়ে | কোৱা মানুহৰ শেষ নাই , নানা উপদেশ , ইটো সিটো বহুতো | কিন্তু আপোনাক জীৱনটো গঢ়াকৈ সুযোগৰ সন্ধান দিয়া সতীৰ্থজন আপুনি পাবনে বিচাৰি | তেতিয়া সকলোৱে লুকাব , নানা অজুহাত | কাৰণ আমি এতিয়াও বাপেক পুতেক আৰু গাধৰ পৰ্যায়তে আছোঁ | গতিকে মানুহে কি ক'ব সেইটো কথা চিন্তা নকৰি মই মানুহক ক'ব পৰাকৈ নিজকে প্রস্তুত কৰিব পাৰিছোনে অথবা মই কেনেকৈ প্রস্তুত কৰিছোঁ সেইটোহে হ'ব প্রকৃত কথা | সুযোগৰ বাবে সুযোগ সৃষ্টি কৰিব লাগে | যিদিনা সুযোগ আহি আমাৰ হাতত ধৰা দিব সেইদিনাৰ পৰাই মুকলি হ'ব আমাৰ অন্য এক পথৰ দুৱাৰ\nসেই পথেৰে কেৱল আগুৱাই যাব লাগিব | পিছলৈ চোৱাৰ অৱকাশ নাথাকে | সেই পথেৰে আগুৱাই গৈ আমি থপিয়াই আনিব লাগিব জোন | সেই জোনৰ পোহৰত ক্ষন্তেক জিৰাব লৈ কাৰ নো মন নাযাব ? আহক তাৰ বাবে সৃষ্টি কৰি লওঁ সুযোগ ।\nTags: হেমেন হাজৰিকা


ৰাজীৱ গান্ধী বিশ্ববিদ্যালয় - অসমীয়া ৱিকিপিডিয়া\n৪ ফেব্ৰুৱাৰী ১৯৮৪\nপ্ৰ্ফেচৰ. টাম’ মিবাং\nৰ’ন’-পাহাৰ, দ’ইমুখ, অৰুণাচল প্ৰদেশ, ভাৰত\n27°08′50″N 93°46′01″E / 27.14722°N 93.76694°E / 27.14722; 93.76694স্থানাংক: 27°08′50″N 93°46′01″E / 27.14722°N 93.76694°E / 27.14722; 93.76694\nৰাজীৱ গান্ধী বিশ্ববিদ্যালয়(ইংৰাজী: Rajiv Gandhi University) ১৯৮৪ চনত স্থাপিত ভাৰতৰ, অৰুণাচল প্ৰদেশৰ দৈমুখত অৱস্থিত এখন কেন্দ্ৰীয় বিশ্ববিদ্যালয়, বিশ্ববিদ্যালয়খনৰ আধাৰশিলা সেই সময়ৰ ভাৰতৰ প্ৰধানমন্ত্ৰী ইন্দিৰা গান্ধীয়ে স্থাপন কৰিছিল। এইখনেই হৈছে অৰুণাচল প্ৰদেশত প্ৰতিষ্ঠিত প্ৰথমখন বিশ্ববিদ্যালয় আৰু পূৰ্বতে ইয়াক অৰুণাচল বিশ্ববিদ্যালয় বুলি জনা গৈছিল।\nৰাজীৱ গান্ধী বিশ্ববিদ্যালয় হিচাপে নামাকৰণ হোৱাৰ আগেয়ে বিশ্ববিদ্যালয়খন শ্বিলঙৰ উত্তৰ পূৰ্বীয় পাৰ্বত্য বিশ্ববিদ্যালয়ৰ অধীনত আছিল। বৰ্তমান ৰাজীৱ গান্ধী বিশ্ববিদ্যালয়ৰ অধীনত অৰুণাচল প্ৰদেশৰ পোন্ধৰখন মহাবিদ্যালয় আছে। তাৰে কেইখনমান মহাবিদ্যালয়ৰ নাম হৈছে, অৰুণাচল ল একাডেমী (নাহৰলগুন), জৱাহৰলাল নেহৰু মহাবিদ্যালয় (পাচিঘাট), ড'নবস্ক' কলেজ (ইটানগৰ), ডেৰা নাটুং চৰকাৰী মহাবিদ্যালয় (ইটানগৰ), ইন্দিৰা গান্ধী চৰকাৰী মহাবিদ্যালয় (তেজু), গৱাৰ্মেন্ট মহাবিদ্যালয় (ব’মডিলা), দ’ঞি প’ল’ চৰকাৰী মহাবিদ্যালয় (কামকি), ৰাংফ্ৰাহ চৰকাৰী মহাবিদ্যালয় (চাংলাং জিলা)। বিশ্ববিদ্যালয় খনত অৰুণাচল প্ৰদেশৰ উপৰিও কাষৰীয়া ৰাজ্য অসমৰ বহুতো ছাত্ৰ ছাত্ৰীয়ে শিক্ষা গ্ৰহণ কৰা দেখা যায়।\n3 প্ৰতিষ্ঠান আৰু কেন্দ্ৰসমূহ\n4 আন্তঃৰাষ্ট্ৰীয় জলপানি\n৯ এপ্ৰিল ২০০৭ তাৰিখৰ পৰা ৰাজীৱ গান্ধী বিশ্ববিদ্যালয়ে কেন্দীয় বিশ্ববিদ্যালয় হিচাপে স্বীকৃতি পায়, ২০০৫ চনত বিশ্ববিদ্যালয় খনক পূৰ্বৰ অৰুণাচল বিশ্ববিদ্যালয় নামৰ পৰা ৰাজীৱ গান্ধী বিশ্ববিদ্যালয় বুলি নৈ নামাকৰণ কৰা হৈছিল।\nৰসায়ণ বিজ্ঞান বিভাগ\nপৰিবেশ বিজ্ঞান বিদ্যাপীঠ\nঅভিযান্ত্ৰীকি আৰু প্ৰযুক্তিবিদ্যা বিদ্যাপীঠ\nকম্পিউটাৰ বিজ্ঞান আৰু অভিযান্ত্ৰীকি বিভাগ\nপ্ৰতিষ্ঠান আৰু কেন্দ্ৰসমূহ[সম্পাদনা কৰক]\nঅৰুণাচল জনজাতীয় শিক্ষা প্ৰ্তিষ্ঠান\nদূৰ শিক্ষা প্ৰতিষ্ঠান\nজৈৱ বেচিত্ৰ উৎকৰ্ষ সাধন কেন্দ্ৰ\nকম্পিউটাৰ আৰু তথ্য কেন্দ্ৰ\nনাৰী শিক্ষা কেন্দ্ৰ\nআন্তঃৰাষ্ট্ৰীয় জলপানি[সম্পাদনা কৰক]\nবিশ্ববিদ্যালয় খনৰ পৰা শিক্ষাৰ ক্ষেত্ৰত ইউৰোপলৈ যাবলৈ জলপানিৰ ব্যৱস্থা আছে। \nপাৰে হল ছাত্ৰীনিৱাস\nকামেং হল ছাত্ৰীনিৱাস\n↑ 1.0 1.1 "Rajiv Gandhi University AtaGlance". Rajiv Gandhi University. Rajiv Gandhi University. 2007. http://www.rgu.ac.in/aboutrgu/rguhistory.html। আহৰণ কৰা হৈছে: 27 জুলাই 2013.\n↑ "Affiliated Colleges - Rajiv Gandhi University". Rajiv Gandhi University. Rajiv Gandhi University. 2007. http://www.rgu.ac.in/affiliates.html। আহৰণ কৰা হৈছে: 27 জুলাই 2013.\n↑ "Higher educational institutes in Arunachal Pradesh". Directorate of Higher and Technnical Education, Arunachal Pradesh. http://www.apdhte.nic.in/Academic/Basic_information_on_higher_edn_institution_09-10.pdf। আহৰণ কৰা হৈছে: December 12, 2011.\n"https://as.wikipedia.org/w/index.php?title=ৰাজীৱ_গান্ধী_বিশ্ববিদ্যালয়&oldid=125150"ৰ পৰা অনা হৈছে\nঅৰুণাচল প্ৰদেশৰ মহাবিদ্যালয় আৰু বিশ্ববিদ্যালয়সমূহ\nএই পৃষ্ঠাখন ২৭ জুলাই, ২০১৩ তাৰিখে ১৯:০০ বজাত অন্তিম সংশোধন কৰা হৈছিল।


কংগ্ৰেছ মহাজোঁটত যোগ দিলে নেকি ৰাইজৰ দলৰ বিধায়ক অখিল গগৈয়ে? কংগ্ৰেছ-AIUDFৰ বিধায়কৰ সৈতে সাক্ষাৎ কৰিলে ৰাজ্যপালক akhil-gogoi-met-governor-jagdish-mukhi-along-with-congress-aiudf-mla-tvbipul-hb– News18 assam\nকংগ্ৰেছ মহাজোঁটত যোগ দিলে নেকি ৰাইজৰ দলৰ বিধায়ক অখিল গগৈয়ে? কংগ্ৰেছ-AIUDFৰ বিধায়কৰ সৈতে সাক্ষাৎ কৰিলে ৰাজ্যপালক\nকেইদিনমান পূৰ্বে সৰভোগত মুখ্যমন্ত্ৰী ড' হিমন্ত বিশ্ব শৰ্মাই বিধায়কৰ ক্ষমতা নাই বুলি কৈছিল। মুখ্যমন্ত্ৰীৰ তেনে মন্তব্যত এতিয়া জাঙুৰ খাই উঠিছে বিৰোধী বিধায়কসকল।\nLast Updated : July 10, 2021, 18:49 IST\nমহাজোঁটত যোগ দিলে নেকি শিৱসাগৰ সমষ্টিৰ ৰাইজৰ দলৰ বিধায়ক অখিল গগৈয়ে? শনিবাৰে মহাজোটৰ অংশিদাৰী দলৰ প্ৰতিনিধি সকলৰ সৈতে একেলগে দেখা গ'ল বিধায়ক অখিল গগৈক। বিৰোধী দলপতি দেবব্ৰত শইকীয়াৰ নেতৃত্বত ৰাজভৱনলৈ গৈ ৰাজ্যপাল প্ৰফেছাৰ জগদীশ মুখীক সাক্ষাৎ কৰে অখিল গগৈয়ে।\nকেইদিনমান পূৰ্বে সৰভোগত মুখ্যমন্ত্ৰী ড' হিমন্ত বিশ্ব শৰ্মাই বিধায়কৰ ক্ষমতা নাই বুলি কৈছিল। মুখ্যমন্ত্ৰীৰ তেনে মন্তব্যত এতিয়া জাঙুৰ খাই উঠিছে বিৰোধী বিধায়কসকল। ফলত এই ক্ষেত্ৰত উচিত ব্যৱস্থা ল'বলৈ ৰাজ্যপালক আহ্বান জনালে বিৰোধী বিধায়কসকলে। আনকি মুখ্যমন্ত্ৰীৰ তেনে মন্তব্যই বিধায়কৰ পদ মৰ্যদা লাঘব কৰিছে বুলিও মত ব্যক্ত কৰে বিধায়কসকলে।\nবিধায়কৰ ক্ষমতা নাই বুলি কোৱা সম্পৰ্কত বিৰোধী মহাজোঁটৰ অংশিদাৰী দলৰ প্ৰতিনিধি আৰু ৰাইজৰ দলৰ বিধায়ক অখিল গগৈ একেলগ হৈ শনিবাৰে ৰাজ্যপাল প্ৰফেছাৰ জগদীশ মুখীক সাক্ষাৎ কৰি স্মাৰক পত্ৰ প্ৰদান কৰে।\nFirst published: July 10, 2021, 18:49 IST


Zolpid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nZolpid की जानकारी\nZolpid ৰ লাভ আৰু ব্যৱহাৰসমূহ- Zolpid Benefits & Uses in Assamese- Zolpid ar laabh aaru byavaharsamuh\nZolpid ৰ পালি আৰু সেয়া কেনেদৰে ল'ব- Zolpid Dosage & How to Take in Assamese - Zolpid ar paali aaru xeya kenedore lobo\nZolpid ৰ পাৰ্শ্চক্ৰিয়াসমূহ- Zolpid Side Effects in Assamese- Zolpid ar parshwakriyasamuh\nZolpid সংক্ৰান্ত সতৰ্কতাবাণীসমূহ- Zolpid Related Warnings in Assamese- Zolpid xonkranta xatarkatabanisamuh\nঅইন দৰৱৰ সৈতে Zolpidৰ গুৰুতৰ ক্ৰিয়া-প্ৰতিক্ৰিয়া- Severe Interaction of Zolpid with Other Drugs in Assamese- Oinor xoite Zolpid ar gurutor kriya-pratikriya\nZolpid মতভেদসমূহ- Zolpid Contraindications in Assamese- Zolpid nishedhsamuh\nZolpid ৰ বিষয়ে সততে সোধা প্ৰশ্নসমূহ- Frequently asked Questions about Zolpid in Assamese- Zolpid ar bikhoye satate xodha prashnasamuh\nখাদ্য আৰু মদৰ সৈতে Zolpid ক্ৰিয়া-প্ৰতিক্ৰিয়া- Zolpid Interactions with Food and Alcohol in Assamese- khadya aaru modor xoite Zolpid kriya-pratikriya\nZolpid ৰ লাভ আৰু ব্যৱহাৰসমূহ - Zolpid Benefits & Uses in Assamese - Zolpid ar laabh aaru byavaharsamuh\nZolpid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nZolpid ৰ পালি আৰু সেয়া কেনেদৰে ল'ব - Zolpid Dosage & How to Take in Assamese - Zolpid ar paali aaru xeya kenedore lobo\nZolpid-ৰ উপাদানসমূহ - Zolpid Active Ingredients in Assamese - Zolpid-ar upadaansamuh\nZolpid ৰ পাৰ্শ্চক্ৰিয়াসমূহ - Zolpid Side Effects in Assamese - Zolpid ar parshwakriyasamuh\nগৱেষণাৰ ভিত্তিত, Zolpid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nZolpid সংক্ৰান্ত সতৰ্কতাবাণীসমূহ - Zolpid Related Warnings in Assamese - Zolpid xonkranta xatarkatabanisamuh\nZolpid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Zolpidৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nZolpid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nZolpid এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Zolpid কি প্ৰভাৱ দেখা গৈছে?\nবৃক্ক ৰ বাবে Zolpid সম্পূৰ্ণৰূপে সুৰক্ষিত।\nযকৃতত Zolpid কি প্ৰভাৱ দেখা গৈছে?\nZolpidৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Zolpid ৰ কি প্ৰভাৱ দেখা গৈছে?\nZolpidৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Zolpidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Zolpid with Other Drugs in Assamese - Oinor xoite Zolpid ar gurutor kriya-pratikriya\nZolpid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nZolpid মতভেদসমূহ - Zolpid Contraindications in Assamese - Zolpid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Zolpid লোৱা অনুচিত যাতে -\nZolpid ৰ বিষয়ে সততে সোধা প্ৰশ্নসমূহ - Frequently asked Questions about Zolpid in Assamese - Zolpid ar bikhoye satate xodha prashnasamuh\nএই Zolpid-এ অভ্য়াস বা নিচাৰ সৃষ্টি কৰে নেকি?\nহয়, Zolpidসেৱন কৰাটো অভ্যাসত পৰিণত হ'ব পাৰে। আপুনি ডাক্তৰৰ নিৰ্দেশনামতেহে Zolpid লোৱাটো আৱশ্যকীয়।\nআপুনি Zolpid লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Zolpid লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nহয়, এই Zolpidয়ে মানসিক ৰোগৰ চিকিত্সা কৰিব পাৰে।\nখাদ্য আৰু মদৰ সৈতে Zolpid ক্ৰিয়া-প্ৰতিক্ৰিয়া - Zolpid Interactions with Food and Alcohol in Assamese - khadya aaru modor xoite Zolpid kriya-pratikriya\nখাদ্য আৰু Zolpidৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Zolpid ল'ব পাৰে।\nমদ আৰু Zolpidৰ মাজৰ প্ৰতিক্ৰিয়া\nমদৰ সৈতে Zolpid সেৱন কৰাটো বিপজ্জনক হ'ব পাৰে।\nZolpid ৰ অনুকল্প - Substitutes for Zolpid in Assamese\nআপুনি বা আপোনাৰ পৰিয়ালৰ কোনোবাই Zolpid লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Zolpid ব্যৱহাৰ কৰিছিল নেকি?\nআপুনি কিমান পৰিমাণে Zolpid সেৱন কৰিছিল?\nআপুনি Zolpid ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Zolpid সেৱন কৰে?


সন্মুখত বিশ্বজয়ৰ লক্ষ্য : ঘৰ, পৰিয়ালৰ পৰা আঁতৰি ক’ত, কিদৰে অনুশীলন চলাইছে লাভলীনাই? -\nHomeআঞ্চলিকসন্মুখত বিশ্বজয়ৰ লক্ষ্য : ঘৰ, পৰিয়ালৰ পৰা আঁতৰি ক’ত, কিদৰে অনুশীলন চলাইছে...\nডিজিটেল ডেস্কঃ লাভলীনা বৰগোহাঁই! অসম আৰু অসমীয়াক বিশ্বদৰবাৰত উজলাই তোলা এটা নাম। ট’কিঅ’ অলিম্পিক ২০২১ত ব্ৰঞ্জৰ পদক লাভ কৰি লক্ষ্যজনৰ অন্তৰ জয় কৰিছিল লাভলীনাই। অলিম্পিকৰ অগ্নিপৰীক্ষাত স্বৰ্ণজয়ৰ স্বৰ্ণালী স্বপ্ন নিৰ্বাপিত হৈছিল যদিও লাভলীনাই বহু নতুন সম্ভাৱনা আৰু স্বপ্নৰ জন্ম দিছে। ট’কিঅ’ অলিম্পিকৰ বহুপ্ৰত্যাশিত ছেমি ফাইনেলত তুৰস্কৰ বক্সাৰ বুছেনাজ ছুৰমেনেলিৰ হাতত তেওঁ পৰাভূত হৈছিল যদিও এই পৰাজয়ে অধিক উজ্জীৱিতহে কৰি তুলিছে লাভলীনাৰ উদ্যম তথা স্বপ্নক। বিশ্ব দৰবাৰত অসম আৰু অসমীয়াৰ শিৰ উচ্চ কৰা লাভলীনাৰ অলিম্পিক যাত্ৰা আছিল আৰম্ভণিহে মাথোন। লাভলীনাৰ সাফল্যত স্বা‌ভাৱিকতে গৰ্বিত অসমীয়া। শেহতীয়াকৈ, বিশ্বৰ বৃহৎ ক্ৰীড়া সমাৰোহত অসমৰ নাম উজলাই তোলা লাভলীনাই আগবাঢ়িছে অন্য এক লক্ষ্যৰ দিশে। ২০২৪ চনত অনুষ্ঠিত হ’বলগীয়া পেৰিছ অলিম্পিকলৈ এতিয়াৰেপৰাই সাজু হৈছে লাভলীনা। কিদৰে সাজু হৈছে অসম কন্যা? কেনেদৰে চলাইছে প্ৰস্তুতি? এনে কেতবোৰ প্ৰশ্নৰ আঁত ধৰিয়েই ফোন-ইন-বাৰ্তালাপত আমি সংযুক্ত হৈছিলো লাভলীনাৰ পিতৃৰ সৈতে।\nঅলিম্পিকৰ অগ্নিপৰীক্ষাত স্বৰ্ণজয়ৰ স্বৰ্ণালী স্বপ্ন নিৰ্বাপিত হৈছিল যদিও লাভলীনাই বহু নতুন সম্ভাৱনা আৰু স্বপ্নৰ জন্ম দিছে…..\nকন্যাৰ অনুশীলন প্ৰণালী তথা লাভলীনাৰ আগন্তুক পৰিকল্পনা সন্দৰ্ভত পিতৃয়ে কয়, ‘ লাভলীনাই বৰ্তমান অনুশীলন আৰম্ভ কৰিছে। ফেডাৰেশ্যনৰ প্ৰশিক্ষকৰ পৰাই সম্প্ৰতি ট্ৰেইনিং লৈ আছে। লাভলীনাই মুঠতে এতিয়া খেলত মনোযোগ দিছে। নৱেম্বৰৰ পৰা আকৌ ৱ’ৰ্ল্ড চেম্পিয়নশ্বিপ আছে। ৱৰ্ল্ড চেম্পিয়নশ্বিপত তেওঁ অংশগ্ৰহণ কৰাৰ সম্ভাৱনা আছে। অৱশ্যে, তাই এতিয়া বেমাৰৰ পৰা উঠিছেহে। সম্পূৰ্ণকৈ আৰোগ্য হোৱা নাই বুলিয়েই ক’ব পাৰি। ইউৰিন ইনফেকশ্যনৰ বাবে চিকিত্‍সকে ১৪দিনৰ জিৰণিৰ পৰামৰ্শ দিছে। চিকিত্‍সকে ৰিলিজ দিয়া আজি ৭দিন হৈছেহে।’ উল্লেখ্য যে, অনুশীলনৰ মাজতে বিগত সপ্তাহত বাংগালুৰুৰ কলম্বিয়া এছিয়া হাস্পতালত চিকিত্‍সাধীন হৈ আছিল লাভলীনা। সম্প্ৰতি লাভলীনা সুস্থ বুলি জনাইছে পিতৃয়ে। ক্ৰীড়া অনুশীলনৰ মাজতে তেওঁ পৰিয়ালৰ সৈতে কিদৰে যোগাযোগ ৰাখিছে বুলি সোধাত তেওঁ কয়, ‘পৰিয়ালৰ সৈতে মানে আমি ফোনতে কথা পাতিছোঁ। তাই আছে বাংগালুৰুত আমি আছোঁ বৰপথাৰত। গতিকে, ফোনতে দৈনিক খবৰ পাই আছোঁ। তায়ো খা-খবৰ লৈ থাকে সদায়।’\nপাৰফ’মেন্সটো লাগিবই। এতিয়া ৱ’ৰ্ল্ড চেম্পিয়নশ্বিপেই মূল লক্ষ্য হৈ পৰিছে…\nআনহাতে, আন্তৰাষ্ট্ৰীয় পৰ্যায়ত বৃহৎ সাফল্য কঢ়িয়াই অনাৰ পাছত অসমবাসীৰ প্ৰত্যাশাৰ সমান্তৰালকৈ লাভলীনাক লৈ আপুনি কিমান আশাবাদী বুলি সোধাত তেওঁৰ স্পষ্ট অভিমত, ‘আশাৰ কথানো কি কওঁ, শেহতীয়াকৈ অলিম্পিক গৈছেহে। আগলৈ যিবোৰ প্ৰতিযোগিতা আছে, সেইবোৰৰ বাবে তাই ভালকৈ অনুশীলন কৰক। ৱ’ৰ্ল্ড চেম্পিয়নশ্বিপ, এছিয়ান গেমছ আছে, কমনৱেল্থ গেমছ আছে সন্মুখত। যদি পাৰফ’মেন্স ভাল হয়, তেতিয়া অলিম্পিকক লৈ আমি কিবা এটা আশা কৰিব পাৰোঁ। পাৰফ’মেন্সটো লাগিবই। এতিয়া ৱ’ৰ্ল্ড চেম্পিয়নশ্বিপেই মূল লক্ষ্য হৈ পৰিছে। ৱ’ৰ্ল্ড চেম্পিয়নশ্বিপৰ পাছতে পৰৱৰ্তী প্ৰতিযোগিতাবোৰৰ বাবে বাঁচনি কৰা হ’ব।’ যি নহওক, ভাৰত গৌৰৱ লাভলীনা বৰগোহাঁইয়ে আগন্তুক প্ৰতিযোগিতা সমূহতো উন্নত প্ৰদৰ্শনেৰে সফলতাৰ শিখৰ চুবলৈ সক্ষম হ’ব বুলি আশাবাদী লাভলীনা অনুৰাগী।\nPrevious articleবোৱাৰী কৰিবলৈ ধুবুৰীত ছাত্ৰীক অপহৰণ শিক্ষকৰ, ১১ দিনে ক’ত আছিল অপহৃতা?\nNext articleটি-২০ কেৰিয়াৰৰ অৱসান শিখৰ ধাৱানৰ! তুঙ্গত আলোচনা


সম্পাদকৰ টোকা :: প্রসংগ সমকামিতা : কিছু বিক্ষিপ্ত চিন্তা (কৌশিক দাস) - মুক্ত চিন্তা\nসম্পাদকৰ টোকা :: প্রসংগ সমকামিতা : কিছু বিক্ষিপ্ত চিন্তা (কৌশিক দাস)\nসমকামিতাৰ সংক্রান্তত ভাৰতবৰ্ষৰ উচ্চতম ন্যায়ালয়ে ৬ ছেপ্টেম্বৰ, ২০১৮ তাৰিখে প্রদান কৰা ৰায়টো আক্ষৰিক অৰ্থতেই ঐতিহাসিক। ৰায়টোৰ মতে দুজন প্ৰাপ্তবয়স্ক ব্যক্তিৰ সহমত থাকিলে তেওঁলোকৰ মাজত সমকামিতা কিম্বা অন্য যৌনক্রি‌য়া মুঠেই বেআইনী নহয়, বৰঞ্চ সেয়া হৈছে তেওঁলোকৰ সংবিধানপ্ৰদত্ত অধিকাৰ। A4 আকাৰৰ কাকতত ১২ ফন্ট আখৰেৰে ডাবোল স্পেচত মুদ্রিত ৰায়টো ৪৯৫ পৃষ্ঠাৰ। ৰায়টোত গোটেই বিষয়টো বিস্তাৰিত ৰূপত আলোচনা কৰি সিদ্ধান্ত দিয়া হৈছে এইদৰে, “In view of the aforesaid findings, it is declared that insofar as Section 377 criminalises consensual sexual acts of adults (i.e. persons above the age of 18 years who are competent to consent) in private, is violative of Articles 14, 15, 19, and 21 of the Constitution”। উচ্চতম ন্যায়ালয়ৰ এই ৰায়ে বিভিন্ন মহলত, বিভিন্ন স্তৰত উত্তপ্ত আৰু চিত্তাকৰ্ষক আলোচনাৰ জন্ম দিছে। উক্ত প্রসংগতেই এই চমু লিখাত দুটিমান বিক্ষিপ্ত মত আগ ব‌ঢ়াবলৈ প্রয়াস কৰিম।\nসেই বৃটিছৰ দিনতেই—ঔপনিবেশিক যুগত—, তেতিয়াৰ মূল্যবোধ, প্রমূল্য, শাসকৰ স্বাৰ্থ আদিক ভিত্তি কৰি প্রণয়ন কৰা হৈছিল ভাৰতীয় দণ্ডবিধি আইন, ১৮৬২ চনত। ১৯৪৭ চনৰ ৰাজনৈতিক ক্ষমতাৰ হস্তান্তৰৰ পাছত উক্ত আইনখনকেই ভিত্তি কৰি আধুনিক ভাৰতীয় আইনব্যৱস্থাটোক গ‌ঢ় দিয়া হৈছিল। সময়ৰ লগে লগে ব্যৱস্থাটোত নানান সংশোধন, পৰিৱৰ্তন আৰু সংযোজন কৰি থকা হৈছে। যি কি নহওক, ভাৰতীয় দণ্ডবিধি আইনত ৩৭৭ নম্বৰৰ অনুচ্ছেদ এটা আছে। অনুচ্ছেদটোক গ্রহণ কৰা হৈছিল সেই তেতিয়াই, বৃটিছৰ দিনত। তাত প্ৰকৃতিৰ নিয়মবিৰুদ্ধ যিকোনো যৌনকাৰ্যক শাস্তিযোগ্য অপৰাধ হিচাপে অভিহিত কৰা হৈছিল। কেনেকুৱা শাস্তি? বিধান দিয়া হৈছিল যে প্ৰকৃতিৰ নিয়মৰ পৰিপন্থী যিকোনো যৌনকাৰ্যত লিপ্ত হোৱা ব্যক্তিক যাৱজ্জীৱন কাৰাদণ্ড কিম্বা জৰিমনাসহ দহ বছৰলৈকে কাৰাদণ্ডৰ ব্যৱস্থা কৰা হ’ব। নক’লেও হ’ব, সমকামিতা আছিল উক্ত আইনৰ মূল লক্ষ্য।\nপ্রকৃততে, আধুনিক যুগৰ “কল্যাণকামী” ৰাষ্ট্র এখনৰ ন্যায়-ব্যৱস্থাটোৱে উক্ত ৰায়টো একবিংশ শতিকাৰ এই দ্বিতীয় দশকত প্রদান কৰিবলগীয়া হোৱাটোৱেই এটা বৰ আচৰিত আৰু তাৎপৰ্যপূৰ্ণ কথা। সমকামী, উভকামী আৰু তৃতীয় লিংগৰ লোকসকলৰ (Lesbian, gay, bisexual, আৰু transgender, চমুকৈ LGBT) মানৱাধিকাৰৰ সপক্ষে বিশ্বব্যাপী সংঘটিত হোৱা সংগ্রামৰ কথা সৰ্বজনবিদিত। তেনে সংগ্রাম-উদ্ভিন্ন আলো‌ড়ন আৰু জনমতৰ হেঁচাত পৃথিৱীৰ বহুতো দেশে সমকামী, উভকামী কিম্বা তৃতীয় লিংগৰ লোকসকলৰ ওপৰত পূৰ্বে বলবৎ হৈ থকা আইনগত নিষেধাজ্ঞা বিলোপ কৰিবলৈ বাধ্য হৈছে। তেনে বাধা আৰু আইনী শাস্তি যে এটা অমানৱীয় প্রথা, সেই কথাটো প্রতিষ্ঠা কৰাত লিংগসাম্যভিত্তিক গণতান্ত্রিক ব্যক্তিস্বাধীনতাৰ প্রবক্তাসকল বহুদূৰলৈ সফল হৈছে। সেইবাবেই উল্লেখ কৰিছিলোঁ, কাগজে-কলমে নিজকে কল্যাণকামী ৰাষ্ট্র বুলি ঘোষণা কৰা ভাৰতবৰ্ষত উক্ত লোকসকলৰ মানৱ-অধিকাৰ মাটিত মিলাই দিয়া ক'লা আইনখনৰ অৱলুপ্তিৰ বাবে একবিংশ শতিকাৰ দ্বিতীয় দশকৰ শেষলৈ অপেক্ষা কৰিবলগীয়া হোৱাটো এটা আচৰিত কথা। কিন্তু সুখৰ কথা, উচ্চতম ন্যায়ালয়ৰ ৰায়টোত এটা সমূহীয়া অনুশোচনাৰ স্বৰো প্রতিধ্বনিত হৈছে। ৰায়টোত কোৱা হৈছে যে যুগ যুগ ধৰি চলাই অহা অৱদমনৰ বাবে ইতিহাসে সমকামী, উভকামী আৰু তৃতীয় লিংগৰ লোক আৰু তেওঁলোকৰ পৰিয়ালৰ ওপৰত ওচৰত ক্ষমা খোজা উচিত, “History owes an apology to the members of this community and their families, for the delay in providing redressal for the ignominy and ostracism that they have suffered through the centuries”। উচ্চতম ন্যায়ালয়ৰ উক্ত ৰায়টো সঁচাই বিৰল প্রজ্ঞামিশ্রিত যুক্তিৰে পৰিপূৰ্ণ।\nউচ্চতম ন্যায়ালয়ৰ ৰায়টোৰ এঠাইত আধুনিক চিকিৎসাবিজ্ঞানৰ প্রসংগ উত্থাপন কৰি কোৱা হৈছে যে সমকামিতা হৈছে প্রাকৃতিক যৌনতাৰেই এটা প্রকৰণ, “Medical and scientific authority has now established that consensual same sex conduct is not against the order of nature and that homosexuality is natural andanormal variant of sexuality…”।\nসমকামিতা এটা প্রাকৃতিক প্রপঞ্চ হয়নে? নে সমকামিতা প্রকৃতিবিৰুদ্ধ? এই প্রশ্নটোৰ উত্তৰ সহজ আৰু অতি চমু— হয়, সমকামিতা নিশ্চিতভাৱে হৈছে প্রাকৃতিক যৌনতাৰেই এটি প্রকৰণ। কিন্তু মাত্র এই উত্তৰটোৰ ওপৰত ভিত্তি কৰিয়েই সমকামিতাৰ সামাজিক গ্রহণযোগ্যতাৰ ভিত্তি নিৰ্মাণ কৰিবলৈ প্রয়াস কৰা পন্থাটো একধৰণৰ যৌক্তিক বিভ্রান্তি। কথাটো চমুকৈ আলোচনা কৰা যাওক।\nউল্লেখ কৰি আহিছিলোঁ যে ভাৰতীয় দণ্ডবিধি আইনৰ ৩৭৭ নম্বৰৰ অনুচ্ছেদটোত কোৱা হৈছিল যে প্ৰকৃতিৰ নিয়মবিৰুদ্ধ যিকোনো যৌনকাৰ্য হৈছে শাস্তিযোগ্য অপৰাধ। গতিকে আচৰিত হ’বলগীয়া একো নাই যে ৬ ছেপ্টেম্বৰৰ ৰায়টোত এই “প্রাকৃতিক-অপ্রাকৃতিক যৌনকাৰ্য”-ৰ প্রসংগটো বহুবাৰ উত্থাপিত হৈছে। অলপ আগতেই তাৰ এটা শাৰী উদ্ধৃত কৰিছিলোঁ। ৰায়টোৰ অন্য এঠাইত কোৱা হৈছে যে "সমকামিতা অপ্রাকৃতিকহে, প্রাকৃতিক নহয়"— অজ্ঞতাৰ পৰা উদ্ভুত তেনে ভ্রান্ত ধাৰণাৰ ফলতেই একাংশ লোকৰ জীৱন দুৰ্বিষহ হৈ পৰিছিল, “The members of this community were compelled to livealife full of fear of reprisal and persecution. This was on account of the ignorance of the majority to recognise that homosexuality isacompletely natural condition, part ofarange of human sexuality”। সমকামিতাক বেআইনী বোলা পূৰ্বৰ ক'লা আইনখনৰ এটা যুক্তি আছিল যে সমকামিতা অপ্রাকৃতিক। সেইবাবেই আদালতৰ সাম্প্রতিক ৰায়টোত উক্ত দিশটো, প্রাকৃতিক-অপ্রাকৃতিকৰ কথাটো— আহি পৰাটো আছিল অৱধাৰিত।\nসেয়া আছিল আইন-আদালতৰ কথা। আইনী জোঁটপোট লগা কথা এৰি অলপ ভিন্ন দিশৰ পৰা কথাটো চাবলৈ যত্ন কৰা যাওক। সাধাৰণতেই দেখা যায়, কোনো এটা কথা সামাজিক কিম্বা নৈতিকভাৱে গ্রহণযোগ্য হয় নে নহয়, কথাটো শুভ হয় নে নহয়, সেইটো নিৰূপণ কৰিবলৈ কোৱা হয়, "কথাটো প্রকৃতিত আছে" অথবা "কথাটো প্রকৃতিত নাই"। স্বতঃসিদ্ধ প্রমেয়ৰ দৰে ধৰি লোৱা হয়, প্রকৃতিত যদি আছে, তেন্তে সেই কথাটো শুভ আৰু গ্রহণযোগ্য; আৰু যদি কথাটো প্রকৃতিত নাই, তেন্তে আমি গ্রহণ কৰা উচিত নহয়, সেইটো অশুভ আৰু অনৈতিক। সহজকৈ বুজিবলৈ তলৰ কথাটিলৈ লক্ষ্য কৰা যাওক:\n“ক” হৈছে প্রাকৃতিক।\nগতিকে, “ক” হৈছে শুভ, নৈতিক আৰু গ্রহণযোগ্য।\n“খ” হৈছে অপ্রাকৃতিক।\nগতিকে, “খ” হৈছে অশুভ, অনৈতিক আৰু অগ্রহণযোগ্য ।\nএইধৰণৰ “যুক্তিবিন্যাস” হৈছে একধৰণৰ যৌক্তিক বিভ্রান্তি অথবা কুযুক্তি (Fallacy)। এই বিশেষ যৌক্তিক বিভ্রান্তিটোক তৰ্কশাস্ত্রত প্রকৃতিবাদী বিভ্রান্তি (Naturalistic fallacy) বুলি জনা যায়। ১৯০৩ চনত ম’ৰে (G. E. Moore) নামৰ পণ্ডিত এগৰাকীয়ে উক্ত শব্দটো প্রথমবাৰৰ বাবে ব্যৱহাৰ কৰিছিল। অলপ গমি চালে ধৰিব পাৰি যে উক্ত যুক্তিবিন্যাসত প্রাকৃতিক শব্দটোৰ অৰ্থ সুস্পষ্ট নহয়। ধাৰণা কৰা হয় যে প্রকৃতিত পোৱা নানান ভৌতিক (Physical) পৰিঘটনা সমন্বিতে জীৱজন্তুৱে কৰা কাৰ্যবোৰ প্রাকৃতিক, বিপৰীতপক্ষে, মানৱকৃত কৰ্মকাণ্ডবোৰ অপ্রাকৃতিক। প্রশ্ন উঠিব, মানুহো দেখোন প্রকৃতিৰেই অংগ, গতিকে মানৱিক কৰ্মকাণ্ডবোৰ অপ্রাকৃতিক কেনেকৈ হ’ল? তাতোকৈ ডাঙৰ কথা, তেনে অস্পষ্ট অৰ্থকেই সম্বল কৰি প্রাকৃতিক-অপ্রাকৃতিকৰ ধাৰণাটো কিছুমান প্রমূল্যৰ সৈতে (যেনে, নৈতিকতা) সংলগ্ন কৰি উচিত-অনুচিতৰ বিচাৰ কৰাৰ প্রয়াস কৰা হয়। লক্ষণীয়, সাধাৰণতেই তেনে পদ্ধতিত “প্রাকৃতিক” শব্দটোক “স্বাভাৱিক” শব্দটোৰ সৈতে একাকাৰ কৰি সিদ্ধান্তলৈ অহা হয়। জুলিয়ান বাগিনি (Julian Baggini) নামৰ এগৰাকী বিদ্বানে বৰ মনোগ্রাহীকৈ তেনে যুক্তিবিন্যাসৰ বিভ্রান্তিটো দেখুৱাইছে। আমি বাৰু ধৰিয়েই ল'লোঁ যে কিছুমান কথা প্রাকৃতিক আৰু কিছুমান প্রাকৃতিক নহয়। তাৰ পৰা বাৰু কথাটোৰ গ্রহণযোগ্যতাৰ প্রসংগত কি সিদ্ধান্ত লোৱা যায়? উত্তৰটো হৈছে, একো সিদ্ধান্তই লোৱা নাযায়। প্রাকৃতিক হ’ল বুলিয়েই কোনো এটা কথাক যিদৰে শুভ, নৈতিক আৰু গ্রহণযোগ্য বুলি আখ্যা দিয়াৰ একো যুক্তি নাই, তেনেদৰেই অপ্রাকৃতিক হ’লেই কথা এটাক বেয়া বোলাটো অযৌক্তিক।\nগতিকে আমি দেখিলোঁ যে প্রাকৃতিক হ’লেই কোনো এটা কথা গ্রহণযোগ্য, অপ্রাকৃতিক হ’লেই পৰিত্যাজ্য— এই ধাৰণাটোৱেই হৈছে এটা বিভ্রান্তি। দুটামান উদাহৰণে কথাটো স্পষ্ট কৰিব। প্রকৃতিত ১৫০০টাৰো অধিক প্রজাতিৰ প্রাণীৰ সন্ধান পোৱা গৈছে যিবোৰে নিজৰ প্রজাতিকেই ভক্ষণ (Cannibalism) কৰে (তলৰ চিত্রত এটা উদাহৰণ দ্রষ্টব্য)। এই প্রাকৃতিক কথাটোক ভিত্তি কৰি মানুহে নৰমাংস ভক্ষণ কৰা কথাটোক গ্রহণযোগ্য কৰা নাযায়। মানৱীয় কৰ্মকাণ্ডৰ দুটি ভিন্নমুখী দিশ হৈছে ধৰ্মচিন্তা আৰু বিজ্ঞান-চৰ্চা। আলোচ্য যুক্তিবিন্যাসৰ হাত ধৰি আগ বা‌ঢ়িলে ক’ব লাগিব, ধৰ্মচিন্তা আৰু বিজ্ঞান-চৰ্চা প্রাকৃতিক বস্তু নহয়। এই “অপ্রাকৃতিক” প্রথমটো বস্তু ধৰ্মচিন্তা আধুনিক যুক্তিবাদী সমাজৰ বাবে পৰিত্যাজ্য; দ্বিতীয়টো—বিজ্ঞান-চৰ্চা— কিন্তু আধুনিক সভ্য সমাজৰ বাবে অপৰিহাৰ্য। এইসমূহ উদাহৰণৰ পৰা আমি ক'ব পাৰোঁ যে প্রাকৃতিক-অপ্রাকৃতিক ধাৰণাটোৰ সৈতে কোনো কথাৰ গ্রহণযোগ্যতা-অগ্রহণযোগ্যতাৰ দিশটো প্রাসংগিক নহয়।\nমৰ্মন ক্রিকেট (Anabrus simplex) নামৰ পংতগবিধে প্রটিন আৰু লৱণৰ নাটনি হ’লে নিজৰ প্রজাতিকেই ভক্ষণ কৰে। (চিত্রৰ উৎস: উইকিপেডিয়া)\nউপৰিউক্ত কথাখিনি অলপ দীঘলীয়াকৈ লেখিবলগীয়া হ’ল, কিয়নো সমকামিতাৰ আলোচনাত প্রাকৃতিক-অপ্রাকৃতিক “যুক্তি”টোক বহুতেই ভিত্তি হিচাপে লোৱা চকুত পৰিছে। আকৌ উনুকিয়াইছোঁ, ভাৰতৰ পুৰণি আইনখনৰো ভিত্তি আছিল সেইটোৱেই। আইনখন বাতিলৰ সময়তো উচ্চতম ন্যায়ালয়ৰ সাম্প্রতিক ৰায়টোত উক্ত ভিত্তিটোক খণ্ডন কৰাৰ প্রয়াস কৰা হৈছে। হ'লেও, আমি মনত ৰখা উচিত যে সমকামিতা প্রকৃতিত আছে নে নাই, সেই প্রশ্নটো প্রকৃতাৰ্থত সমকামিতাৰ গ্রহণযোগ্যতা, নৈতিকতা আদিৰ বিচাৰত অপ্রাসংগিক।\nঅৱশ্যে অন্য এটা দিশৰ পৰা উক্ত কথাটো গুৰুত্বপূৰ্ণ। “সমকামিতা প্রাকৃতিক প্রপঞ্চ নহয়”—এই ভ্রান্ত ধাৰণাটোৱে বহুতৰেই মনত কিছুমান বিভ্রান্তিকৰ চিন্তাৰ জন্ম দিছে। ওপৰত বৰ্ণনা কৰি অহা যৌক্তিক বিভ্রান্তিটোত নিমজ্জিত হৈয়েই বহুতে কয়, সমকামিতা যিহেতু অপ্রাকৃতিক, সেয়েহে তাক পৰিহাৰ কৰা যুগুত। যদিও এই সিদ্ধান্তটো এটা পদ্ধতিগত বিভ্রান্তিৰ ফলত উৎপন্ন হোৱা শাহহীন পতান, কিন্তু তেনে ভ্রান্ত যুক্তিবিন্যাসৰ প্রতিমুখে তথ্যসহকাৰে থিয় দিয়াটোও দৰকাৰী। পৰিষ্কাৰকৈ দেখুৱাই দিয়া দৰকাৰ যে মাত্র যৌক্তিক বিভ্রান্তিয়েই নহয়, তেনে বিচাৰৰ তথ্যগত ভিত্তিটোৱেই হৈছে এটা মাৰাত্মক ভুলৰ ওপৰত প্রতিষ্ঠিত। তথ্যপাতিৰে দেখুৱাই দিয়া জৰুৰী যে প্রকৃতিত, মানুহৰ উপৰিও, বহুতো প্রাণীৰ মাজত সমকামী যৌনাচৰণ বিদ্যমান। জীৱবিজ্ঞানৰ এই দিশটোৰ বিস্তাৰিত আলোচনালৈ নগৈ কথাটো মাত্র উনুকিয়াই থ'লোঁ।\nবহুতেই সমকামিতাক পশ্চিমৰ পুঁজিবাদী দেশৰ অনাহুত-উচ্ছৃংখল উপাদান কিম্বা অৱদান বুলি গণ্য কৰে। ব্যক্তিগত কথোপকথনৰ পৰা অনুভৱ হৈছে যে কোনো কোনো প্রগতিশীল লোকো উক্ত মতটোৰ প্রবক্তা। সমকামী, উভকামী কিম্বা তৃতীয় লিংগৰ লোকসকলৰ মানৱাধিকাৰৰ সংগ্রামৰ আৰম্ভণি আৰু ব্যাপ্তি ঘটিছিল মূলতঃ পশ্চিমৰ পুঁজিবাদী দেশসমূহত। সেইবাবেই সম্ভৱ উক্ত লোকসকলে সমকামিতাক পশ্চিমৰ ভোগবাদী সমাজ আৰু দৰ্শনৰ সৈতে একাকাৰ কৰি পেলায়।\nমেক্সিকো চিটিৰ যাদুঘৰত জোছিপিল্লিৰ প্রাচীন মূৰ্ত্তি (চিত্রৰ উৎস: উইকিপেডিয়া)\nকিন্তু ঐতিহাসিক তথ্যপাতিয়ে ভিন্ন কথাহে কয়। সমকামিতাৰ ইতিহাস বোধকৰোঁ মানুহৰ ইতিহাসৰ সমানেই প্রাচীন। প্রাচীন কালৰ গ্রীক্ পুৰাণত সমকামিতাৰ সম্ভেদ পোৱা যায়। গ্রীক্ দেৱতা ডিউছ মুগ্ধ হৈ পৰিছিল গনিমেদ নামৰ বালকৰ ৰূপত। তাৰ পাছত আৰম্ভ হৈছিল তেওঁলোকৰ মাজত সমকামী প্রণয়ৰ সমন্ধ এটা। জোছিপিল্লি (Xochipilli) আছিল প্রাচীন আজটেক্ পুৰাণৰ দেৱতা। তেওঁ আছিল শিল্পকলা, ক্রীড়া, সৌন্দৰ্য, গীতনৃত্য, পুষ্প আদিৰ দেৱতা। তেওঁৰ পত্নী আছিল পৃথিৱীৰ এগৰাকী নাৰী। লক্ষণীয় কথা, এইগৰাকী দেৱতা আছিল, অকল পুৰুষ যৌনকৰ্মীৰেই নহয়, পুৰুষ-সমকামী যৌনকৰ্মীসকলৰ পৃষ্ঠপোষক। এইটো তথ্যই নিঃসন্দেহে মানৱ-ইতিহাসত সমকামিতাৰ প্রাচীনত্বৰ কথাই নিৰ্দেশ কৰে। কিন্তু এই তথ্যই প্রদান কৰা অন্য এটা তাৎপৰ্যপূৰ্ণ দিশলৈ আমি লক্ষ্য কৰা উচিত। সমকামিতাৰ পৃষ্ঠপোষক জোছিপিল্লি আছিল সৌন্দৰ্য আৰু সুকুমাৰ কলাৰো দেৱতা। সমকামিতা আৰু সৌন্দৰ্য-নন্দনকলাক একেশাৰীতে স্থান দিয়া কথাটো সঁচাই বাৰু কৌতূহলোদ্দীপক নহয়নে? প্রাচীন মায়া সভ্যতাতো তেনে এগৰাকী দেৱতাৰ সন্ধান পোৱা যায়। তেওঁ হৈছে চিন্ (Chin)। এইজনাও আছিল সমকামী সমন্ধ আৰু পুৰুষ সমকামী যৌনকৰ্মীৰ পৃষ্ঠপোষক। বিশ্বাস কৰা হয় যে চিন্ আছিল অভিজাত মায়াসকলৰ মাজত সমকামী যৌনউদ্দীপক সমন্ধৰ উদ্গাতা। উল্লেখযোগ্য যে তেওঁলোকে সমাজৰ নিম্ন স্তৰৰ যুৱকক নিজৰ পুত্রৰ প্রেমিক হিচাপে নিয়োগ কৰিছিল। তেতিয়াৰ প্রচলিত আইনে তেনে সমন্ধক ন্যায়সংগত বিবাহ বুলি স্বীকৃতি দিছিল।\nপ্রাচীন ভাৰতবৰ্ষতো সমকামিতাৰ উপস্থিতি গ্রন্থগত তথ্যৰ পৰা পোৱা যায়। উদাহৰণস্বৰূপে, কোনো ছোৱালীয়ে যদি অন্য ছোৱালীৰ যোনিত আঙুলি সুমুৱাই দিয়ে, তাৰ বাবে শাস্তিৰ বিধান দিছে “মনু সংহিতা”-ই (৮/৩৬৯)। কি শাস্তি? দুশ পণ জৰিমনা, দুগুণ কৰ আৰু দশটা বেত্রাঘাত। কিন্তু বয়সস্থ নাৰীয়ে যদি কোনো ছোৱালীক তেনে কৰে, তেনেহ'লে শাস্তি অতি গুৰুতৰ; চুলি খু‌ৰাই, আঙুলিকেইটা কাটি গাধৰ পিঠিত বহুৱাই ৰাজপথত তেনে নাৰীক ঘূৰাব লাগিব (৮/৩৭০)। সকলোৱে জনা কথা, নাৰী-অৱদমনৰ বিধান আৰু পুৰুষতান্ত্রিক আধিপত্যৰ জয়গান এই শাস্ত্রগ্রন্থখনৰ পৃষ্ঠাই পৃষ্ঠাই বিদ্যমান। সমকামিতাৰ ক্ষেত্রতো তেনে লিংগবৈষম্য “মনু সংহিতা”-ত স্পষ্টকৈ প্রতিফলিত হৈছে; গ্রন্থখনত পুৰুষৰ সমকামিতাক মাত্র জাতিভ্রংশকৰ পাতক বুলিহে আখ্যা দিছে, কোনো শাস্তিৰ বিধান দিয়া চকুত পৰা নাই (১১/৬৮)। ভাৰতবৰ্ষৰ এখন পুৰণি পুথি বাৎসায়নৰ কামসূত্রত ঔপৰিষ্টক (মুখ সংগম) নামৰ শব্দ এটা পোৱা যায় (২/৯/৩৬)। ঔপৰিষ্টকৰ অৰ্থ মুখ-সংগম (Oral sex)। কামসূত্রৰ বৰ্ণনা মতে পুৰুষ আৰু নাৰী, উভয়েই সমকামী ঔপৰিষ্টক কাৰ্যত লিপ্ত হৈছিল। নাৰীয়েই হওক বা পুৰুষেই হওক, তেওঁলোকৰ মাজৰ সমকামী কিম্বা উভকামী যৌনাচাৰ প্রাচীন ভাৰতবৰ্ষৰ শিল্প-ভাষ্কৰ্যত অতি সুলভ। এই প্রসংগত খাজুৰাহোৰ ভাস্কৰ্যৰ কথা উদাহৰণ হিচাপে উল্লেখ কৰিব পাৰি।\nখাজুৰাহোৰ মূৰ্ত্তিত সমকামিতা।\nসমকামিতাৰ এক দীৰ্ঘ আৰু প্রাচীন ইতিহাস থাকিলেও, তাৰ প্রতি সকলো সময়তে সমাজৰ গৰিষ্ঠসংখ্যক লোকৰ যে উদাৰ মনোভাব আছিল, তেনে নহয়। সমকামিতাৰ প্রতি খ্রীষ্টান আৰু ইছলাম ধৰ্মৰ মনোভাব অতি কঠোৰ। খ্রীষ্টান ধৰ্মৰ প্রচণ্ড প্রভাৱ থকা মধ্যযুগৰ ইউৰোপত সমকামিতাক অপৰাধ আৰু পাপ হিচাপে চিহ্নিত কৰা হৈছিল। তাৎপৰ্যপূৰ্ণভাৱে সেই সময়ছোৱাত ৰাছিয়াত সমকামিতাৰ প্রতি সিমান এটা সংকীৰ্ণ মনোভাব নাছিল। সমকামিতাৰ প্রসংগত,—জাৰৰ পৰা কমিউনিষ্টলৈ—, ৰাছিয়াত সংঘটিত হোৱা ঐতিহাসিক ঘটনাক্রম বৰ চিত্তাকৰ্ষক।\nজন্ম শতবৰ্ষত (১৯৭২ চনত) প্রকাশ কৰা ডাক টিকেটত ছোৱিয়েট যুনিয়নৰ বৈদেশিক সচিব জৰ্জি ছিছিৰিন।\nৰাছিয়াত পুৰুষ আৰু মহিলা, দুয়োবিধ সমকামীৰ বাবেই মৃত্যুদণ্ডৰ বিধান প্রণয়ন কৰা হৈছিল সোতৰ শতিকাত। পৰিহাসপূৰ্ণ কথা, জাৰ এগৰাকীয়ে আৰম্ভ কৰা ৰাছিয়াৰ ইউৰোপীয়কৰণ আৰু আধুনিকীকৰণৰ প্রচেষ্টাৰ সৈতে সংগতি ৰাখি তেনে আইনৰ ব্যৱস্থা কৰা হৈছিল। জাৰ পিটাৰ দি গ্রেটৰ সময়ত সৈন্যবাহিনীত সমকামিতাৰ ওপৰত কঠোৰ নিষেধাজ্ঞা আৰোপ কৰা হয়। লেনিনৰ মুখ্য-নেতৃত্বত সংঘটিত ১৯১৭ চনৰ মহাবিপ্লৱৰ পাছত (সেই বছৰৰেই ডিচেম্বৰ মাহত) পূৰ্বৰ জাৰৰ দিনৰ আইন বিলুপ্ত কৰা হয়। তাৰ লগে লগেই সমকামিতা আৰু অপৰাধ হৈ নাথাকিল। লেনিনৰ আমোলত সমকামীসকলক মুক্তভাৱে চৰকাৰী কাম-কাজত নিয়োগ কৰা আৰম্ভ হ’ল। উদাহৰণস্বৰূপে, জৰ্জি ছিছিৰিন (Georgy Chicherin) আছিল ট্রট্‌স্কীৰ ঘনিষ্ঠ এগৰাকী বলছেভিক বিপ্লৱী। ছিছিৰিন আছিল ৰাজহুৱাভাৱে ঘোষিত এগৰাকী সমকামী ব্যক্তি। তেখেতে ছোৱিয়েট য়ুনিয়নৰ বৈদেশিক সচিবৰ দৰে অতি গুৰুত্বপূৰ্ণ পদ এটাত অধিস্থিত হৈ আছিল ১৯১৮ চনৰ পৰা ১৯৩০ চনলৈ। এইসমূহ কথাৰ পৰা কিন্তু সমকামিতাৰ প্রতি তেতিয়াৰ কমিউনিষ্টসকলৰ ধাৰণা একমাত্রিক আৰু সৰ্বদাই শুদ্ধ আছিল বুলি ক’ব নোৱাৰি। এচামে ধাৰণা কৰিছিল যে সমকামিতা প্রাকৃতিক নহয়, ই এবিধ ব্যাধি; সুস্থতাৰ বাবে এই ব্যাধিৰ নিদানৰ প্রয়োজন। অন্য কিছুমানে সমকামিতাক বুৰ্জোৱা সমাজৰ এটা ৰুগ্ন-উপাদান বুলি গণ্য কৰিছিল। এইসমূহৰ বিপৰীতে অন্য একাংশই মত দিছিল যে নতুন সমাজবাদী সমাজখনত সমকামিতাৰ ক্ষেত্রত সামাজিক সহনশীলতা, উদাৰতা আৰু শ্রদ্ধা থকা দৰকাৰ। বিপ্লৱৰ পাছতেই, ১৯২০ চনৰ পৰা, ছোৱিয়েট য়ুনিয়নে যৌনতা সংক্রান্তীয় গৱেষণাত অতিশয় গুৰুত্ব প্রদান কৰিবলৈ আৰম্ভ কৰে। বিপ্লৱোত্তৰ কালৰ চিন্তাৰ মুক্ততা সম্ভৱতঃ এই কথাটোৰ চালিকা শক্তি আছিল। ১৯২৩ চনৰ পৰা ১৯৩০ চনলৈকে ছোৱিয়েট য়ুনিয়নৰ তীক্ষ্মধী গৱেষক আৰু উচ্চদায়িত্বসম্পন্ন বিষয়াৰ ভালেমান দলে জাৰ্মান ইনষ্টিটিউট ফৰ ছেক্সুৱেল ৰিচাৰ্ছকে ধৰি বহুকেইটি গৱেষণাগাৰৰ আলোচনাচক্রত প্রাপ্তবয়স্কৰ ব্যক্তিগত আৰু সন্মতিসাপেক্ষ সমকামিতাক আইনগত কৰা আৰু সমকামীসকলৰ অধিকাৰৰ সপক্ষে মত দিছিল। তাৎপৰ্যপূৰ্ণভাবে বেট্‌কিছ (Grigorii Batkis) নামৰ এগৰাকী উচ্চস্তৰৰ গৱেষক, লেখক আৰু উচ্চদায়িত্বসম্পন্ন বিষয়াই মত দিছিল যে সমকামিতা হৈছে একেবাৰে প্রাকৃতিক কথা, ইয়াৰ প্রতি সামাজিক আৰু আইনগত শ্রদ্ধা প্রদৰ্শন কৰা উচিত।\nপ্রায় সকলো ক্ষেত্রতে মোটামুটি সঠিক দিশতেই আগ বা‌ঢ়ি থকা ছোৱিয়েট য়ুনিয়নক ইতিমধ্যেই কিছুমান ঐতিহাসিক সীমাবদ্ধতাই ভাৰাক্রান্ত কৰিবলৈ আৰম্ভ কৰিছিল। সমকামিতাৰ ক্ষেত্রতো ক্রমাৎ ৰাষ্ট্রৰ পৰা প্রতিবন্ধকতা আহিবলৈ ধৰিলে। সমকামিতাক ব্যাধি আৰু মানসিক বিসংগতি বোলা ধাৰণাটোহে ক্রমাৎ প্রতিষ্ঠিত হ’বলৈ ধৰিলে। পৰিহাসৰ কথা, বেট্‌কিছ আৰু অন্যন্য গৱেষকে পূৰ্বতে নিজৰ গৱেষণাৰ পৰা ঘোষণা কৰা —সমকামিতা এবিধ স্বাভাৱিক যৌন প্রবৃত্তি—, এই মতটো ভ্রান্ত বুলি ক’বলৈ বাধ্য হৈ পৰিল। সেই শতিকাৰ তৃতীয় দশকৰ শেষৰ ফালে পূৰ্বৰ ভ্রান্ত ধাৰণাটোৱে (সমকামিতা অপৰাধ নহ'লেও মানসিক ব্যাধি) ৰাষ্ট্রৰ পৃষ্ঠপোষকতা পাবলৈ ধৰিলে। শেষত, ১৯৩৩ চনত আইন সংশোধন কৰি পুৰুষৰ সমকামিতাক আইনগত অপৰাধলৈ অৱনমিত কৰা হয়। সমকামী নাৰীৰ কথা অনুল্লিখিত থাকিলেও নতুন আইনত পুৰুষ সমকামীৰ কাৰণে পাঁচ বছৰলৈ অতি কঠোৰ কাৰাদণ্ডৰ বিধান দিয়া হয়। এই প্রসংগৰ এটা অতি চিত্তাকৰ্ষক তথ্য আমাৰ চকুত পৰিছে। ১৯৩৪ চনত এগৰাকী স্কটিছ কমিউনিষ্ট-সাংবাদিক হেৰী ওট্‌আৰ ৱেটীয়ে (Harry Otter Whyte) স্তালিনলৈ এখন দীৰ্ঘ পত্র লেখিছিল। পত্রখনৰ একাংশ উদ্ধৃত কৰি দিছোঁ, “……Since he (Stalin) strives to approach this question fromaMarxist viewpoint, the author of this letter believes that the decree contradicts both the facts of life itself and the principles of Marxism-Leninism……the condition of homosexuals under capitalism is analogous to the condition of women, the coloured races, ethnic minorities, and other groups that are repressed for one reason or another….The existence of this insignificant minority is notathreat toasociety under the dictatorship of the proletariat..’। পুঁজিবাদী ব্যৱস্থাত নাৰী, কৃষ্ণাংগ লোক আৰু সংখ্যালঘু জনগোষ্ঠীৰ দৰেই সমকামীসকলো যে বহুমাত্রিক অৱদমনৰ কবলত পৰে, সেই কথাটো এই সাংবাদিকগৰাকীয়ে স্পষ্ট ভাষাত উল্লেখ কৰিছিল। তীক্ষ্ণ যুক্তিৰে সাংবাদিকগৰাকীয়ে প্রতিপন্ন কৰিছিল যে উক্ত আইনখনে সমকামিতাৰ সংক্রান্তত যি দৃষ্টিকোণ প্রতিফলিত কৰিছে, সেইটো মাৰ্ক্সবাদৰ পৰিপন্থী।\nস্তালিনে পত্রখন প‌ঢ়িছিল। তাৰ পাছত বাৰু কি কৰিছিল তেখেতে? আৰ্কাইভত পোৱা পত্রখনৰ প্রথম পৃষ্ঠাত তেওঁৰ হাতেৰে লিখা নিৰ্দেশটো আছিল এইবুলি, “Archive. An idiot andadegenerate. J. Stalin”। ইতিহাসৰ আৰ্কাইভলৈ কাৰ মত কেতিয়া নিক্ষেপিত হয়, সেইটো মাত্র পৰিৱৰ্তিত সময়েহে সম্ভৱ নিৰূপণ কৰে! সমকামীসকলৰ মানৱাধিকাৰৰ আন্দোলনত, এইগৰাকী স্বল্পখ্যাত কমিউনিষ্ট সাংবাদিকক এজন বাহাদুৰ ব্যক্তি বুলি গণ্য কৰা উচিত।\nসমকামিতা “প্রাকৃতিক” আৰু “স্বাভাৱিক” যৌনাচাৰ, ই কোনো বিকৃতি নহয়— এই কথাটো আজি বৈজ্ঞানিকভাৱে সুপ্রতিষ্ঠিত। হ'লেও, কিছুমান প্রশ্নৰ সদুত্তৰ আজিও আমি পোৱা নাই। উদাহৰণস্বৰূপে, সমকামিতা জিনগত নে আচৰণগত? কেইবছৰমানৰ আগতে সংবাদমাধ্যমত হুলস্থূলৰ সৃষ্টি কৰা “গে-জিন”-ৰ (“Gay gene”) কোনো বাস্তৱ অস্তিত্ব নাই বুলি আজি নিশ্চিত। এনেবোৰ সংক্রান্তত বিজ্ঞানৰ একেবাৰেই প্রাথমিক কথাবোৰ নজনাকৈ বিজ্ঞানৰ বাতৰি পৰিৱেশত ওস্তাদি দেখুৱাবলৈ যোৱা সংবাদমাধ্যমে বহুতো বিভ্রান্তিৰ জন্ম দি আহিছে। “গে-জিন”-ৰ কথাটোৱেই তাৰ এটা সুন্দৰ উদাহৰণ। সমকামিতা সন্দৰ্ভত ১৯৯১ চনতেই ছাইমন লীভে (Simon LeVay) নামৰ বিজ্ঞানী এগৰাকীৰ এখন গৱেষণাপত্র প্রকাশ পাইছিল বিশ্ববিখ্যাত গৱেষণাপত্রিকা “চায়েন্স”-ত। তাত তেওঁ পৰীক্ষা-পৰ্যবেক্ষণলব্ধ তথ্য এটিৰ বিশ্লেষণ কৰিছিল। মানুহৰ মগজুত হাইপ’থেলামাছ নামৰ এটি অংশ আছে। গৱেষণাপত্রখনত দেখুউৱা হৈছিল যে সমকামী ব্যক্তিৰ হাইপ’থেলামাছৰ আয়তন বিষমকামী ব্যক্তিৰ হাইপ’থেলামাছৰ আয়তনতকৈ কম। বছ, সংবাদমাধ্যমক আৰু পায় কোনে! বাতৰি কাকতৰ প্রথম পৃষ্ঠাত, টেলিভিশ্বনৰ পৰ্দাত ঘোষণা কৰা হ’ল যে মগজুত এটা সমকামীকেন্দ্র (Gay centre) আৱিষ্কৃত হৈছে! এই সংক্রান্তত স্বয়ং ছাইমন লীভে কৌতুকেৰে কৈছিল যে তেওঁ যি যি কথা কোৱা নাই, সেইবোৰতহে এতিয়া গুৰুত্ব দিয়া হৈছে, কিয়নো তেওঁ মানুহৰ মগজুত তেনে কোনো সমকামী কেন্দ্রৰ কথা কোৱাই নাই। তাতোকৈও ডাঙৰ কথা—তেওঁ আঙুলিয়াই দিছিল—, প্রাপ্তবয়স্ক লোকৰ মগজুৰ ক্ষেত্রতহে তেওঁ আয়তনৰ তাৰতম্য লক্ষ্য কৰিছে, তাৰ পৰা ক’ব নোৱাৰি যে তেনে পাৰ্থক্য জন্মগত নে জীৱনৰ পৰৱৰ্তী কালত আহৰণ কৰা, “…Since I looked at adult brains, we don’t know if the differences I found were there at birth, or if they appeared later...”। এই সংক্রান্তত ডীন হেমাৰৰ (Dean Hamer) গৱেষণা আৰু তৎজনিত প্রতিক্রিয়াৰ কথালৈ বিষয়টোত আগ্রহীসকলে মন কৰা যুগুত। ১৯৯৩ চনত মানুহৰ যৌনতাৰ ৰেহৰূপৰ (Sexual orientation) সংক্রান্তত “চায়েন্স”-ত ডীন হেমাৰৰ দলটিৰ প্রথমখন গৱেষণাপত্র প্রকাশ হৈছিল। তাত দেখুউৱা হৈছিল যে পুৰুষ-সমকামিতাৰ ক্ষেত্রত নিৰ্ণায়ক কাৰক হৈছে X ক্রমোজম। অধিক বিশদভাৱে দেখুৱা হৈছিল যে ক্রমোজমৰ Xq28 নামৰ অংশটোৱে পুৰুষ-সমকামিতা নিয়ন্ত্রণ কৰে। উল্লেখ কৰিব পাৰি যে উক্ত গৱেষণাৰ আৰ্থিক পৃষ্ঠপোষক আছিল এমেৰিকা যুক্তৰাষ্ট্রৰ বিখ্যাত The National Cancer Institute; সমগ্র গৱেষণাটোত খৰছ হৈছিল সেই তেতিয়াই ৪১৯,০০০ ডলাৰ। নক'লেও হ’ব, ডীন হেমাৰৰ গৱেষণাৰ ফলাফলে সংবাদমাধ্যমত ধুমুহাৰ সৃষ্টি কৰিছিল, সংবাদমাধ্যমৰ কৃপাত সৰ্বসাধাৰণ মানুহে গম পাই গৈছিল যে সমকামিতাৰ জিন এটাৰ আৱিষ্কাৰ হৈ গ’ল! নামো দিয়া হ’ল জিনটিৰ—গে-জিন! খোদ হেমাৰে কিন্তু কৈছিল বেলেগ এটি কথা, “Homosexuality is not purely genetic. … Environmental factors playarole. There is notasingle master gene that makes people gay….”। এইসমূহৰ পৰা দেখা যায় যে সমকামিতাৰ ক্ষেত্রত, অন্য আচৰণগত প্রবৃত্তিৰ দৰেই, জিন কম্বিনেশ্বন-ৰিকম্বিনেশ্বনৰ কথাটোক একেবাৰেই অগ্রাহ্য কৰা নাযায়। তেনেদৰেই আৰু এটা অতিশয় জটিল প্রশ্নৰ সমাধান এতিয়ালৈকে ওলোৱা নাই। জৈৱবিৱৰ্তনীয় দৃষ্টিৰ পৰা এসময়ত সমকামিতাক অন্ধ গলিৰ শেষৰ নীৰন্ধ্র দেৱাল বুলি গণ্য কৰা হৈছিল; কিয়নো, প্রজাতিৰ বংশবৃদ্ধি-বিৱৰ্তনত ই সহায়ক নহয়। কিন্তু পৰৱৰ্তী কালত দেখা গ’ল যে এইটো এটা জটিল সমস্যা, কিয়নো সঁচাই যদি সমকামিতা জীৱৰ বংশবৃদ্ধি-বিৱৰ্তনৰ প্রতিবন্ধক, তেনেহ'লে তেনে প্রবৃত্তি প্রকৃতিৰ পৰা নিশ্চিহ্ন হৈ যাব লাগিছিল। কিন্তু বাস্তৱত তেনে হোৱা পৰিলক্ষিত হোৱা নাই। আমাৰ ব্যত্তিগত ধাৰণা, সমকামিতাৰ ক্ষেত্রত সামাজিক প্রেক্ষাপটৰ বহুমাত্রিক ভূমিকাৰ দিশটো যিদৰে সূক্ষ্ম আৰু গভীৰভাৱে বিচাৰ-বিশ্লেষণ কৰাটো অপৰিহাৰ্য, তেনেদৰেই সমকামী যৌনপ্রবৃত্তিৰ জৈৱিক ভিত্তিৰ দিশটোও তন্ন তন্নকৈ পৰীক্ষনীয়। জৈৱপ্রবৃত্তিৰ ক্ষেত্রত জীৱ (জিনগত কাৰক) আৰু পৰিৱেশৰ (সামাজিক কাৰক) মাজৰ সাংঘাতিক জটিল আন্তঃসম্পৰ্কৰ বহুতো দিশ উন্মোচন হ’বলৈ বাকী। এই সংক্রান্তত কিছুদিনৰ আগতে সাম্প্রতিক গৱেষণাপত্রকেইখনমানৰ পাত লুটিয়াইছিলোঁ। দেখা গৈছে যে অবিকল যঁজা (Identical twin) ব্যক্তিৰ সমকামী প্রবৃত্তিৰ বিষয়ক গৱেষণাত বহুতো চিত্তাকৰ্ষক দিশ উন্মোচিত হৈছে। কিন্তু বিষয়টোত অলেখ মত আছে, সেইসমূহৰ বেছিভাগেই পৰস্পৰবিৰোধী। এইসমূহৰ পৰা ক’ব পাৰি, সমকামী যৌনপ্রবৃত্তিৰ উদ্ভৱৰ আঁৰৰ ৰহস্য উন্মোচন কৰাত সমাজবিজ্ঞান নে জীৱবিজ্ঞান, কোনটোৱে আমাক বাট দেখুৱাব, এই প্রশ্নটো আজিৰ সময়ত এটা অবান্তৰ কথা। অন্যান্য বহুতো প্রপঞ্চৰ দৰেই সমকামিতাৰ ৰহস্য উন্মোচনৰ বাবে এটা সামগ্রিক জ্ঞান-আধাৰৰ প্রয়োজন আছে বুলি ধাৰণা হয়। খণ্ডিত ৰূপত কিম্বা মাত্র এটা দিশক প্রাধান্য দি কৰা বিচাৰ-বিশ্লেষণে আমাক যথাযথ চিত্র এখন প্রদান কৰিবলৈ সমৰ্থ হ’ব বুলি মনে নধৰে।\nসমকামিতাৰ জৈৱিক-সামাজিক ভিত্তিৰ ৰেহৰূপ যেনেকুৱাই নহওক, আমি কিন্তু পাহৰি গ’লে নহ’ব যে সমকামিতা এটা বাস্তৱৰ বস্তু। সেইবাবেই এই বাস্তৱতাক আওকাণ কৰাটো, কিম্বা এই প্রসংগৰ আলোচনাৰ প্রতি ৰক্ষণশীল মনোভাব পোষণ কৰাটো মুক্ত চিন্তাৰ পৰিচায়ক নহয়। সমকামী যৌন-প্রবৃত্তিৰ উদ্ভৱৰ প্রকৃত কাৰণ এতিয়াও অনাৱিষ্কৃত হৈ আছে যদিও সমাজত সমকামী, উভকামী কিম্বা তৃতীয় লিংগৰ উপস্থিতিটো যিদৰে এটা সত্য, তেনেদৰেই তেওঁলোকৰ মানৱাধিকাৰৰ প্রশ্নটোও এটা এৰাব নোৱৰা বাস্তৱতা। এই বাস্তৱতাৰ প্রসংগত মূলতঃ নানান সামাজিক কাৰকে নিৰ্ণায়ক ভূমিকা গ্রহণ কৰে। মননশীল লেখক জিতেন বেজবৰুৱাই এই সংখ্যাৰ মুক্ত চিন্তাতেই এটা চিত্তাকৰ্ষক নিবন্ধত সমকামিতাৰ প্রতি সামাজিক দৃষ্টি যে পুৰুষতন্ত্রৰ নিয়ন্ত্রণাধীন, সেইটো যুক্তিযুক্তভাৱে প্রতিপন্ন কৰিছে। আমি উক্ত দিশটো এই আলোচনাত উহ্য ৰাখি, অন্য কেইটিমান কথাৰে এই বিক্ষিপ্ত টোকাটোৰ শেষ অংশলৈ আগ বা‌ঢ়িছোঁ।\nনক’লেও হ’ব, উচ্চতম ন্যায়ালয়ৰ আলোচ্য ৰায়টো সমাজৰ ৰক্ষণশীলতাৰ এটা দিশৰ ওপৰত প্রচণ্ড মাধমাৰ স্বৰূপ। গতিকে এইটো কথাত আচৰিত হ’বলগীয়া একো নাই যে মুক্ত চিন্তাৰ লোকসকলে ৰায়টোক আদৰণি জনোৱাৰ প্রতিমুখে ৰক্ষণশীল মহলে নানান বিৰূপ প্রতিক্রিয়া প্রকাশ কৰিছে। অতি অযুক্তিকৰভাৱে একাংশ লোকে, বিশেষকৈ ফেইচবুক আদিৰ দৰে সামাজিক মাধ্যমত, মত প্রকাশ কৰিছে যে আদালতৰ উক্ত ৰায়টোক আদৰণি জনোৱা কাৰ্যই সমাজত সমকামী ব্যক্তিৰ সংখ্যা বৃদ্ধি কৰিব। এইধৰণৰ চিন্তা মূলতঃ অজ্ঞতাৰ পৰা উদ্ভূত, সমকামিতাৰ প্রতি ভয়াৰ্ত আৰু ৰক্ষণশীল মনোভাব তাৰ প্রধান চালিকা শক্তি। আদালতৰ ৰায়টো মাত্র মানৱ-অধিকাৰৰ সৈতেহে সম্পৰ্কিত; এই মানৱ-অধিকাৰৰ সপক্ষে থিয় দিয়া কাৰ্যই সমকামী ব্যক্তিৰ সংখ্যা ব‌ঢ়াব বুলি কৰা ধাৰণাটো উদ্ভট। উদাহৰণ এটালৈ চাওঁ। নাৰী-অধিকাৰৰ সপক্ষে থিয় দিয়া বহুতো পুৰুষ নাৰীবাদী। এইসকল পুৰুষ জৈৱিকভাবে নাৰীলৈ ৰূপান্তৰিত হোৱাৰ আশংকা আছে বুলি কোনোবাই ক’লে সেইটো বাৰু এটা হাস্যকৰ কথা নহ’বনে? তেনেদৰেই, সমকামীৰ মানৱ-অধিকাৰক সমৰ্থন কৰা বিষমকামীসকলৰ যৌন-প্রবৃত্তি সমকামী হৈ গৈ সমাজত সমকামীৰ সংখ্যা ব‌ঢ়াব বুলি কৰা ধাৰণাটো মাথোন ভ্রান্তই নহয়, বালখিল্যও।\nএকাংশ লোক আকৌ আতংকিত হৈ পৰিছে এইবুলি যে আদালতৰ ৰায়টোৱে সমকামীসকলক বলপূৰ্বক সমকামী যৌনকাৰ্যত উৎসাহিত কৰিব। তেওঁলোকে ধাৰণা কৰিছে উক্ত ৰায়টোৱে সন্মতিহীন আৰু বলপূৰ্বক সমকামী যৌন-সম্পৰ্কক ন্যায্যতা প্রদান কৰিছে! সেইটোক যদি যুক্তি বুলি ধৰা হয়, তেনেহ'লে এইটোও ক’ব লাগিব যে পুৰুষে কৰা নাৰী-ধৰ্ষণৰ বাবে বিষমকামী যৌনাচৰণকো বেআইনী কৰি দিব লাগে! একাংশই তাতোকৈও চমকপ্রদ কথা এটা কৈছে যে ৰায়টোৱে নৈতিকতাৰ বান্ধ যিদৰে ভাঙি দিছে, সি গৈ মানুহক আনকি জন্তুৰ সৈতে সংগমতো উৎসাহিত কৰিব। এইধৰণৰ মত ঘাইকৈ নিৰ্বুদ্ধিতাজনিত ৰক্ষণশীলতাৰ প্রতিফলন। উচ্চতম ন্যায়ালয়ৰ ৰায়টোত অতি পৰিষ্কাৰকৈ কোৱা হৈছে যে স্বপ্রণোদিত, মুক্ত আৰু ভাবুকিৰহিত সন্মতিৰ ভিত্তিত গ‌ঢ় লোৱা সমকামী যৌন সম্পৰ্ককহে মাথোন অনুমোদন জনোৱা হৈছে, “It is, however, clarified that such consent must be free consent, which is completely voluntary in nature, and devoid of any duress or coercion”। আদালতৰ ৰায়টোৱে সন্মতিহীন আৰু বলপূৰ্বক সমকামী যৌন সম্পৰ্কক নায্যতা দিব কিম্বা প্রৰোচিত কৰিব বুলি একাংশ লোকে কৰা ধাৰণাটো অবান্তৰ, অপ্রসংগিক আৰু অযৌক্তিক। সমাজত তেনে কাৰ্য ঘটিলেও, তাৰ বাবে জানো উক্ত ৰায়টো দায়ী হ’ব? বৰঞ্চ ৰায়টোত স্পষ্টকৈ কোৱা হৈছে, তেনে কাৰ্য হৈছে একো একোটা শাস্তিযোগ্য অপৰাধ। জন্তুৰ সৈতে যৌনকাৰ্যৰ ক্ষেত্রটো একেই কথা প্রযোজ্য, “The provisions of Section 377 will continue to govern non-consensual sexual acts against adults, all acts of carnal intercourse against minors, and acts of bestiality”।\nশেষত চমুকৈ স্বল্পলোচিত দিশ এটাৰ কথা উনুকিয়াই থওঁ। যৌন সম্পৰ্কৰ ৰেহৰূপৰ সামাজিক অভিব্যক্তি থাকিলেও, কথাটো বহুদূৰলৈ ব্যক্তিগত পছন্দ-অপছন্দই নিৰূপণ কৰে। নক'লেও হ’ব, বিষমকামী ব্যক্তিয়ে সমকামী যৌন সমন্ধ ব্যক্তিগতভাৱে একেবাৰেই পচন্দ নকৰে। বিপদ আৰু আহুকাল আহে যেতিয়া সেই ব্যক্তিগত পছন্দ-অপছন্দক এটা প্রশ্নাতীত, সাৰ্বজনীন আৰু নৈতিক ৰূপ প্রদান কৰাৰ প্রয়াস কৰা হয়। এই কথাটোৱে সমকামিতাৰ দৰে প্রসংগত এটা আধিপত্যমূলক চৰিত্রও লাভ কৰে। সমাজত যিহেতু বিষমকামীৰ সংখ্যাধিক্য, সেয়েহে তেওঁলোকৰ পছন্দ-অপছন্দজনিত আধিপত্যই সমকামীসকলক অৱদমন কৰিবলৈ লয়। প্রশ্ন কৰিব পাৰি, সংখ্যাগৰিষ্ঠসকলৰ ব্যক্তিগত পছন্দ-অপছন্দকহে মাথোন গুৰুত্ব দিয়া যুগুত নে? একেই কথা সংখ্যালঘিষ্ঠ সমকামী ব্যক্তিৰ ক্ষেত্রতো কিয় প্রযোজ্য নহ'ব? তেওঁলোকৰ ব্যক্তিগত পছন্দ-অপছন্দক কিয় গুৰুত্ব প্রদান কৰা নহ’ব? তেওঁলোকৰ দৃষ্টিকোণৰ পৰা যে ব্যক্তিগত অসমকামী যৌন সম্পৰ্ক অনভিপ্রেত আৰু অস্বস্তিকৰ, সেই কথাটো হয়তো সাধাৰণতে পাহৰি থকা হয়। আধিপত্যৰে সম্পৃক্ত নৈতিকতাই সাধাৰণতেই সমকামী লোকক—নিজৰ পছন্দৰ কথাটো নস্যাৎ কৰি— বিষমকামী যৌন সম্পৰ্ক স্থাপন কৰিবলৈ সামাজিকভাৱে বাধ্য কৰে। এইটো সমকামীসকলৰ ওপৰত বলপূৰ্বকভাৱে সংঘটিত কৰা একধৰণৰ যৌন উৎপীড়ন। এই কথাটোকো শাস্তিযোগ্য অপৰাধ বুলি বিবেচনা কৰা উচিত।\nআওপুৰণি অমানৱীয় আইন এখন আজি ইতিহাসৰ ডাষ্টবিনলৈ নিক্ষেপ কৰা হৈছে বুলি প্রগতিশীল লোকসকল উৎফুল্লিত হৈছে। এইটো এটা স্বাভাৱিক আৰু উচিত কথা। এই তাৎক্ষণিক আনন্দৰ মাজতেই আমি কিন্তু অলপ থমকি, এটা বিশেষ দিশলৈ লক্ষ্য কৰিব পাৰোঁ। অৱদমনৰ অন্ত পেলাবলৈ, সমতাভিত্তিক মানৱাধিকাৰ প্রকৃতাৰ্থত বাস্তৱায়িত কৰিবলৈ আইনেই শেষ কথা নে? উদাহৰণ এটালৈ চাওঁ আহক। প্রচলিত আইনে অমানৱীয় জাতিভেদ আৰু তৎজনিত নিষ্পেষণক প্রশ্রয় নিদিয়ে। তথাপি দেখোন ভাৰতীয় সমাজখনৰ মৰ্মে মৰ্মে বৰ্ণবাদৰ প্রগা‌ঢ় প্রভাৱ অনুভূত হয়। আইনৰ দৃষ্টিত আজি নাৰী-পুৰুষ সমান। কিন্তু সেই সমতাৰ আইন পদে পদে পু্ৰুষতন্ত্রই পদদলিত কৰা নাইনে? কাগজে-কলমে মানৱ-অধিকাৰৰ জয়গান গোৱা ৰাষ্ট্রখনত হাজাৰ-বিজাৰ শ্রমজীৱি শ্রমিক-কৃষক ৰাষ্ট্রৰেই নিৰ্মম নিপীড়ণৰ কবলত পৰা নাই নে? গতিকে মানৱ-অধিকাৰৰ কথাটো সমাজৰ একাংশ লোকৰ প্রসংগতেই সীমাবদ্ধ ৰাখি, খণ্ডিতকৈ বিচাৰ-বিবেচনা কৰিলে প্রগতিশীল আন্দোলনক বলীয়ান কৰা যাব বুলি ধাৰণা নহয়। সমকামিতাৰ প্রসংগতো একে কথাই প্রযোজ্য। উচ্চতম ন্যায়ালয়ৰ ৰায়টো নিঃসন্দেহে সমাজৰ একাংশ লোকৰ মানৱাধিকাৰ অধিকাৰ ৰক্ষাত সহায়ক হ’ব। কিন্তু প্রকৃতাৰ্থত তেওঁলোকৰ সম-অধিকাৰ বাস্তৱায়িত হ’ব যেতিয়া সমাজৰ গৰিষ্ঠসংখ্যক লোক মুক্ত হ’ব শতাব্দী-প্রাচীন মানসিক জ্যাড্যৰ পৰা। নকলেও হ’ব, সেইটো সম্ভৱ হ’ব এক নিৰবচ্ছিন্ন সাংস্কৃতিক-ৰাজনৈতিক সংগ্রামৰ মাজেদিহে। সেয়েহে, সমকামিতাৰ প্রসংগত আদালতৰ ৰায়টোৱে প্রগতিশীলমহলক উৎফুল্লিত কৰিলেও, সামগ্রিক সংগ্রামখনৰ পৰিপ্রেক্ষিতত সেইটো যে এটা ক্ষুদ্র অগ্রগতিহে—এই কথাটো আমি মনত ৰখা যুগুত। বৰ্তি থকা সমাজব্যৱস্থাটোৰ বহুমাত্রিক নিষ্পেষণৰ বলি হোৱা সকলো নিপীড়িত চামৰ মুক্তিয়েহে প্রকৃত অৰ্থত মানৱাধিকাৰ নিশ্চিত কৰিব।\nবিষয় মুক্ত চিন্তা সমকামিতা সম্পাদকীয়


আগ্ৰা ফ'ৰ্ট - অসমীয়া ৱিকিপিডিয়া\n(আগ্ৰা কিল্লাৰ পৰা পুনঃনিৰ্দেশিত)\nআগ্ৰা ফ'ৰ্ট (হিন্দী: आगरा का किला, ইংৰাজী: Agra Fort) বা আগ্ৰাৰ লালকিল্লা মোগল স্থাপত্যৰ এক অনবদ্য নিদৰ্শন। এই কিল্লা ১৯৮৩ চনত সাংস্কৃতিক ঐতিহ্যবাহী স্থান হিচাবে (iii) নং বিভাগত ইউনেস্কো বিশ্ব ঐতিহ্যবাহী স্থানৰ অন্তৰ্ভুক্ত হয়। দুৰ্গটো ভাৰতৰ ৰাজ্য উত্তৰ প্ৰদেশৰ আগ্ৰাৰ যমুনা নদীৰ তীৰত অৱস্থিত। মোগল স্থাপত্যৰ অন্যতম নিদৰ্শন তাজমহল আগ্ৰা কিল্লাৰ পৰা মাত্ৰ ২.৫ কিলোমিটাৰ দূৰত্বত অৱস্থিত।\nআগ্ৰা ফ’ৰ্টৰ প্ৰৱেশদ্বাৰ\n১৯৮৩ (৭তম অধিবেশন)\nআগ্ৰা ফ'ৰ্ট ৰঙা বেলেপাথৰেৰ তৈয়াৰী। দুৰ্গ প্ৰাংগনৰ আয়তন ২.৫ কি.মি.। দুৰ্গটিৰ অভ্যন্তৰত অনেক প্ৰাসাদ, মিনাৰ আৰু মছজিদ আছে। এইসমূহ ষোড়শ শতাব্দীৰ পৰা অষ্টাদশ শতাব্দীৰ প্ৰথমাৰ্ধৰ মধ্যৱৰ্তী সময়ত নিৰ্মিত হয়। নিৰ্মাণকাৰ্য ষোড়শ শতাব্দীত আকবৰৰ ৰাজত্বকালত আৰম্ভ হয় আৰু অষ্টাদশ শতাব্দীত ঔৰঙ্গজেৱৰ ৰাজত্বকালত শেষ হয়। জাহাঙ্গীৰৰ আৰু শাহজাহানৰ ৰাজত্বকালত দুৰ্গৰ বহু কেইটা স্মাৰক নিৰ্মিত হৈছিল। দুৰ্গ-অভ্যন্তৰৰ উল্লেখযোগ্য দৰ্শনীয় স্থানসমূহ হ'ল খাচ মহল, শীশ মহল, মুহাম্মান বুৰ্জ (এটি অষ্টভূজাকৃতিৰ মিনাৰ), দিৱান-ই-খাচ (১৬৩৭), দিৱান-ই-আম, মোতি মছজিদ (নিৰ্মাণকাল ১৬৪৬-৫৩) আৰু নাগিনা মছজিদ (১৬৫৮-১৭০৭)। এই স্মাৰকসমূহত 'তিমুৰিদ পাৰসিক' শিল্পকলা আৰু 'ভাৰতীয় শিল্পকলা'ৰ এক আশ্চৰ্য মিশ্ৰণ পৰিলক্ষিত হয়।\n2 আগ্ৰাৰ কিল্লাৰ ভিতৰৰ কিছু ঐতিহাসিক স্থল\n3 চিত্ৰ বিথিকা\n১৫২৬ চনৰ পানিপথৰ প্ৰথম বিশ্ব যুদ্ধৰ পিছত বাবৰে আব্ৰাহম লোদিৰ প্ৰসাদৰ কিলাত থাকিব লৈছিল। তেখেতৰ উত্তৰাধিকাৰি হূূূূমায়ুনক ১৫৩০ চনত কিলাৰ তাজ পিন্ধোৱা হয়। পিছত ১৫৪০ চনত ছেৰ ছাহ সুৰিৰ হাতত পৰাজিত হয়। দুৰ্গটো ১৫৫৫ চন পৰ্যন্ত সুৰিৰ হাতত থাকে,পিছত হূমায়ুনে পুনৰ দখল কৰে। আদিল শাহ সুৰিৰ সেনাপতি হিমুৱে ১৫৫৬ চনত আগ্ৰা পুনৰ দখল কৰে আৰু তেখেত দিল্লি আহি পায়,তাতেই তেখেতৰ তুগলকাবাদৰ যুদ্ধত মোগল সকলৰ লগত সাক্ষাত হয়। নিজৰ কেন্দ্ৰীয় স্থিতিৰ মহত্ত্ব বুজি আকবৰে ইয়াক নিজৰ ৰাজধানী বনাই আৰু ১৫৫৮ চনত আগ্ৰালৈ আহে। ইতিহাসবিদ আবুলফজলে লিপিবদ্ব কৰিছে যে ইয়াত এটা ইটাৰ কিলা আছিল যাক "বাদল গড়" নামেৰে জনা যায়। ইয়াৰ এটা অংশ বিধস্ত অৱস্থাত আছিল আৰু আকৱৰে ৰাজস্থানৰ ধৌলপুৰ জিলাৰ বড়ৌলি অঞ্চলৰ পৰাই ৰঙাবেলে পাথৰেৰে পুনৰ নিৰ্মাণ কৰে। প্ৰায় ৪০০০ শ্ৰমিকেৰে ৮বছৰ কাম কৰি ১৫৭৩ চনত সম্পূৰ্ণ কৰে। এই দূৰ্গটো ১৩বছৰ ধৰি ভৰতপুৰৰ জাট শাসকৰ অধিনত আছিল ১৮ শতাব্দীৰ আৰম্ভণিত মাৰাঠা সকলে আক্ৰমণ কৰি মাৰাঠা সকলৰ অধিনত আনে। ইয়াৰ পিছতো মাৰাঠা আৰু মোগল সকলৰ মাজত সাম্ৰাজ্যৰ হাত-বদল হৈছিল। ১৭৬১ খ্ৰীষ্টাব্দত আহমদশাহ আবদালীৰ দ্বাৰা হোৱা পানীপথৰ তৃতীয় যুদ্ধত ভয়াৱহ পৰাজয়ৰ পিছত মাৰাঠা সকল পৰৱৰ্তী দশক পৰ্যন্ত এই অঞ্চলৰ পৰা দূৰত থাকে। ১৮৫৭ চনৰ ভাৰতীয় বিদ্ৰোহৰ সময়ত দূৰ্গটো যুদ্ধৰ স্থান আছিল। এই যুদ্ধৰ সময়তে ব্ৰিটিছ ইষ্ট ইণ্ডিয়া কোম্পানিৰ শাসনৰ অৱসান ঘটে, আৰু বৃটেনৰ দ্বাৰা ভাৰতত এক শতাব্দীৰ প্ৰত্যক্ষ শাসনৰ দিশে পৰিচালিত হয়।\nআগ্ৰাৰ কিল্লাৰ ভিতৰৰ কিছু ঐতিহাসিক স্থলসম্পাদনা কৰক\nমুঠামানৰ বুৰ্জ (শাহবুৰ্জ) আৰু ঝাড়োখা\nচিত্ৰ বিথিকাসম্পাদনা কৰক\nআগ্ৰা ফোৰ্ট দুৰ্গ প্ৰদৰ্শনৰ পৰিকল্পনা চিত্ৰ, ২০১২\nদিওয়ান-ই-আমেৰ বাহ্যিকজন শ্ৰোতা হল\nদিওয়ান-ই-আমেৰৰ ভিতৰৰ চিত্ৰ\nঅমৰ সিং গেট,আগ্ৰা\nদিল্লী গেট,(সীতা ৰামৰ দ্বাৰা ১৮১৪-১৫১৫)\nআগ্ৰা ফোৰ্টৰ ভিতৰ ফাল\nচিলিংৰ ওপৰ সজ্জা\nদুৰ্গৰ উইকস এডউইন গেট, আগ্ৰা\nতাজমহল আৰু যমুনা নদী\nAgra Fort:জ্‌ন ৰুছেল ক'লভিন সমাধি ক্ষেত্ৰ\n↑ "World Heritage List no. 251" (pdf). UNESCO. http://whc.unesco.org/archive/advisory_body_evaluation/251.pdf। আহৰণ কৰা হৈছে: 2010-10-02.\n↑ "Agra Fort". UNESCO. http://whc.unesco.org/en/list/251। আহৰণ কৰা হৈছে: 2010-10-02.\nৱিকিমিডিয়া কমন্সত আগ্ৰা ফ’ৰ্ট সম্পৰ্কীয় মিডিয়া ফাইল আছে।\nIndia Tourist Attractions Official Website\nAgra Fort History in Detail\nস্থানাংক: 27°10′46″N 78°01′16″E / 27.179542°N 78.021101°E / 27.179542; 78.021101\n"https://as.wikipedia.org/w/index.php?title=আগ্ৰা_ফ%27ৰ্ট&oldid=256181"ৰ পৰা অনা হৈছে\nশেষ সম্পাদনা কৰা হৈছে 26 December 2020 তাৰিখে 02:14 বজাত\nএই পৃষ্ঠাখন ২৬ ডিচেম্বৰ, ২০২০ তাৰিখে ০৭:৪৪ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=33718।


Good News: এতিয়া এই কৰ্মচাৰীসকলৰ দৰমহা বৃদ্ধি কৰা হ'ব...– News18 assam\nGood News: এতিয়া এই কৰ্মচাৰীসকলৰ দৰমহা বৃদ্ধি কৰা হ'ব, আপুনি কেনেদৰে লাভালাভ পাব জানক...\nকেন্দ্ৰীয় চৰকাৰে সোমবাৰে কৰ্মচাৰী ভৱিষ্যত নিধি সংস্থাৰ (EPFO) জৰিয়তে দৰমহা ৰাজসাহায্য আঁচনি (wage subsidy) ন মাহলৈ বৃদ্ধি কৰে।\nLast Updated : June 29, 2021, 13:41 IST\nকেন্দ্ৰীয় চৰকাৰে সোমবাৰে কৰ্মচাৰী ভৱিষ্যত নিধি সংস্থাৰ (EPFO) জৰিয়তে দৰমহা ৰাজসাহায্য আঁচনি (wage subsidy) ন মাহলৈ বৃদ্ধি কৰে। কেন্দ্ৰীয় বিত্ত মন্ত্ৰী নিৰ্মলা সীতাৰমণে সোমবাৰে এখন সংবাদমেল সম্বোধন কৰি আত্মনিৰ্ভৰশীল ভাৰত ৰোজগাৰ যোজনা (Atmanirbhar bharat scheme) ৩১ মাৰ্চ, ২০২২ লৈ বৃদ্ধি কৰাৰ কথা ঘোষণা কৰে। উল্লেখ্য যে চৰকাৰৰ পদক্ষেপে নতুন কৰ্মচাৰীসকলৰ ঘৰলৈ লৈ যোৱা দৰমহাও বৃদ্ধি কৰিব।\nআপুনি কেনেদৰে লাভালাভ পাব জানক?\nআঁচনিখনৰ উদ্দেশ্য হৈছে নতুন কৰ্মচাৰীসকলক লাভান্বিত কৰা আৰু নিয়োগকৰ্তা আৰু কৰ্মচাৰীসকলক কৰ্মচাৰী ভৱিষ্যত নিধি একাউণ্টত অৱদান আগবঢ়োৱাত সহায় কৰা। ২০২১ চনৰ ৩০ জুনৰ ভিতৰত নতুন মনোনয়নৰ বাবে ম্যাদ উকলি যোৱা আঁচনিখন এতিয়া ৩১ মাৰ্চ, ২০২২ লৈকে অব্যাহত থাকিব। কাৰ্যকৰীভাৱে, ১ অক্টোবৰ,২০২০ আৰু ৩১ মাৰ্চৰ ভিতৰত যোগদান কৰা প্ৰতি মাহে সৰ্বাধিক ১৫ হাজাৰ টকা দৰমহা থকা সকলো কৰ্মচাৰীয়ে নৱেম্বৰত ঘোষণা কৰা আঁচনিৰ অধীনত ২০২২ চনৰ ভিতৰত চৰকাৰৰ পৰা ইপিএফ ৰাজসাহায্য লাভ কৰিব।\nঅৰ্থাৎ, আপোনাৰ উপাৰ্জনৰ পৰা কৰ্তন কৰিব লগা ১২ শতাংশ পিএফ চৰকাৰে নিজেই দিব। নতুন কৰ্মচাৰীসকলৰ উপৰিও, কেন্দ্ৰীয় চৰকাৰৰ আঁচনিয়ে সেই সকল কৰ্মচাৰীকো লাভান্বিত কৰিব যাৰ চাকৰি ১ মাৰ্চ, ২০২০-ৰ পিছত ক'ৰোনা ভাইৰাছ মহামাৰীৰ ফলত হেৰুৱাইছিল আৰু এতিয়া পুনৰ চাকৰি লাভ কৰিছে।\nশিকক, নিয়মটো কি?\nআঁচনিখনৰ অধীনত, ভাৰত চৰকাৰে ১ অক্টোবৰ, ২০২০-ৰ পিছত আৰু নতুন কৰ্মচাৰীসকলক ৩০ জুন, ২০২১ লৈকে ৰখাৰ ক্ষেত্ৰত দুবছৰৰ ৰাজসাহায্য প্ৰদান কৰাৰ সিদ্ধান্ত লৈছিল। আঁচনিখনৰ লাভ এতিয়া ৩১ মাৰ্চ, ২০২২-ৰ লৈ লাভ কৰিব পাৰি। কৰ্মচাৰীৰ দ্বাৰা বৰ্তমান বাধ্যতামূলক মাহিলী অৱদান হৈছে মাহিলী দৰমহাৰ ১২ শতাংশ, যাৰ ভিতৰত আছে মাহিলী মৌলিক দৰমহা, ডিয়াৰনেছ এলাওঞ্চ আৰু ভাট্টা বজাই ৰখা।\nFirst published: June 29, 2021, 13:41 IST\nEmployeeEPFOFinance Minister Nirmala SitharamanSalary


কামি - অসমীয়া ৱিকিপিডিয়া\nকামি (জাপানী ভাষাত: 神|神, আই পি এ'ত: kaꜜmi) হৈছে জাপানী শ্বিণ্ট' ধৰ্মবিশ্বাসত পোৱা আত্মা, কৰ্মকাণ্ড বা "দিব্য শক্তি"। যদিও কামি শব্দক প্ৰায় "আৰাধ্য" বুলি অনুবাদ কৰা হয়, বাস্তৱত ই অধিক জটিল। কামি পৰিদৃশ্যৰ কোনো অংশ, প্ৰকৃতিৰ কোনো শক্তি, বা জীৱ বা জীৱৰ কোনো গুণো হ'ব পাৰে। কামি কোনো সন্মানীয় মৃত ব্যক্তিৰ আত্মাও হ'ব পাৰে। কোনো কোনো কামিক সমগ্ৰ ফৈদৰ পূৰ্বপুৰুষ গণ্য কৰা হয় (কোনো কোনো পূৰ্বপুৰুষ যি জীৱিত অৱস্থাত কামিৰ গুণাগুণ অৰ্জন কৰাত সক্ষম হৈছিল, মৃত্যৰ পাছত প্ৰকৃততে কামি হৈ পৰিল)। পৰম্পৰাগত বিশ্বাস অনুযায়ী, মহান নেতা, যেনে সম্ৰাট জীৱিতাৱস্থাতে কামি হয়, বা মৃত্যুৰ পাছত কামিলৈ ৰূপান্তৰিত হয়।\nশ্বিণ্ট' ধৰ্মত, কামি প্ৰকৃতিৰ পৰা পৃথক নহয়। তেওঁলোক প্ৰকৃতিৰ অংশ, ধনাত্মক আৰু ঋণাত্মক, উভয় গুণৰেই গৰাকী, আৰু ভাল আৰু বেয়া স্বভাৱৰ। কামি হ'ল মুচুবিৰ অভিব্যক্তি। মুচুবি ব্ৰহ্মাণ্ডৰ আন্তঃসংযুক্ত ঊৰ্জা। সেয়েহে শ্বিণ্ট' ধৰ্মত কোৱা হয় যে মানুহে কামিৰ দৰে হোৱাৰ প্ৰয়াস কৰা উচিত। কামি সাধাৰণ বিশ্বৰ পৰা গোপনে থাকে। তেওঁলোক এক অন্য বিশ্বৰ বাসী, যি আমাৰ বিশ্বৰ দৰেই: এই বিশ্বক শ্বিনকাই (神界) বোলা হয়। শ্বিনকাই অৰ্থ "কামিৰ বিশ্ব"। প্ৰকৃতিৰ বিস্ময়কৰ গুণাগুণৰ সৈতে সম্প্ৰীতিৰে থকাকেই কান্নাগাৰা ন' মিচি (随神の道 বা 惟神の道) বোলা হয়। কান্নাগাৰা ন' মিচিৰ অৰ্থ হ'ল, "কামিৰ মাৰ্গত চলা"। পাশ্চাত্য দৰ্শনৰ "নুমিনাচ"ৰ ধাৰণাৰ সৈতে কান্নাগাৰা ন' মিচিৰ মিল আছে।\nকামি শব্দই জাপানী ভাষাত এজন দেৱতা, আৰাধ্য, দিব্য বা আত্মাক বুজায়। এই শব্দৰ প্ৰয়োগ মন (心霊), ঈশ্বৰ (ゴッド), পৰমেশ্বৰ (至上者), কোনো বিশেষ শ্বিণ্ট' দেৱতা, কোনো মূৰ্ত্তি, কোনো নীতি বা যিকোনো পূজিত বস্তুক বুজাবলৈ কৰা হয়।\nযদিও কামিক সাধাৰণতে আৰাধ্য বুলি অনুবাদ কৰা হয়, কোনো কোনো শ্বিণ্ট' গৱেষকৰ মতে এনে অনুবাদে ভ্ৰান্তিৰ সৃষ্টি কৰিব পাৰে। কামি শব্দৰ ব্যৱহাৰ সংস্কৃত ভাষাত "দেৱ" শব্দৰ ব্যৱহাৰ, বা হিব্ৰিউ ভাষাত "ইল'হিম" শব্দৰ ব্যৱহাৰৰ দৰে, যাৰ্ক ঈশ্বৰ, দেৱতা, দেৱদূত বা আত্মাক বুজাবলৈ ব্যৱহাৰ কৰা হয়।\nকামি শব্দৰ উৎপত্তিৰ কিছু অনুমান এনে ধৰণৰ:\nকামিৰ গুড়ি আত্মা হ'ব পাৰে, বা আধ্যাত্মিকতাৰ যিকোনো এটি অংশ। কাঞ্জিত কামি এনেদৰে লিখা হয়: 神। চীনা-জাপানী পঠন হয় শ্বিন বা জিন। চীনা ভাষাত এই শব্দৰ অৰ্থ আৰাধ্য।\nআইনু ভাষাত কামুয় শব্দই কামিৰ দৰেই এটি জীৱাত্মিক ধাৰণা প্ৰকাশ কৰে। সম্ভৱতঃ এই দুই শব্দ সম্বন্ধিত। খুব সম্ভৱ প্ৰাচীন জাপানী ভাষাৰ পৰা এই শব্দই আইনু ভাষাত প্ৰৱেশ কৰিলে।\nম'টুৰি নৰিনাগাই নিজৰ ক'জিকিত কামিৰ এটি পৰিভাষা প্ৰদান কৰিছে: "যিকোনো জীৱ যাৰ কোনো অসাধাৰণ গুণ আছে, আৰু যি বিস্ময়কৰ, সেয়াই কামি"।\nযিহেতু জাপানী ভাষাৰ ব্যাকৰণত সংখ্যাৰ অনুমান পোৱা নাযায়, সেয়ে কামিয়ে এটি বস্তু বুজায় নে কেইবাটাও বস্তু বুজায়, সেই কথাৰ ওপৰত একমত নাই। যেতিয়া কোনো এটি কামিৰ কথা কোৱা হয়, "-কামি" প্ৰত্যয় ব্যৱহাৰ কৰা হয়। শব্দটো দুবাৰ ব্যৱহাৰ কৰি "কামিগামি" শব্দ পোৱা যায়। এই শব্দই একাধিক কামিক বুজায়।:210–211\n↑ Tamura, Yoshiro (2000). Japanese Buddhism: A Cultural History (1st সম্পাদনা). প্ৰকাশক Tokyo: Asher Publishing. ISBN 4333016843.\n↑ Yamakage, Motohisa; Gillespie, Mineko S.; Gillespie, Gerald L.; Komuro, Yoshitsugu; Leeuw, Paul de; Rankin, Aidan (2007). The Essence of Shinto: Japan's Spiritual Heart (1st সম্পাদনা). প্ৰকাশক Tokyo: Kodansha International. ISBN 978-4770030443. https://archive.org/details/essenceofshintoj0000yama.\n↑ Boyd, James W.; Williams, Ron G. (1 January 2005). "Japanese Shintō: An Interpretation ofaPriestly Perspective". Philosophy East and West খণ্ড 55 (1): 33–63. doi:10.1353/pew.2004.0039.\n↑ "Kanji details – Denshi Jisho". 2013-07-03. http://jisho.org/kanji/details/। আহৰণ কৰা হৈছে: 2017-05-02.\n↑ Holtom, D. C. (January 1940). "The Meaning of Kami. Chapter I. Japanese Derivations". Monumenta Nipponica খণ্ড3(1): 1–27. doi:10.2307/2382402.\n↑ Ono, Sokyo; Woodard, William P. (2004) (en ভাষাত). Shinto, the Kami Way (1st সম্পাদনা). প্ৰকাশক Boston, Massachusetts: C.E. Tuttle. ISBN 978-0-8048-3557-2. https://books.google.com/books?id=x-w59vegZoIC&q=shinto+the+kami+way.\n↑ "神 - Yahoo奇摩字典 搜尋結果". Yahoo Dictionary. 2013-01-01. https://tw.dictionary.yahoo.com/dictionary?p=%E7%A5%9E। আহৰণ কৰা হৈছে: 2017-01-01.\n↑ Nonno, Tresi (2015). "On Ainu etymology of key concepts of Shintō: tamashii and kami". Cultural Anthropology and Ethnosemiotics খণ্ড 1 (1): 24–35. https://culturalanthropologyandethnosemiotics.files.wordpress.com/2015/03/on-ainu-etymology-of-key-concepts-of-shinto5.pdf। আহৰণ কৰা হৈছে:5June 2016.\n↑ Gall, Robert S. (January 1999). "Kami and Daimon: A Cross-Cultural Reflection on What Is Divine". Philosophy East and West খণ্ড 49 (1): 63–74. doi:10.2307/1400117.\n"https://as.wikipedia.org/w/index.php?title=কামি&oldid=305792"ৰ পৰা অনা হৈছে\nএই পৃষ্ঠাখন ০৬ নৱেম্বৰ, ২০২১ তাৰিখে ০০:৪০ বজাত অন্তিম সংশোধন কৰা হৈছিল।


Candid Chronicles ..বিক্ষিপ্ত : ঘৰুৱা দিহা\nঘৰত সাপ ওলালে কি কৰিব লাগে ?\nদেয়াৰ আৰ চেভেৰেল ৱেইজ টু হেণ্ডল দা প্ৰব্লেম, চাম আৰ গিভেন বিল':-\nদা জুই ভাই ৱেঃ-\nনেমাৰিব তাক, নেখেদিব...ফেনাইলো নচটিয়াব, ড'ণ্ট ডেয়াৰ। সাপে প্ৰাকৃতিক ভাৰসাম্য ৰক্ষ্যা কৰে,এনহে কৰে, হেনহে কৰে, তেনহে কৰে। গতিকে আপুনিয়েই পৰিয়ালসহ ঘৰৰ পৰা ওলাই যাওক।\nদা চেংমাই ৱেঃ-\nচুপ চাপ কোনে কি কৰিছে চাই থাকক, পিছত ৰাতি ২-৩০ মান বজাত লুইতৰ শিহুটোৰ দৰে ভুটুং কৈ ওলাই চিঞৰ বাখৰ কৰি মানুহ গোটাওক..মানে গোটাবৰ চেষ্টা কৰক।\nদা চচাংক ৱেঃ-\nযেনে তেনে সাপটোৰ লগতে নিজৰ মুখখন ওলোৱাকে (এন্ধাৰ মুন্ধাৰ হলেও একো নাই) ফটো এখন তুলি ফেচবুকত আপডেট দিয়ক -কেপচন দিব " Meehhh n maah snakiee\nদা ঢেমা ৱেঃ-\nপৰিয়ালৰ যি বিপদ হয় হওক, আপুনি মোবাইলটো অফ কৰি 'গায়ব' হৈ যাওক। পিছত নিজে নিজে সাপ ওলাই গ'লে ঘুৰি আহি কমেণ্ট কৰক 'মই চব জানো, চব হিচাপ আছে মোৰ'\nদা পল্লু ৱেঃ-\nচিঞৰক,... হিষ্টিৰিয়া ৰোগীৰ দৰে চকু কেইটা ডাঙৰ ডাঙৰ কৰি দহ কিলোমিটাৰ দুৰলৈকে শুনাকৈ প্ৰাণপনে চিঞৰক। সাপটো ওলোৱাৰ বাবে ওচৰ-চুবুৰীয়া, ফৰেষ্ট ডিপাৰ্টমেণ্ট, মোডী চৰকাৰ, নিজৰ মানুহজন সকলোকে দায়ী কৰি হোৱাই নোহোৱাই গালি পাৰক। সাপটো কোনোবাই আঁতৰাই দে বুলি ৰাউচি জুৰি কান্দক আৰু কোনোবাই সাপটো আঁতৰাবৰ যোগাৰ কৰিলে তেওক গালি দি খেদি দিয়ক।\nদা ভাষ্কো ৱেঃ-\nমানুহ গোট খোৱা আৰু চিৰিমতীৰ মনোযোগ সাপৰ ফালে যোৱাৰ সুবিধা লৈ কলগছৰ তলত লুকুৱাই থোৱা কোৱাৰ্টাৰটো পানী দুনি নোহোৱাকৈয়ে ঘুটুক কৈ একে শোহাই মাৰি দিয়ক।\nদা ৰিণ্টুমনি ৱেঃ-\n..... হুটুৰ................ !!\nদা মান্তা ৱেঃ-\nআপুনি একো কৰিব নেলাগে, চচাৰ ফটোখনৰ তলত লাইক মাৰক আৰু স্মাইলি এটাৰে কমেণ্ট দিয়ক।\nদা বিজুই ৱেঃ-\nপ্ৰথমতে আঁতৰে আঁতৰে থাকক, পিছত ৰিণ্টুৱে সাপটো ফিনিছ কৰাৰ পাচত, সাপটো পেলাই দিয়া, তাৰ মুখত চাধা এপালি সুমুৱাই দিয়া আদি কাম কৰি নিজৰ বীৰত্ব জাহিৰ কৰক।\nদা চিখৰ ৱেঃ-\nকীবৰ্ডত নাগিন চিনেমাৰ বীণৰ সুৰটো বজাই সাপটোক নচুৱাবলে চেষ্টা কৰক। নেনাচিলে নিজেই হাত দুখন মূৰৰ ওপৰত সাপৰ ফেঁটৰ দৰে কৰি হিলাই হিলাই তাক নাচিবলে উৎসাহিত কৰক।\nদা নন ৱেঃ-\nআপুনি প্ৰথমতে চাওক সাপটো মতা নে মাইকী। মতা হ'লে চুপচাপ কাটি খাওক, মাইকী হ'লে- মিচিকিয়া হাঁহি এটা মাৰি, চকু টিপ মাৰি সাপজনীক পটাবলে চেষ্টা কৰক। এবাৰ পটি গ'লে আৰু চিন্তা নাই, তাইক নাকত ধৰি চাকত ঘুৰাব পাৰিব।\nদা তালিক ৱেঃ-\nগোটেই চিনটোৰ পৰা আঁতৰত থাকক, বহুদিনৰ মূৰত ঘটনাটোৰ ওপৰত জুক এটা লিখি নিজৰ হেৰোৱা সন্মান পুণৰোদ্ধাৰ কৰাৰ চেষ্টা কৰক।\nPosted by Abhijit Kalita at 8:58 AM